ভিডিওতে দেখুন কীভাবে গুগলের স্বয়ংক্রিয় গাড়ি কাজ করে - অ্যান্ড্রয়েড কথন\nগুগলের সেলফ-ড্রাইভিং কার বা স্বয়ংক্রিয় গাড়ির কথা প্রায় সবাই শুনে থাকবেন। রাস্তায় কোনো চালকবিহীন গাড়ি দেখলে একসময় ভয় পেলেও এখন সেটা খুবই সাধারণ হয়ে দাঁড়িয়েছে, যদিও সবখানে এই গাড়ি চালানোর অনুমতি পায়নি গুগল। এছাড়াও কম্পিউটার-চালিত গাড়ি রাস্তায় কতটুকু নিরাপদ তা নিয়েও প্রায় সব ধরনের মানুষের মধ্যেই এক ধরনের শঙ্কা কাজ করে থাকে। আর সেসব দূর করতেই গুগল সম্প্রতি প্রকাশ করেছে ছোট একটি ভিডিও যেখানে কোম্পানিটি দেখিয়েছে ঠিক কীভাবে কাজ করে গুগলের এই গাড়ি।\nভিডিওটি দেখলেই বুঝতে পারবেন আসলে কতদূর এগিয়েছে এই গাড়ির কার্যক্রম। এতে দেখানো হয়েছে রাস্তায় চলাকালীন এই গাড়ির কম্পিউটারটি আশেপাশের প্রতিটি বস্তু, মানুষ ও অন্যান্য গাড়িকে ঠিক কীভাবে দেখে এবং কীসের উপর ভিত্তি করে এটি চলাচল করে। বিশেষ করে একজন সাইক্লিস্টের হাত দেখানোকে বুঝতে পেরে গতি কমিয়ে ফেলাটা সত্যিই দারুণ। তারচেয়েও মজার বিষয় হচ্ছে, ভিডিওর সাইক্লিস্টের মতো এভাবে বারবার হাত দেখালে বারবারই গতি কমাবে গুগলের এই গাড়ি। এবার কল্পনা করুন আসল মানুষ-চালিত একটি গাড়ি হলে সেক্ষেত্রে সাইক্লিস্টের অবস্থা কী হতো!\nগুগলের মতে, এই গাড়ির এখনও অনেক উন্নয়ন কাজ বাকি রয়েছে। ভিডিও দেখে এটি এখনই রাস্তার জন্য প্রস্তুত মনে হলেও গুগল চায় একশ’ভাগ নিরাপত্তা নিশ্চিত করে তারপর এটি রাস্তায় ছাড়তে। তবে ক্যালিফোর্নিয়ার রাস্তায় এটিকে হঠাৎ হঠাৎ দেখা গেলেও অন্যান্য স্টেটসে চলাচলের অনুমতি পেতে বেগ পেতে হবে। এরপরও মাউন্টেইন ভিই, ক্যালিফোর্নিয়ার গাড়ি চালকরা এই ভিডিও দেখার পর রাস্তায় তাদের আশেপাশে গুগলের এই স্বয়ংক্রিয় গাড়ি দেখলে ভয়ের বদলে স্বস্তিই বোধ করবেন বলা যায়।\nগুগলের চালকবিহীন গাড়ি নিয়ে আপনার কী মতামত?\nSource: Live with Google


প্রযুক্তির হাতেখড়ি থেকে ক্যারিয়ারের পথে যাত্রা\nএই আর্টিকেলটি তাদের জন্য যারা কম্পিউটার সায়েন্সের শিক্ষার্থী নয় অথচ ক্যারিয়ার গড়তে চাচ্ছেন কম্পিউটার প্রোগ্রামার হিসেবে। প্রতিদিনই আমাদের বহু জিজ্ঞাসু মুখ দেখতে হয় যারা কম্পিউটার প্রোগামিংয়ের বিভিন্ন প্রশ্ন নিয়ে হন্যে হয়ে ঘুরে বেড়ায়। ছন্নছাড়া দু’একটা প্রশ্নের উত্তর হয়তো মাঝেমধ্যে বিভিন্ন ব্লগ বা ইউটিউব ভিডিওতে পাওয়া যায়।\nতবে একজন দক্ষ ব্যক্তির সাথে কথা বলার মতো তৃপ্তি কখনোই পাওয়া যায় না। আমি দক্ষ নই এবং অতি জটিল সব প্রশ্নের উত্তরও জানা নেই। তবে চেষ্টা করবো নবীনদের সামনে কম্পিউটার প্রোগ্রামিং প্লাটফর্মের একটি সহজ চিত্র তুলে ধরতে। উদ্দেশ্য হলো, এই চিত্ররূপটি নবীনদের পরবর্তী সিদ্ধান্ত নিতে সহায়ক হবে।\nপড়াশোনার পাশাপাশি বর্তমানে বিশাল সংখ্যক তরুণ-তরুণীর লক্ষ্য হলো প্রযুক্তি দুনিয়ায় নিজের একটি প্লাটফর্ম তৈরি করে নেওয়া। খুব সিম্পলের মধ্যে ইউটিউবার কিংবা মাঝারি ধরনের মধ্যে গ্রাফিক্স ডিজাইনার আজকাল বেশ জনপ্রিয়। তবে যারা হার্ডকোর ধরনের পছন্দ করেন, পছন্দ করেন শার্লক হোমসের মতো চিন্তার গভীরে যেতে, তাদের জন্যই কম্পিউটার প্রোগ্রামিং।\nবোঝার সুবিধার জন্য কম্পিউটার প্রোগ্রামিংকে আমরা দুটি প্লাটফর্মে ভাগ করতে পারি- ১. ওয়েব অ্যাপ্লিকেশন ডেভলপিং এবং ২. লোকাল অ্যাপ্লিকেশন ডেভলপিং। নবীনদের উদ্দেশ্যে পরামর্শ হলো, প্রথমে যেকোনো একটি প্লাটফর্মে নিজেকে দক্ষ করে তুলবেন।\nImage Source: themmit.com\n১. ওয়েব অ্যাপ্লিকেশন ডেভেলপিং\nএ প্লাটফর্মে মূলত সার্ভার অ্যাপ্লিকেশন তৈরি করা হয়। এই সকল অ্যাপ্লিকেশনগুলোর সুবিধা হলো, ইনস্টল না করেই গ্রাহক অ্যাপ্লিকেশনগুলো ব্যবহার করতে পারে। যেমন- ক্লাউড কনভার্টার একটি সার্ভার অ্যাপ্লিকেশন, যেখানে গ্রাহক বিভিন্ন ফাইল কনভার্ট করতে পারেন। আপনার কোম্পানির লোগো আপনি ফটোশপে তৈরি না করে সার্ভারের কোনো একটা অ্যাপ্লিকেশনেও করে নিতে পারেন। যেমন- ফ্রি লোগো ডিজাইন লোগো তৈরির জন্য একটি চমৎকার অ্যাপ্লিকেশন। আপনার প্রতিদিনের ব্যবহৃত ফেসবুক ও টুইটারও কিন্তু সার্ভার অ্যাপ্লিকেশন! এই যে এত এত ওয়েব সাইট, ব্লগ সাইট, ই-কমার্স সাইট প্রতিদিন দেখছেন সেগুলো বিভিন্ন সিএমএস (CMS) অ্যাপ্লিকেশন ব্যবহার করেই তৈরি করা হয়েছে। আর এই CMS অ্যাপ্লিকেশনগুলো হলো সার্ভার অ্যাপ্লিকেশন। যেমন- ওয়ার্ডপ্রেস, ধ্রুপাল, জুমলা, ও-কমার্স ইত্যাদি।\nImage Source: thedigitalbridges.com\nকাজের যোগ্যতা ও ক্যারিয়ারের শুরু\nযাত্রা তবে শুরু হোক\nএখন প্রশ্ন হলো, আমরা উপরের বিষয়গুলো কিভাবে শিখতে পারি? আমাদের কী কী যন্ত্রপাতি ও সফটওয়্যার লাগবে? উপরের বিষয়গুলো শিখতে আমরা কোনো কোচিংয়ে ভর্তি হতে পারি (যা ব্যয়বহুল) অথবা অনলাইনে পড়াশোনা করতে পারি। অনলাইনে পড়ার তিনটি ভাগ আছে- ১. ফ্রি স্কুল, ২. প্রিমিয়াম স্কুল ও ৩. ইউটিউব টিউটোরিয়াল।\nওয়েব ডেভেলপিং এর জন্য সবথেকে চমৎকার ফ্রি স্কুল হলো w3schools.com। এখানে একেবারে প্রাথমিক অবস্থা থেকে দক্ষ ওয়েব ডেভলপার হিসেবে নিজেকে গড়ে তুলতে পারবেন। এছাড়াও আরও একটি ফ্রি চমৎকার স্কুল হলো, javatpoint.com। প্রাথমিক অবস্থায় ইউটিউব টিউটোরিয়াল থেকে ভালো সেবা পেলেও ইউটিউব টিউটোরিয়ালের উপর নির্ভরশীল হয়ে পড়া ঠিক হবে না।\nযন্ত্রপাতি বলতে পিসি থাকলে খুব ভালো হয়। অন্যথায় ওয়েব ডেভলপিংয়ের প্রায় সব বিষয় শেখার জন্য স্মার্টফোনই যথেষ্ট। পিসির জন্য যেসকল সফটওয়্যার লাগবে তা হলো একটি ভালো ব্রাউজার, টেক্সট এডিটর (Sublime Text), PHP ও SQL চর্চার জন্য XAMPP অ্যাপ্লিকেশন। পিসির বিকল্প হিসেবে অ্যান্ড্রয়েড ফোন বা ট্যাব ব্যবহার করতে চাইলে ব্রাউজার, টেক্সট এডিটর (anWriter), PHP ও SQL চর্চার জন্য Web Server PHP অ্যাপ্লিকেশনগুলো ব্যবহার করতে পারেন।\nImage Source: onlineschools.org\nImage Source: chicmic.in\n২. লোকাল অ্যাপ্লিকেশন ডেভেলপিং\nসার্ভার অ্যাপ্লিকেশন ও লোকাল অ্যাপ্লিকেশনের মধ্যে মূল পার্থক্য হলো, সার্ভার অ্যাপ্লিকেশন সার্ভারে চলে এবং লোকাল অ্যাপ্লিকেশন সরাসরি ডিভাইসে চলে। ওয়েব অ্যাপ্লিকেশনের অনেক কর্মদক্ষতাই ব্রাউজারের দক্ষতা ও নেট স্পিডের উপর নির্ভরশীল। ডিভাইসে সরাসরি চলা অ্যাপ্লিকেশনগুলোর এরকম কোনো বাধ্যবাধকতা থাকে না। তাই এখানে অ্যাপ্লিকেশনের ইউজার ইন্টারফেস ও সেবার মান হয় সার্ভার অ্যাপ্লিকেশন থেকে অনেক উন্নত।\nলোকাল অ্যাপ্লিকেশনের জন্য বিভিন্ন প্লাটফর্ম রয়েছে। এসকল প্লাটফর্মের উপর ভিত্তি করে অ্যাপ্লিকেশনগুলোকে প্রধানত দুই ভাগে ভাগ করা যায়- ১. পিসি অ্যাপ্লিকেশন ও ২. মোবাইল অ্যাপ্লিকেশন। পিসি অ্যাপ্লিকেশন তৈরির জন্য অপারেটিং সিস্টেমগুলো হলো উইন্ডোজ, ম্যাক অপারেটিং সিস্টেম এবং লিনাক্স। অপরদিকে মোবাইল অ্যাপ্লিকেশনের জন্য অপারেটিং অ্যান্ড্রয়েড, আইওএস এবং উইন্ডোজ ফোন। এসবের সাথে আমরা সবাই কমবেশি পরিচিত। পিসিতে ও মোবাইলে ডাউনলোড করে আপনারা যত অ্যাপ্লিকেশন ব্যবহার করেন তার সবগুলোই লোকাল অ্যাপ্লিকেশন, যা আপনাদের ডিভাইসে সরাসরি চলে।\nImage Source: smartbaba.ae\nযেহেতু লোকাল অ্যাপ্লিকেশনগুলো অপারেটিং সিস্টেমের উপর নির্ভরশীল, তাই আলাদা আলাদা অপারেটিং সিস্টেমে আলাদা আলাদা ভাষা বিভিন্ন সুবিধার জন্য প্রাধান্য পায়। পিসি অ্যাপ্লিকেশনের ক্ষেত্রে ভাষার কর্মদক্ষতা, গ্রাফিক্স ইউজার ইন্টারফেস (GUI: অ্যাপ্লিকেশনের যে অংশটি আমরা দেখতে পাই), ভাষা পড়া ও লেখার সুবিধা ইত্যাদি বৈশিষ্ট্যের উপর ভিত্তি করে ভাষা নির্বাচন করা হয়। পিসি অ্যাপ্লিকেশনের জন্য সর্বাধিক জনপ্রিয় তিনটি ভাষা হলো Python, Java ও C++। এছাড়াও উইন্ডোজ কম্পিউটারের জন্য .Net ফ্রেমওয়ার্ক এবং ম্যাক কম্পিউটারের জন্য Swift বেশ জনপ্রিয়। কাজেই আপনি যদি পিসি অ্যাপ্লিকেশন ডেভেলপার হিসেবে ক্যারিয়ার গড়ে তুলতে চান, তাহলে উপরের যেকোনো একটি ভাষা শিখেই প্রাথমিকভাবে কাজ শুরু করে দিতে পারেন। অফিস ম্যানেজমেন্ট জাতীয় অ্যাপ্লিকেশনের জন্য Python চমৎকার ভাষা, সিকিউরিটি ধরনের অ্যাপ্লিকেশনের জন্য (যেমন- এন্টিভাইরাস) Java এবং পিসি গেমের জন্য C++ অত্যন্ত চমৎকার।\nঅপরদিকে আধুনিক স্মার্টফোনের অ্যাপ্লিকেশন তৈরির ক্ষেত্রে অফিসিয়ালি নির্বাচিত ভাষাই অধিক জনপ্রিয়। কারণ অফিসিয়াল ভাষাই এক্ষেত্রে সর্বাধিক ভালো সার্ভিস দেয়। যেমন- অ্যান্ড্রয়েডের জন্য অফিসিয়াল ভাষা হলো Java। Java ছাড়াও বহু ডেভলপার Kotlin ব্যবহার করছেন। এছাড়াও C, C++ ও Python-ও ব্যবহার করা যায় অ্যান্ড্রয়েডের জন্য। অনুরূপভাবে উইন্ডোজ ফোন ও আইফোনের জন্য নির্বাচিত ভাষা হলো যথাক্রমে C# ও Swift। কাজেই আপনি যদি স্মার্টফোনের অ্যাপ্লিকেশন ডেভেলপার হিসেবে ক্যারিয়ার গড়ে তুলতে চান, তাহলে কোনো স্মার্টফোনের প্লাটফর্ম পছন্দ করে ঐ প্লাটফর্মের অফিসিয়াল ভাষা শিখেই ক্যারিয়ার শুরু করতে পারেন।\nআশা করি যারা সিদ্ধান্ত নেয়ার তারা ইতোমধ্যে সিদ্ধান্ত নিয়ে নিয়েছেন। এখন আমরা জানবো আমাদের কী কী যন্ত্রপাতি ও সফটওয়্যার লাগবে এবং কিভাবে আমাদের কাঙ্ক্ষিত ভাষাটি শিখতে পারবো। সফটওয়্যার ডেভেলপের জন্য একটি ব্যক্তিগত কম্পিউটার মোটামুটি বাধ্যতামূলকই ধরা যায়; সাথে দরকার ইন্টারনেট সংযোগ। ভাষা চর্চা ও অ্যাপ্লিকেশন তৈরির জন্য আমাদের ভালো একটি IDE লাগবে। পাশাপাশি একটি সহায়ক টেক্স এডিটরও বেশ গুরুত্বপূর্ণ। কোন প্লাটফর্মে কোন ভাষা দিয়ে কাজ করতে চাচ্ছেন তা লিখে গুগলে সার্চ করলেই ওই প্লাটফর্ম ও ভাষার জন্য ভালো IDE পেয়ে যাবেন। যেমন- Python, Java ও C++ এর পিসি অ্যাপ্লিকেশনের জন্য Eclipse IDE বেশি জনপ্রিয়। অপরদিকে .Net এর জন্য Microsoft Visual Studio, অ্যান্ড্রয়েড অ্যাপ্লিকেশনের জন্য জনপ্রিয় Android Studio।\nএখন প্রশ্ন হলো- কিভাবে শিখবেন? এক্ষেত্রেও আপনি কোনো কোচিংয়ে ভর্তি হতে পারেন অথবা অনলাইন থেকে শিখতে পারেন। ইউটিউবে উপরের প্রতিটি ভাষার উপরই টিউটরিয়াল সিরিজ পাবেন।\nক্যারিয়ার শুরুর থেকে অর্থ উপার্জনের রাস্তাটা মোটেও সংক্ষিপ্ত নয়, বরং কিছুটা দীর্ঘই বটে! তাই এ বিষয়ে পরবর্তী লেখায় আলোচনা করা হবে।\nফিচার ইমেজ : carrier.huawei.com


করোনা আক্রান্তের শরীর ঘেঁষে দাঁড়িয়ে ট্রাম্প! - পুন্ড্র কথা\nকরোনা আক্রান্তের শরীর ঘেঁষে দাঁড়িয়ে ট্রাম্প!\nপঠিত হয়েছে ৫১ বার। প্রকাশ: ১৩ মার্চ ২০২০ ।\nমহামারি করোনা ভাইরাসে আক্রান্ত বিশ্বের প্রায় ১১৫টি দেশের মানুষ। এদিকে করোনা ভাইরাস সংক্রমণ ঠেকাতে বেশ কিছু সতর্কবার্তা দিয়েছেন স্বাস্থ্য বিশেষজ্ঞরা। এর মধ্যে শরীরের সঙ্গে ঘেঁষাঘেষিঁ করে দাঁড়ানো এড়িয়ে যেতে বলা হচ্ছে। এরপরও মার্কিন প্রেসিডেন্ট ডোনাল্ড ট্রাম্পের নভেল করোনাভাইরাসে আক্রান্ত এক ব্যক্তির সংস্পর্শে আসায় তার শরীরেও এই ভাইরাসের সংক্রমণ হয়েছে কিনা তা নিয়ে জল্পনা শুরু হয়েছে।\nমার্কিন প্রেসিডেন্টের দপ্তর হোয়াইট হাউসের বরাতে বিবিসি জানায়, সম্প্রতি করোনায় আক্রান্ত ব্রাজিলের এক কর্মকর্তার সঙ্গে সাক্ষাতের পর ট্রাম্পকে ঘিরে ওই জল্পনা শুরু হয়। জল্পনা থাকলেও প্রেসিডেন্টের করোনার পরীক্ষা করার কোনো পরিকল্পনাই নেই বলে জানিয়েছে হোয়াইট হাউস। তারা আরও জানায়, ব্রাজিলের ওই কর্মকর্তাকে স্পর্শ করেননি ট্রাম্প; সুতরাং এখনই তার করোনার পরীক্ষার দরকার নেই।\nএদিকে বিবিসি জানায়, নিজের টুইটার অ্যাকাউন্টে ট্রাম্পের সঙ্গে দাঁড়িয়ে থাকা একটি ছবি পোস্ট করেছেন ব্রাজিলের প্রেসিডেন্টর জনসংযোগ সচিব ফ্যাবিও ওয়াংআরটেন। এরপরই ট্রাম্পের শরীরে করোনার সংক্রমণ নিয়ে প্রশ্ন ওঠে।\nট্রাম্প ও ফ্যাবিওকে ওই ছবিতে গা ঘেঁষাঘেঁষি করে দাঁড়িয়ে থাকতে দেখা যাচ্ছে। ট্রাম্পের বাঁ পাশে রয়েছেন ফ্যাবিও। এ সময় সঙ্গে ছিলেন মার্কিন ভাইস প্রেসডেন্ট মাইক পেন্সও।


০৪:৫৭ পিএম | ১৬ জানুয়ারি, ২০২২\nগত পাঁচ বছরে নারায়ণগঞ্জ সিটি করপোরেশন নির্বাচন সর্বোত্তম বলে জানিয়েছেন নির্বাচন কমিশনার মাহবুব তালুকদার।\nরোববার (১৬ জানুয়ারি) নারায়ণগঞ্জ সিটি করপোরেশন নির্বাচনের ভোটগ্রহণ শেষে এক প্রতিক্রিয়ায় এসব কথা জানান এই নির্বাচন কমিশনার।\nশেষ ভালো যার সব ভালো তার- জানিয়ে মাহবুব তালুকদার বলেন, নারায়ণগঞ্জ সিটি করপোরেশন নির্বাচন আমাদের কার্যকালে সর্বশেষ সিটি করপোরেশন নির্বাচন। এটি ছিল আমার অনেক প্রত্যাশার স্থান। কারণ, আমি ইতোপূর্বে বলেছি যার শেষ ভালো, তার সব ভালো। নারায়ণগঞ্জ সিটি করপোরেশন নির্বাচনে আমি ৪টি কেন্দ্রের ১৪টি বুথ পরিদর্শন করেছি। এই নির্বাচনে উল্লেখযোগ্য কোনো সংঘর্ষ ও সন্ত্রাসের ঘটনা ঘটেনি। বিগত ৫ বছরে যতগুলো সিটি করপোরেশন নির্বাচন হয়েছে আমার বিবেচনায় আমাদের প্রথম কুমিল্লা সিটি করপোরেশন নির্বাচন ও সর্বশেষ নারায়ণগঞ্জ সিটি করপোরেশন নির্বাচন সর্বোত্তম। নির্বাচন সংশ্লিষ্ট সকলকে ধন্যবাদ জানাই।\nমাহবুব তালুকদার বলেন, নারায়ণগঞ্জ সিটি করপোরেশন নির্বাচন সম্পর্কে আমি কিছুটা বিস্মিত। একজন মাননীয় সংসদ সদস্য আচরণবিধি লঙ্ঘন করে প্রচারণা চালিয়েছেন। কিন্তু আচরণবিধি লঙ্ঘনের দায়ে তাকে কোনো চিঠি পর্যন্ত দেয়া হয়নি। বরং বলা হয়েছে, তিনি আচরণবিধি লঙ্ঘন করলেও শাস্তিযোগ্য অপরাধ করেননি। আচরণবিধি ভঙ্গ করলে শাস্তিযোগ্য অপরাধ কিংবা শান্তিহীন অপরাধের বিভাজন কোথায় আছে? তাহলে অন্যান্য মাননীয় সংসদ সদস্যদের আচরণবিধি সঙ্ঘনের দায়ে চিঠি দেয়া হলো কেন? এসব নির্বাচনে নিরপেক্ষতার লক্ষণ নয়।\nতিনি বলেন, পত্রিকামতে নারায়ণগঞ্জে নির্বাচনের তফসিল ঘোষণার পর বিভিন্ন কারণে কিছু সংখ্যক মানুষকে গ্রেফতার করা হয়েছে। কিন্তু সংশ্লিষ্ট কর্তৃপক্ষের সঙ্গে সরাসরি যোগাযোগ করেও এ সম্পর্কে কোনো সংখ্যা জানা যায়নি। নির্বাচন কমিশন সচিবালয়ে এসব বিষয়ে কোনো তথ্য নেই। এমনকি অন্যান্য নির্বাচনকালে সহিংসতায় নিহতদের কোনো তথ্য নেই। আমরা এক সময়ে তফসিল ঘোষণা থেকে নির্বাচন পর্যন্ত নির্বাচন সংশ্লিষ্ট, বিশেষত পোলিং এজেন্টদের গ্রেফতার করতে বারণ করেছি। তবে ফৌজদারি মামলা বা তাৎক্ষণিক আমলযোগ্য অপরাধ হলে ভিন্ন কথা। আমি নিজে সবসময় গায়েবি মামলার বিরোধীতা করেছি। নির্বাচনকালে গায়েবি মামলার হিড়িক পড়ে যায় কেন, তা এক প্রশ্ন। এই নির্বাচনকালেও পুরোনো মামলায় আটক অব্যাহত রয়েছে, যা দুঃখজনক।\nনারায়ণগঞ্জ সিটি করপোরেশন নির্বাচন ভোটগ্রহণ নির্বাচন কমিশন


রপ্তানি বিনিয়োগ আকর্ষণে কূটনীতির গুরুত্ব | 940752 | কালের কণ্ঠ | kalerkantho\nরপ্তানি বিনিয়োগ আকর্ষণে কূটনীতির গুরুত্ব\nকূটনীতি চর্চার প্রারম্ভিক পর্যায়েও আন্তঃরাষ্ট্রীয় সম্পর্ক উন্নয়নে বাণিজ্যের পদচারণ লক্ষণীয়। তবে ধনী ও উন্নয়নশীল দেশগুলো যখন বিদেশি বিনিয়োগ ও রপ্তানি বৃদ্ধির বিষয়কে একত্রে বিবেচনা করা শুরু করল, তখন অর্থনৈতিক কূটনীতি এক ভিন্ন আঙ্গিক লাভ করে। বিশ্বায়নের প্রেক্ষাপটে কূটনীতি বিভিন্ন দেশের অর্থনৈতিক আন্তর্নির্ভরতার মাপকাঠিতে বিচার্য হওয়ার কারণে দেশের মধ্যে সম্পর্ক স্থাপনের ক্ষেত্রে অর্থনীতি একটি নির্ধারক উপাদান হয়ে দাঁড়িয়েছে। এটি দেশগুলোর মধ্যে যেমন সম্পর্কের গভীরতা নির্ণয়ের ভূমিকায় অবতীর্ণ হয়, তেমনি এটি প্রায়ই তাদের রাজনৈতিক সম্পর্কের দিকনির্দেশনা, বিষয়বস্তু এবং তীব্রতাকেও নিয়ন্ত্রণ করে। যদিও সনাতন রাজনৈতিক কূটনীতি এবং বর্তমান অর্থনৈতিক কূটনীতি অবিচ্ছেদ্য, তবে কূটনৈতিক কর্মকাণ্ডে এখন অর্থনৈতিক কূটনীতিকেই প্রাধান্য দেওয়া হয়। আন্তর্জাতিক অঙ্গনে কূটনীতি অর্থনৈতিক কূটনীতিনির্ভর হয়ে পড়ায় এরই মধ্যে তার পরিধি ও কর্মক্ষেত্রকে প্রচলিত সীমা ছাড়িয়ে অনেকটাই প্রসারিত করেছে।\nঅর্থনৈতিক কূটনীতিকে দেশের সঙ্গে দেশের ব্যাবসায়িক স্বার্থ রক্ষার জন্য সিদ্ধান্ত গ্রহণ, নীতিনির্ধারণ ও প্রচার কৌশল হিসেবে সংজ্ঞায়িত করা হয়। এ ক্ষেত্রে উভয় দেশের ব্যবসায়ী নেতারা এবং সরকারি নীতিনির্ধারকরা বাণিজ্য ও অন্যান্য অর্থনৈতিক বিষয়ে পারস্পরিক সুবিধার জন্য একত্রে কাজ করেন। আন্তর্জাতিক রাজনৈতিক প্রজ্ঞাসহ কুশলী, দেশপ্রেম ও প্রতিশ্রুতিসম্পন্ন নমনীয়তা, বিচক্ষণ ও শক্তিশালী ব্যাবসায়িক দক্ষতা অর্থনৈতিক কূটনীতিকে কার্যকর করার ক্ষেত্রে বলিষ্ঠ ভূমিকা রাখে। অর্থনৈতিক কূটনীতিতে সাফল্যপ্রত্যাশী দেশের এটি ভাবা সংগত হবে না যে তারা ফুল এবং ব্যবসা মৌমাছি। পৃথিবীতে কোনো কিছুই স্বয়ংক্রিয়ভাবে ঘটে না। যেকোনো কিছু ঘটার পেছনে অন্ততপক্ষে একটি কারণ অবশ্যই থাকবে। ব্যবসাকে আকর্ষণ করতে জড়তা ভেঙে সক্রিয় হতে হবে, অবশ্যই সুযোগ খুঁজতে হবে এবং ব্যবসাকে স্বপক্ষে আনতে শিখতে হবে।\nআমাদের পররাষ্ট্রনীতির ভিত্তিতে বিভিন্ন দেশের সঙ্গে আমাদের দ্বিপক্ষীয় ও বহুপক্ষীয় কূটনৈতিক কার্যক্রম পরিচালিত হয়ে আসছে। যদিও ১৯৭০-এর দশকে বাংলাদেশ বিশ্বসম্প্রদায়ের সঙ্গে কূটনৈতিক সম্পর্ক স্থাপনের পর থেকে অর্থনীতি আমাদের কূটনীতির একটি উপাদান ছিল, তবে কয়েক দশক ধরে ‘অর্থনৈতিক কূটনীতি’ই কূটনীতিতে মুখ্য হয়ে দাঁড়িয়েছে। সরকারের নির্দেশনা ও নীতি অনুসরণ করে দেশে ও বিদেশে অর্থনৈতিক কূটনীতির ক্ষেত্রে আমাদের স্বপ্ন বাস্তবায়নের জন্য কঠোর পরিশ্রম করে যাওয়া সত্ত্বেও কাঙ্ক্ষিত সাফল্য আসেনি। আমরা কেন প্রত্যাশিত ফল পাচ্ছি না? আমরা কী কী সমস্যার সম্মুখীন হচ্ছি? অন্যরা কিভাবে এতটা ভালো করছে? তাদের এই সাফল্যের পেছনে ‘গোপন মন্ত্রগুলো’ কী কী? আমাদের সেই উত্তরগুলোর সন্ধান করতে হবে এবং সমাধানও বের করতে হবে।\nআমাদের অর্থনৈতিক কূটনীতি মূলত তিনটি খাতকে ঘিরে, যেমন—ক. বৈদেশিক প্রত্যক্ষ বিনিয়োগ (এফডিআই), খ. পণ্য রপ্তানি (বস্তু ও প্রযুক্তিগত পণ্য) এবং গ. বিদেশে কর্মরত বাংলাদেশি অভিবাসী। তবে বিভিন্ন দেশ বা সংস্থা থেকে অর্থনৈতিক সাহায্য-সহযোগিতা প্রাপ্তির ক্ষেত্রেও আমাদের কূটনীতির আশ্রয় নিতে হয়। তাই বর্তমান সময়ের ‘অর্থনৈতিক কূটনীতি’ শুধু বিদেশে বাংলাদেশ মিশনে কর্মরত পেশাদার কূটনীতিকরাই নন, দেশে বসে মন্ত্রী, সরকারি কর্মচারী, ব্যবসায়ী, রাজনীতিবিদরাও অনুশীলন করে থাকেন। অর্থাৎ অর্থনৈতিক কূটনীতির সঙ্গে জড়িতরা হলেন—১. আন্তর্জাতিক অর্থনৈতিক ব্যবস্থার সঙ্গে জড়িত সব সরকারি সংস্থা, ২. বেসরকারি সংস্থা (এনজিও), যারা আন্তর্জাতিক অর্থনৈতিক কর্মকাণ্ডে সংযুক্ত এবং ৩. ব্যবসায়ী ও বিনিয়োগকারী। স্বীকার করতেই হয় যে দুর্বল অবকাঠামো, আমলাতান্ত্রিক জটিলতা, দুর্নীতি, স্বচ্ছতার অভাব, বহুবিধ রপ্তানি পণ্যের অপর্যাপ্ততা, সরকারের বিভিন্ন অফিসের মধ্যে, সরকারি ও বেসরকারি খাতের মধ্যে সমন্বয়হীনতা, দেশে ও বিদেশে অবস্থিত সরকারি অফিসগুলোতে শৃঙ্খলার অভাব ইত্যাদি আমাদের অর্থনৈতিক কূটনীতি থেকে প্রত্যাশিত ফল পাওয়ার প্রধান অন্তরায়। আমাদের কাছে পুরো মাঠ ও খেলোয়াড় রয়েছে, তবে এই সমস্যাগুলো সমাধান না করা হলে খেলায় জেতা কঠিন হয়েই রবে।\nবাংলাদেশের অর্থনৈতিক কূটনীতির বাস্তবতা বিবেচনায় প্রথমেই বলতে চাই বিদেশি প্রত্যক্ষ বিনিয়োগ (এফডিআই) নিয়ে। কূটনৈতিক পেশায় থাকার কারণে বিদেশি বিনিয়োগকারীদের ঢাকা সফর নিয়ে অনেক সময়ই অপ্রীতিকর কাহিনি শুনতে হয়েছে। বিনিয়োগকারীদের মতে, এফডিআইয়ের জন্য আমাদের প্রক্রিয়াটি অত্যন্ত জটিল ও দীর্ঘ। আসলে বিনিয়োগকারীদের হয়রানি নয়, বরং উৎসাহিত করা উচিত। বিদেশি বিনিয়োগ আকর্ষণের জন্য বিনিয়োগকারীদের বিশ্বাস অর্জন অত্যন্ত গুরুত্বপূর্ণ। তারা বিনিয়োগবান্ধব পরিবেশের পাশাপাশি তুলনামূলক ভালো ব্যবসা করা যায় এমন দেশকেই প্রাধান্য দেবে। এ ক্ষেত্রে প্রত্যাশিত ফল পেতে হলে বিদ্যমান কাঠামোর পুনর্গঠন আবশ্যক। এটিকে শুধু সময়োপযোগী করাই নয়, বিনিয়োগবান্ধব ও প্রতিযোগিতামূলক করারও প্রয়োজন রয়েছে।\nবিনিয়োগ আকর্ষণের পুরো প্রক্রিয়াটি সহজ করার জন্য প্রয়োজন—ক. প্রাথমিক তথ্য, নির্দেশিকা এবং প্রয়োজনীয় উপকরণ বিদেশে আমাদের মিশন বা সংশ্লিষ্ট কর্তৃপক্ষের ওয়েবসাইট থেকে সংগ্রহের সুবিধা এবং খ. একটি কেন্দ্রীয় বিদেশি বিনিয়োগ অনুমোদন কমিটি (সংশ্লিষ্ট মন্ত্রণালয় ও বিভাগের সদস্যদের সমন্বয়ে) থাকবে, যা আগ্রহী বিদেশি বিনিয়োগকারীদের কাছ থেকে প্রাপ্ত আবেদন (আমাদের মিশন বা অনলাইনের মাধ্যমে প্রাপ্ত বা সরাসরি জমা) নিয়ে আলোচনা করবে এবং সিদ্ধান্ত (অনুমোদিত/প্রত্যাখ্যাত) দেবে। একজন বিনিয়োগকারী অনুমোদন পাওয়ার পর তিনি প্রকল্পের আকার সাপেক্ষে একটি নির্দিষ্ট সময়ের মধ্যে অন্য সব আনুষ্ঠানিকতা (যা তিনি এরই মধ্যে অবগত আছেন) শেষ করবেন। সেই কমিটিকে যাবতীয় পরিষেবা সরবরাহ করার জন্য একটি অফিস থাকবে (বিনিয়োগ বোর্ডও হতে পারে)। এমনকি নির্ধারিত কিছু খাত বাদে স্বয়ংক্রিয় অনুমোদনের মাধ্যমে (অনলাইন) বিদেশি বিনিয়োগ আকর্ষণের কথাও ভাবা যায়। এ ধরনের অনুমোদন ছোট বা মাঝারি আকারের বিদেশি বিনিয়োগ আকর্ষণ করার জন্য একটি ভোগান্তিহীন বিকল্প হতে পারে।\nআমাদের কাছে সবচেয়ে গুরুত্বপূর্ণ হলো দেশে শক্তিশালী অর্থনৈতিক ভিত্তি তৈরি করা এবং তার ভিত্তিতে অর্থনৈতিক কূটনীতির নীতিমালা প্রণয়ন করে সেগুলো বাস্তবায়নের পদ্ধতি নির্ধারণ করা। তবে এসব নীতিমালা এবং আমাদের প্রচেষ্টা সফল হবে না, যদি না আমরা বিশ্বসম্প্রদায়ের কাছে বাংলাদেশের ভাবমূর্তি উজ্জ্বল করতে না পারি; কারণ তার ওপরই নির্ভর করে আমাদের অর্থনৈতিক কূটনীতির সাফল্য।\nআমাদের পররাষ্ট্র মন্ত্রণালয় তার ওপর বর্তিত কর্মকাণ্ড পরিচালনা করতে গিয়ে প্রায়ই সরকারের অন্যান্য দপ্তরের কর্মচারীদের, যারা আমাদের অর্থনৈতিক কূটনীতি প্রক্রিয়ায় সংশ্লিষ্ট, একক নেতৃত্বে আনতে সমস্যার সম্মুখীন হয়। কোনো মন্ত্রণালয় বা ব্যক্তির আচরণ, ভুল-বোঝাবুঝি বা নেতৃত্ব দ্বন্দ্বের জন্য কেন দেশ ভুগবে? আমরা অন্যান্য দেশ, যেমন—ভারত, ভিয়েতনাম, কম্বোডিয়া, চীন প্রভৃতির এ ক্ষেত্রে কর্মপরিকল্পনা এবং সমন্বয় ব্যবস্থা জানতে পারি। আমরা যদি আমাদের কর্মক্ষেত্রে শৃঙ্খলা ও সর্বোত্তম সমন্বিত পরিবেশ আনতে ব্যর্থ হই—নীতিমালা ও প্রচেষ্টা যা-ই থাকুক না কেন, এটি দেশের জন্য ভালো ফল এনে দেবে না।\nকভিড-পরবর্তী সময়ে অর্থনৈতিক বিশ্বে মানুষের পরিবর্তিত আচরণ এবং অর্থনৈতিক ধারায় পরিবর্তনের পরিপ্রেক্ষিতে আন্তঃরাষ্ট্রীয় সম্পর্কের নতুন সমীকরণের সম্ভাবনা উড়িয়ে দেওয়া যায় না। অতএব বিশ্বের রাজনৈতিক ও অর্থনৈতিক পরিস্থিতি মনোযোগসহকারে পর্যবেক্ষণ ও উপলব্ধি করে আমাদের সঠিক উদ্দেশ্যের দিকে এগিয়ে যেতে হবে। প্রবল প্রতিযোগিতামূলক পরিবেশ অনুযায়ী নিজেদের উপযোগী করে তৈরি করতে না পারলে আমরা অভীষ্ট লক্ষ্যে পৌঁছাতে পারব না। আমরা যেমন একটি করোনামুক্ত বিশ্ব, নতুন মাত্রা এবং সমীকরণের বিশ্ব, নতুন আশা-আকাঙ্ক্ষার বিশ্ব, নতুন অর্থনৈতিক সুযোগ-সুবিধার বিশ্বের অপেক্ষা করছি—আমাদের প্রস্তুতির কাজটিও এমনভাবে শেষ করতে হবে, যাতে আমরা সেই যাত্রায় অন্যদের থেকে পিছিয়ে না পড়ি।


Goods train driver savesawoman in Purulia: রেল লাইনের উপরে শুয়ে মহিলা, চলে এলো মালগাড়ি, পুরুলিয়ায় কী কাণ্ড! – News18 Bangla\nPurulia train driver savesawoman: রেল লাইনের উপরে শুয়ে মহিলা, চলে এলো মালগাড়ি, পুরুলিয়ায় কী কাণ্ড!\nমহিলাকে ট্রেনের নীচ থেকে উদ্ধার করছে রেল পুলিশ৷\nআচমকা ব্রেক কষলে ট্রেনটি লাইনচ্যুত হওয়ার আশঙ্কা ছিল৷ ফলে ট্রেন থামতে থামতে সেটির নীচে পড়ে যান মহিলা৷\nLast Updated : May 24, 2022, 13:34 IST\n#ইন্দ্রজিৎ মণ্ডল, পুরুলিয়া: আত্মহত্যা করার জন্য রেল লাইনের উপরে শুয়ে পড়েছিলেন এক মহিলা৷ সেই সময়ই লাইন দিয়ে ছুটে আসছিল একটি মালগাড়ি৷ দূর থেকে মহিলাকে শুয়ে থাকতে দেখেই বিপদ আঁচ করেছিলেন মালগাড়ির চালক৷ শেষ পর্যন্ত তাঁর তৎপরতাতেই প্রাণে বাঁচলেন ওই মহিলা৷ তবে ট্রেনের চাকার নীচে পড়ে মহিলার একটি হাত কাটা গিয়েছে৷\nচাঞ্চল্যকর এই ঘটনা ঘটেছে পুরুলিয়ার আদ্রায়৷ জানা গিয়েছে এ দিন সকালে দক্ষিণ দক্ষিণ-পুর্ব রেলওয়ের আদ্রা ডিভিশনের আদ্রা চান্ডিল শাখায় গড়ধ্রুবেশ্বর - আনাড়া রেল স্টেশনের মাঝে এই ঘটনা ঘটে৷ মহুল গ্রাম সংলগ্ন রেল লাইনের উপরে আত্মহত্যা করার জন্য শুয়ে পড়েন এক মহিলা৷\nআরও পড়ুন: যুবতীর চুল টানছেন যুবক, হাওড়ায় দেখেও নির্বিকার পথচারীরা, দেখুন ভিডিও\nআশেপাশের কেউ মহিলাকে খেয়াল না করলেও ওই লাইন দিয়ে আসা একটি মালগাড়ির চালক দূর থেকে মহিলাকে লাইনের উপরে শুয়ে থাকতে দেখেন৷ সঙ্গে সঙ্গে ট্রেনের গতি কমিয়ে দিয়ে মহিলাকে সতর্ক করে হর্ন দিতে থাকেন তিনি৷ কিন্তু তাতেও মহিলা লাইনের উপর থেকে সরেননি৷\nআরও পড়ুন: একেবারে আলাদা ভূমিকায় পুলিশ সুপার, মন জিতে নিলেন সকলের\nআচমকা ব্রেক কষলে ট্রেনটি লাইনচ্যুত হওয়ার আশঙ্কা ছিল৷ ফলে ট্রেন থামতে থামতে সেটির নীচে পড়ে যান মহিলা৷ কাটা যায় তাঁর হাতের একটি অংশ৷ ট্রেন থামিয়ে সঙ্গে সঙ্গে মালগাড়ির চালক আনাড়া স্টেশনের আরপিএফ পোস্টে খবর দেন৷ এর পর রেল পুলিশ এসে গুরুতর আহত অবস্থায় মহিলাকে উদ্ধার করে রঘুনাথপুর মহকুমা হাসপাতালে নিয়ে যায়৷ সেখানেই চিকিৎসাধীন রয়েছেন তিনি৷\nজানা গিয়েছে, ওই মহিলা আদ্রারই শ্যামপুর গ্রামের বাসিন্দা৷ তাঁর কিছু মানসিক সমস্যাও ছিল৷ পারিবারিক অশান্তিও লেগে থাকত বলে জানিয়েছেন গ্রামবাসীরা৷ সেই কারণেই সম্ভবত মহিলা আত্মহত্যার সিদ্ধান্ত নেন৷ যদিও মালগাড়ি চালকের তৎপরতায় প্রাণে বাঁচলেন তিনি৷\nFirst published: May 24, 2022, 13:34 IST


কোটিপতি রাজনীতিক বনাম গরিবের নেতা-কামরুল হাসান বাদল, লেখক,কবি, সাংবাদিক\nপোস্ট করা হয়েছে 29/12/2017-02:36pm: কেউ কাউকে নেতা বানাতে পারে না এবং নেতা হিসেবে কাউকে কোথাও বসিয়েও দেওয়া যায় না। নেতা তৈরি হয় মানুষের মধ্যে থেকে। বঙ্গবন্ধু নেতা হয়ে উঠেছিলেন একটি সাধারণ পরিবার থেকে নিজ যোগ্যতা, মেধা, একাগ্রতা, দক্ষতা ও দূরদর্শী রাজনৈতিক নেতৃত্বের গুণে। চট্টগ্রামের মহিউদ্দিন চৌধুরীও নেতা হয়ে উঠেছিলেন একইভাবে। তিনিও সাধারণ পরিবার থেকে রাজপথে মিটিং মিছিল করে সাধারণ মানুষের সুখ দুঃখের সাথী হয়ে জনগণের নেতা হয়ে উঠেছিলেন। তাঁকে কেউ নেতা বানাননি। তিনি নিজ যোগ্যতায় নেতা হয়ে উঠেছিলেন। জনগণ বিশ্বাস করেছিলো মহিউদ্দিন চৌধুরী যা করেন এবং বলেন তা সাধারণ মানুষের জন্য অন্তর থেকে করেন। সেখানে কোনো ফাঁক নেই। নেতা হিসেবে মহিউদ্দিন চৌধুরী ভালো বক্তাও ছিলেন না যতটা সংগঠক ছিলেন। তিনি গুছিয়ে বক্তৃতা দিতে পারতেন না কিন্তু তার সে অগোছালো বক্তৃতা শোনার জন্য মানুষ জড়ো হতো এবং ঘন্টার পর ঘন্টা অপেক্ষা করতো। তিনি খুব ঠোঁটকাটা স্বভাবের মানুষ ছিলেন। অনেকের সাথে খারাপ ব্যবহার করতেন এমনকি গালাগালও করতেন তবুও মানুষ তাঁর কাছে যেতেন। কারণ অনেকে বিশ্বাস করতেন শেষ পর্যন্ত মহিউদ্দিন চৌধুরী সঠিক কাজটিই করবেন। সঠিক সিদ্ধান্তটিই নেবেন।\nতাঁর মৃত্যুর পর তাঁর রাজনৈতিক স্থান কে পূরণ করবেন তা নিয়ে বিতর্ক তৈরি হয়েছে। অনেকে বলছেন তিনি উত্তরসূরী তৈরি করেননি। যুক্তিটি আমার কাছে গুরুত্বহীন মনে হয়েছে। কারণ আগেও বলেছি কেউ কাউকে নেতা বানাতে পারে না। নেতা হয়ে উঠতে হয়। আজ যেমন অনেকে বলছে চট্টগ্রামের অভিভাবক হারিয়েছে কিংবা গরিবদের পক্ষে বলার কেউ নেই। এটাই সত্যি, এটা বাস্তবতা। মহিউদ্দিন চৌধুরী নিজেকে ওই স্থানে নিয়ে যেতে পেরেছিলেন। জনগণের পরীক্ষায় তিনি পাস করেছিলেন। আজিজ–জহুর–হান্নান–মান্নান কেউ মহিউদ্দিন চৌধুরীকে টেনে নিয়ে নেতার আসনে বসিয়ে দেননি। একজন ছাত্রনেতা পরবর্তীতে শ্রমিক রাজনীতি করা মহিউদ্দিন নিজের যোগ্যতায় গণমানুষের নেতায় পরিণত হয়েছিলেন।\nতাঁর জানাজার সময় অনেকের সাথে দেখা হয়েছে কথা হয়েছে। এদের মধ্যে একজন আমাকে বললেন, দেখবেন দেশের দুই দলের দুই প্রধান নেতা ছাড়া আর কারো জানাজায় এত লোক হবে না। আমি তাঁর কথাকে উড়িয়ে দিতে পারিনি।\nসাধারণ মানুষ থেকে সমাজের অগ্রসর শ্রেণির অনেকেই যখন বলছেন মহিউদ্দিন ওই প্রজন্মের শেষ রাজনীতিক, যাঁরা গণমানুষের জন্য রাজনীতি করতেন তখন তা প্রণিধানযোগ্য বলে ধরে নিতে হয় এবং চট্টগ্রামের তথা দেশের রাজনীতির বিষয়ে উৎকণ্ঠিত হয়ে উঠতে হয়। বর্তমান সংসদকে ইতিমধ্যে অনেকে কোটিপতিদের ক্লাব বলে অভিহিত করেছেন। এটিও দেশের রাজনীতির জন্য একটি অশনি সংকেত বলে ধরে নিতে বাধ্য হই আমরা। আমরা লক্ষ করেছি কোটিপতি নয় এমন অনেকে জাতীয় সংসদের সদস্য নির্বাচিত হয়ে কিংবা মন্ত্রীত্ব পেয়ে মাত্র কয়েক বছরে কোটিপতি বনে গেছেন সামান্য কয়েকজন ব্যতিক্রমী রাজনীতিক ছাড়া। ফলে আমরা ধরে নিতে পারি সামনের নির্বাচনেও হয়ত একই ঘটনার পুনরাবৃত্তি ঘটবে। প্রধান প্রধান দলে নব্য কোটিপতিদের ভিড় বাড়বে এবং এদের মধ্যে থেকে এমপি অথবা মন্ত্রী হবেন অনেকেই। ফলে এমন জনপ্রতিনিধিদের সাথে সাধারণ মানুষের যোগসূত্র থাকবে অত্যন্ত ক্ষীণ। এঁরা সাধারণ মানুষের অভাব–অনুযোগ কিছুই বুঝতে সক্ষম হবেন না কিংবা তাঁরা যেহেতু মনোনয়ন টাকার বিনিময়ে অথবা প্রভাবশালী মহল বিশেষের চাপে লাভ করে থাকেন সেহেতু জনগণের প্রতি, ভোটারের প্রতি তাঁদের দায়বদ্ধতা কম থাকবে। বর্তমানেই যা অত্যন্ত প্রকট হয়ে উঠছে। অনেক নির্বাচনী এলাকায় তাই নির্বাচিত এমপির একটা গ্রুপ আর সে এলাকার দলের তৃণমূল কর্মীদের আরেকটি গ্রুপ। এমপি নির্বাচিত হয়ে তিনি তাঁর ইচ্ছার শাসন প্রতিষ্ঠা করেন তাঁর নির্বাচনী এলাকায়। মনোনয়ন কেনা বা চাপিয়ে দেওয়া এইসব সাংসদের সাথে স্থানীয় ও প্রকৃত ত্যাগী কর্মী সমর্থকদের সুসম্পর্ক থাকে না এবং তাতে সংঘাত অনিবার্য হয়ে ওঠে।\nবাংলাদেশের মানুষের গড় আয় ১৬শ মার্কিন ডলার পেরিয়ে গেছে। দেশের কোটিপতির সংখ্যা বেড়েছে। কিন্তু তাতে ফায়দা হয়নি গরিবের। বরং তাতে ধনী গরিবের বৈষম্য অনেক বৃদ্ধি পেয়েছে। দেশে হতদরিদ্র লোকের সংখ্যা কমেছে। দারিদ্র্য সীমার নিচে বাস করে এমন লোকের সংখ্যাও কমেছে কিন্তু ধনী গরিবের মধ্যে ব্যবধান বেড়েছে, বৈষম্য বেড়েছে। এটা একটি দেশের অর্থনীতির ভালো চিত্র নয়। গত ২০ ডিসেম্বর প্রকাশিত বাংলাদেশ ব্যাংকের সর্বশেষ তৈরি করা এক প্রতিবেদনে বলা হয়েছে, দেশে কোটি পাতি আমানতকারীর সংখ্যা এখন ৬৮ হাজার ৮৯১ জন। এর মধ্যে গত এক বছরের ব্যবধানে নতুন করে বেড়েছে ৬ হাজার ৪৭৩ জন। প্রতিবেদনটিতে উল্লেখ করা হয়েছে ২০১৬ সালের জুন শেষে ব্যাংক খাতে মোট কোটিপতি আমাতনকারীর সংখ্যা ছিল ৬২ হাজার ৪১৮ জন। কেন্দ্রীয় ব্যাংকের প্রতিবেদনে বলা হয়েছে বিভিন্ন ব্যাংকে ৬৮ হাজার ৮৯১ জন কোটিপতির মধ্যে ৫০ কোটি টাকারও বেশি পরিমাণ রাখা ব্যক্তির সংখ্যা ৮৫৩ জন। এ চিত্র বলে দিচ্ছে প্রতি বছর কী পরিমাণ মানুষ নতুন করে কোটিপতিতে পরিণত হচ্ছেন। এ প্রসঙ্গে বাংলাদেশ ব্যাংকের সাবেক ডেপুটি গভর্নর খন্দকার ইব্রাহিম খালেদ একটি অনলাইন মিডিয়াকে বলেছেন ‘কোটিপতি আমানতকারী বাড়ার অর্থ হলো টাকাওয়ালাদের কাছে ব্যাংক জিম্মি হয়ে পড়ছে। এটা হয়েছে কল্যাণ অর্থনীতির নীতি থেকে সরে যাওয়ার কারণে। তিনি বলেন ‘বাংলাদেশ এখন পুরোপুরি ধনতান্ত্রিক অর্থনীতিকে অনুসরণ করছে। যা মূলত আমেরিকার নীতি। এই নীতিতে মূলত জোর জুলূম করে যেনতেনভাবে টাকা বানানো হয় এখন বাংলাদেশেও তাই হচ্ছে।’ একই প্রসঙ্গে তত্ত্বাবধায়ক সরকারের সাবেক উপদেষ্টা এবি মির্জা আজিজুল ইসলাম বলেছেন ব্যাংক খাতে কোটিপতি আমানতকারীর সংখ্যা বাড়ার ফলে সমাজে একটি বিশেষ শ্রেণি ক্রমেই ধনী হয়ে যাচ্ছে। এর ফলে সমাজে বৈষম্যও বাড়ছে।\nতাহলে এই বৈষম্যপূর্ণ সমাজে গরিবের পক্ষে কথা বলবে কে? যাঁরা কোটিপতির প্রতিনিধি, যাঁরা একটি সুবিধাপ্রাপ্ত শ্রেণির প্রতিনিধি, যিনি বা যাঁর সাথে জনগণের সামান্যতম যোগাযোগ নেই তিনি তাঁর শ্রেণিস্বার্থ রক্ষা না করে গরিব জনগণের কথা বলবেন কি? অথবা তাঁরা শেষ পর্যন্ত জনগণের বিশেষ করে গরিবের স্বার্থ দেখবেন এমন বিশ্বাস অর্জন করতে পেরেছেন কি? চট্টগ্রামের অন্য কোনো নেতার বিষয়ে মানুষ ভাবে কি তিনি গণমানুষের? তিনি গরিবের নেতা? আমার তো মনে হয় ভাবে না। ভাবলে বা অন্য নেতাদের প্রতি এমন বিশ্বাস থাকলে তবে কেন তারা বলছে, মহিউদ্দিনই ছিলেন প্রকৃতপক্ষে গরিবের নেতা?\nকাউকে খাটো করে দেখানোর উদ্দেশ্যে লেখাটি লিখিনি। লিখেছি, এখান থেকে শিক্ষা গ্রহণের জন্যে। মানুষের জন্যে রাজনীতি করলে, মানুষকে ভালোবাসলে মানুষ তা ভক্তি, ভালোবাসা আর ঋণ স্বীকারের মাধ্যমে পরিশোধের চেষ্টা করে। অর্থ–বিত্ত কিংবা সম্পদের পাহাড় মৃত্যুর পর গুণগান করতে পারবে না, ভালো–মন্দের সাক্ষ্য দিতে পারবে না। পারবে শুধু মানুষ। গণমানুষের নেতা হয়ে উঠতে পারলে মানুষ তাকে শেষ পর্যন্ত যোগ্য সম্মানই দেবে। যে সম্মান ও ভালোবাসা মহিউদ্দিন চৌধুরী অর্জন করে গেছেন।\nআমি বরাবরই আশাবাদী মানুষ। তাই আমি এখনো বিশ্বাস করি কেউ না কেউ উঠে আসবেন মানুষের কাতার থেকে যিনি মানুষের কল্যাণের কথা বলবেন। ভাববেন আর গরিবের নেতা হয়ে উঠবেন। আওয়ামী লীগ এক সময় এদেশে গরিবের দল ছিল। এই দলটিকে গরিবের দল হিসেবে টিকিয়ে রাখতে কেউ না কেউ উঠে আসবেন। প্রধানমন্ত্রী তরুণদের নিয়ে স্বপ্ন দেখেন। তিনি তাদের হাতেই আগামীর বাংলাদেশকে অর্পণ করে যেতে চান ফলে তরুণদেরই সুযোগ আছে প্রকৃত নেতা হয়ে ওঠার। গরিবের নেতা হয়ে ওঠার। মনে রাখতে হবে এদেশের জন্ম হয়েছিল একটি সমতা ভিত্তিক সমাজ ব্যবস্থা গড়ে তোলার প্রত্যয় নিয়ে। স্বাধীনতা পরবর্তীকালে জাতির জনক দেশকে যে পথেই ধাবিত করছিলেন। লুটপাটের সংস্কৃতি বন্ধ করা না গেলে একটি কল্যাণমূলক অর্থনৈতিক ব্যবস্থা গড়ে তোলা সম্ভব হবে না । Email – [email protected]\nভিজিটর কাঊন্টঃ 7530835\nগণমানুষের মাঝে গণসংযোগে নৌকার রেজাউল চট্টগ্রামের বিপ্লবী ও মুক্তিযুদ্ধের স্মৃতি বিজরিত সকল স্থাপনা রক্ষার তাগিদে মশাল মিছিল বইমেলার তারিখ নির্ধারণ হয়নি : সংস্কৃতি প্রতিমন্ত্রী ফেব্রুয়ারিতে খুলছে সকল শিক্ষাপ্রতিষ্ঠান সেচ খরচ হ্রাস ও সেচ ব্যবস্থার উন্নয়নে অভূতপূর্ব সাফল্য অর্জিত হয়েছে: কৃষিমন্ত্রী জয়ী হোক ও পরাজয়ী হোক পরবর্তী নির্বাচনে মনোনয়ন পাবে না প্রধানমন্ত্রীর সিদ্ধান্ত: সেতুমন্ত্রী খসড়া ভোটার তালিকা প্রকাশ করেন ইসি মুক্তিযুদ্ধের চেতনায় চলচ্চিত্র নির্মাণের আহ্বান:প্রধানমন্ত্রী জাতীয় চলচ্চিত্র পুরস্কার পেলেন ৩৩ জন চসিকের কার্যক্রম চলমান রাখার নির্দেশনা প্রশাসকের


স্টাফ রিপোর্টার : এলজিআরডি ও সমবায় প্রতিমন্ত্রী মো. মসিউর রহমান রাঙ্গা বলেছেন, স্থানীয় সরকার ব্যবস্থা শক্তিশালীকরণ ও সুশাসন প্রতিষ্ঠায় দেশের সাংস্কৃতিক অঙ্গণের কলা-কুশলীদের সরব ভূমিকা অপরিহার্য। গতকাল জাতীয় প্রেসক্লাবে কোস্টাল জার্নালিস্ট ফোরাম অব বাংলাদেশ আয়োজিত এক সেমিনার এবং অফিসার্স ক্লাব মিলনায়তনে সাঁকো টেলিফিল্ম কর্তৃক ১২তম সাঁকো টেলিফিল্ম মিউজিক অ্যাওয়ার্ড প্রদান পৃথক অনুষ্ঠানে প্রধান অতিথির ভাষণে একথা বলেন।\nএসব অনুষ্ঠানে অন্যান্যের মধ্যে আলোচনায় অংশ নেন রাজউকের নির্বাহী ম্যাজিস্ট্রেট মো. রোকন-উদ-দৌলা, বীরমুক্তিযোদ্ধা এস.এম ফরিদ উদ্দিন, সফু মিয়া সরকার, সাংবাদিক নেতা আতাউল্লাহ খান, চলচ্চিত্র নির্মাতা সৈয়দ আলী আহসান লিটন, ফখরুজ্জামান মিল্লাত প্রমুখ।\nপ্রতিমন্ত্রী বলেন, যে সমাজে জ্ঞানী-গুণীজনের কদর নেই, সে সমাজে জ্ঞানী-গুণীজনের জন্ম হয় না। বর্তমান সরকার দেশের সাহিত্য, সংস্কৃতি, ক্রীড়া ও বিজ্ঞান চর্চায় বিশেষভাবে পৃষ্ঠপোষকতা করছে। তিনি এ কার্যক্রমকে কাজে লাগিয়ে বিভিন্ন ক্ষেত্রে সৃষ্টিশীল ও আলোকিত মানুষ সৃষ্টি করতে সামাজিক-স্বেচ্ছাসেবী সংগঠনগুলোকে আরো সমন্বিত ভূমিকা রাখার আহ্বান জানান।\nপরে প্রতিমন্ত্রী সমাজের আলোকিত মানুষের মাঝে সিজেএফবি পিস এ্যাওয়ার্ড এবং সাঁকো টেলিফিল্ম আয়োজিত দেশবরেণ্য সংগীত ও নৃত্যশিল্পী, সুরকার, গীতিকার, বিনোদন সাংবাদিকসহ সংগীত অঙ্গনের গুণীজনদের সম্মাননা পদক প্রদান করেন। অনুষ্ঠানে প্রতিমন্ত্রীকেও পল্লী উন্নয়ন পদক দেওয়া হয়।\nঘটনাপ্রবাহ: সুশাসন প্রতিষ্ঠায় সাংস্কৃতিক কর্মীদের ভূমিকা অপরিহার্য - প্রতিমন্ত্রী রাঙ্গা


বিধানসভার অনুষ্ঠানে গীতার স্তোত্রপাঠ, আপত্তি জানালেন বাম নেতা সুজন চক্রবর্তী– News18 Bengali\nবিধানসভার অনুষ্ঠানে গীতার স্তোত্রপাঠ, আপত্তি জানালেন বাম নেতা সুজন চক্রবর্তী\nনিঃশব্দে নজির গড়ল পশ্চিমবঙ্গ বিধানসভা। আর সেই নজির নিয়েই শুরু হল জোরদার বিতর্ক।\nUpdated:Dec 23, 2017 08:58 AM IST\n#কলকাতা: নিঃশব্দে নজির গড়ল পশ্চিমবঙ্গ বিধানসভা। আর সেই নজির নিয়েই শুরু হল জোরদার বিতর্ক। শুক্রবার বিধানসভার অনুষ্ঠানে গীতা থেকে স্তোত্র পাঠ করা হয়। মঞ্চে সেই সময় রাজ্যপাল, বিধানসভার অধ্যক্ষ, পরিষদীয় মন্ত্রী ছাড়াও ছিলেন বিরোধী দলের নেতা আব্দুল মান্নান ও সুজন চক্রবর্তীরা। ধর্মের নামে রাজনীতির আগ্রাসন ঠেকাতেই কি শাসক দলের এই উদ্যোগ? এমন প্রশ্নও উঠল এই ঘটনায়।\nবিধানসভার কর্মসূচিতে এমন অনুষ্ঠান ঘিরেই জোরদার বিতর্ক। শেষ পর্যন্ত কি এরাজ্যেও শাসক দল নির্দিষ্ট বার্তা দিতে চাইছে ? গণতন্ত্রের পীঠস্থানে এমন ঘটনার পর স্বাভাবিকভাবেই আক্রমণাত্মক সিপিএম ৷\nতবে সুজন চক্রবর্তীর এই বক্তব্যকে সাংবিধানিক অধিকারের জায়গা থেকে বিচার করে গীতার স্তোত্রপাঠে কোনও ভুল দেখছেন না বর্ষীয়ান কংগ্রেস নেতা।\nবিধানসভার সর্বেসর্বা, অধ্যক্ষও এরমধ্যে অহেতুক রাজনীতি করার অভিযোগ তুলেছেন।\nএরমাঝে সুক্ষ্মভাবে রাজনীতির ছোঁয়া যেন রাজ্যপালের কথাতেও।\nহিন্দুত্বের তাস খেলে বিজেপির আগ্রাসন ঘটেই চলেছে। এরাজ্যে শাসক দলের বিরুদ্ধে সংখ্যালঘু তোষণের অভিযোগ তুলে আরও আগ্রাসী গেরুয়া শিবির। সেখানে গণতন্ত্রের মূল আসর বিধানসভাতেই এই নজির গড়ে কি সত্যিই শাসক দল কোনও বার্তা দিতে চাইছে ? পঞ্চায়েত ভোটের আগে এবং আগামি লোকসভা নির্বাচনের আগে নয়া অঙ্ক আর নয়া কৌশলের আঁচ মিলছে এই বিতর্কে।\n#Gita#Sujan Chakraborty#West Bengal Assembly\nFirst published: 08:58:46 AM Dec 23, 2017\nকলকাতায় আসা বিরোধী দলের শীর্ষনেতাদের সঙ্গে হোটেলে গিয়ে দেখা করলেন তৃণমূলনেত্রী\nআগামী ১০ বছরে গুজরাতে বিনিয়োগ দ্বিগুণ করার প্রতিশ্রুতি মুকেশ আম্বানির, বাড়বে কর্মসংস্থানও\nবক্সা ব্যাঘ্র প্রকল্পে বাড়ছে হাতির মৃত্যু !\nফুটবল খেলাকে কেন্দ্র করে রণক্ষেত্র ভাঙড়\nনদীতে মিশছে দূষিত জল, কমেছে মাছের সংখ্যা


মসজিদে ঢুকে যুবকে কুপিয়ে হত্যাচেষ্টা! - Eye News BD\nপ্রকাশ ২০/০২/২০২১ ১০:১৫পি এম\nমসজিদে ঢুকে যুবকে কুপিয়ে হত্যাচেষ্টা!\nব্রাহ্মণবাড়িয়ায় মসজিদে ঢুকে শরিফুল্লাহ খান ইমন (২২) নামের এক যুবককে এলোপাতাড়ি কুপিয়ে রক্তাক্ত করেছে প্রতিপক্ষ।\nআজ শনিবার (২০ ফেব্রুয়ারি) বিকেল সাড়ে ৪টার দিকে সদর উপজেলার মাছিহাতা ইউনিয়নের ভাদেশ্বরা গ্রামের ভূঁইয়া বাড়ি জামে মসজিদে এ ঘটনা ঘটে। গুরুতর আহত ইমন ওই গ্রামের আলী আকবর খানের ছেলে। তাকে আশঙ্কাজনক অবস্থায় ঢাকা মেডিকেল কলেজ (ঢামেক) হাসপাতালে পাঠানো হয়েছে।\nতিনি আরও বলেন, ইমন ভূঁইয়া বাড়ি জামে মসজিদে আসরের নামাজ পড়তে যান। ওই বিষয়কে কেন্দ্র করে মসজিদে ঢুকে আব্দুর রহমানের ছেলে মুস্তাকিম মিয়া, তার ছেলে মিন্টু ও আলামীনসহ ১০-১৫ জন ইমনকে এলোপাতাড়ি কুপিয়ে রক্তাক্ত করেন। এ ধরনের হামলা হওয়া পরিবার নিয়ে নিরাপত্তাহীনতায় থাকতে হচ্ছে আমাদের। আমি এর সঠিক বিচার চাই। হাসপাতালের জরুরি বিভাগের চিকিৎসক আব্দুল্লাহ আল-মামুন বলেন, ইমনকে মুমূর্ষু অবস্থায় হাসপাতালে নিয়ে আসলে প্রাথমিক চিকিৎসা দেয়ার পর ঢাকা মেডিকেল কলেজ হাসপাতালে পাঠানো হয়েছে। শরীরের বিভিন্ন গুরুত্বপূর্ণ জায়গায় জখমে প্রচুর রক্তক্ষরণ হয়েছে।\nসদর মডেল থানার ভারপ্রাপ্ত কর্মকর্তা (ওসি) আব্দুর রহিম বলেন, আমি হাসপাতালে গিয়ে রোগীকে দেখে আসছি। এ ব্যাপারে মামলা হবে। দ্রুত সময়ে আসামিদের গ্রেফতার করে আইনের আওতায় আনা হবে।


Published : Thursday, 27 February, 2020 at 4:47 PM\nরাজশাহী অ্যাডভোকেট বার সমিতির নির্বাচনে ভোটগ্রহণ চলছে। বৃহস্পতিবার সকাল ৯টায় এক নম্বর নতুন বার ভবনের দোতলায় ভোটগ্রহণ শুরু হয়। দুপুর ১টা থেকে ২টা পর্যন্ত এক ঘণ্টার বিরতি দিয়ে ভোটগ্রহণ চলবে বিকাল ৫টা পর্যন্ত। বারের ৬০৩ জন ভোটার তাদের ভোটাধিকার প্রয়োগ করবেন।\nবেলা ১১টার দিকে ভোটকেন্দ্রে গিয়ে ভোট দেন রাজশাহী-২ (সদর) আসনের সংসদ সদস্য অ্যাডভোকেট ফজলে হোসেন বাদশা। এ সময় তিনি নির্বাচনের পরিবেশ নিয়ে সন্তোষ প্রকাশ করেন। রাজশাহী অ্যাডভোকেট বার সমিতির উন্নয়নের ধারাবাহিকতা রক্ষা করতে তিনি অন্য আইনজীবীদের আইনজীবী সমন্বয় পরিষদের প্রার্থীদের ভোট দিয়ে নির্বাচিত করার আহ্বান জানান।\nএবার নির্বাচনে ২১টি পদের বিপরীতে দুটি প্যানেল থেকে ৪২ জন প্রার্থী অংশ নিচ্ছেন। প্যানেল দুটি হলো- সম্মিলিত আইনজীবী সমন্বয় পরিষদের (আওয়ামীপন্থি) ব্যানারে আবু বাকার-বজলে তৌহিদ আল হাসান বাবলা এবং জাতীয়তাবাদী আইনজীবী ঐক্য প্যানেলের (বিএনপিপন্থি) মোজাম্মেল হক-পারভেজ তৌফিক জাহেদী।\nনির্বাচনে সভাপতি ও সাধারণ সম্পাদক ছাড়াও তিনজন সহ-সভাপতি, দুইজন যুগ্ম সাধারণ সম্পাদক এবং একজন করে হিসাব সম্পাদক, লাইব্রেরি সম্পাদক, সম্পাদক অডিট, সম্পাদক প্রেস অ্যান্ড ইনফরমেশন, সম্পাদক ম্যাগাজিন অ্যান্ড কালচার এবং সদস্য পদে নয়জন নির্বাচিত হবেন।\nনির্বাচন কমিশনার হিসেবে অ্যাডভোকেট শেখ মো. জাহাঙ্গীর আলম সেলিম দায়িত্ব পালন করছেন। নির্বাচন কমিশনের অপর দুই সদস্য হলেন- অ্যাডভোকেট আবদুস সালাম ও অ্যাডভোকেট শামীম হায়দার দারা। নির্বাচন কমিশনার শেখ মো. জাহাঙ্গীর আলম সেলিম জানান, সুষ্ঠুভাবেই ভোটগ্রহণ চলছে। ভোটগ্রহণ শেষে গণনা শুরু হবে। এরপর রাতের মধ্যেই ফলাফল ঘোষণা করা হবে।


আধার মামলায় সুপ্রিম কোর্টে প্রশ্নের মুখে রাজ্য সরকার– News18 Bengali\nআধার মামলায় সুপ্রিম কোর্টে প্রশ্নের মুখে রাজ্য সরকার\nUpdated:Oct 30, 2017 11:57 AM IST\nImage: Network18 Creatives\n#নয়াদিল্লি: আধার মামলায় সুপ্রিম কোর্টে প্রশ্নের মুখে রাজ্য সরকার। সংসদে পাস হওয়া আইনকে কীভাবে চ্যালেঞ্জ করে রাজ্য? প্রশ্ন তুলল সর্বোচ্চ আদালত।\nএকই সঙ্গে সু্প্রিম কোর্টের পরামর্শ, এই নিয়ে আপত্তি থাকলে ব্যক্তিবিশেষ কোর্টের দ্বারস্থ হতেই পারে । নাগরিক হিসেবে মামলা করতেই পারেন মমতা বন্দ্যোপাধ্যায় নিজে। কিন্তু কেন্দ্রীয় আইনের বিরুদ্ধে কোনও রাজ্য সরকার কিভাবে এই মামলা করে? এই প্রশ্নই এদিন তুলেছে শীর্ষ আদালত ।\nকেন্দ্রীয় সরকারের জনকল্যাণমূলক প্রকল্পগুলির সুবিধা পেতে গেলে আধার সংক্রান্ত তথ্য সংশ্লিষ্ট বিভাগে জমা দিতে হবে। কেন্দ্রের এই নির্দেশকে চ্যালেঞ্জ জানিয়ে সুপ্রিম কোর্টে দ্বারস্থ হয় রাজ্য সরকার। আবেদন সংশোধন করে নতুন করে মামলা করতে বলল শীর্ষ আদালত।\nকেন্দ্র আধার কার্ডের ১২টি নম্বরকেই সর্বোচ্চ পরিচয় পত্রের মান্যতা দিতে চাইলেও নারাজ মুখ্যমন্ত্রী মমতা বন্দ্যোপাধ্যায় ৷ ব্যাঙ্ক অ্যাকাউন্ট থেকে ফোনের কানেকশন সবেই বাধ্যতামূলক আধার কার্ড ৷ কিন্তু মোবাইল ফোনের সঙ্গে আধার কার্ড সংযুক্তিকরনের কেন্দ্রীয় সিদ্ধান্ত একেবারেই একমত নন তৃণমূল নেত্রী মমতা বন্দ্যোপাধ্যায় ৷ দলের বর্ধিত সভার মঞ্চ থেকে আরও একবার মোদি সরকারের আধার নীতি নিয়ে তোপ দাগলেন মুখ্যমন্ত্রী মমতা বন্দ্যোপাধ্যায় ৷\nনজরুল মঞ্চে নেত্রী মোবাইল ফোনেও আধার কার্ড সংযুক্তিকরণের কেন্দ্রীয় সিদ্ধান্তের সমালোচনা করে বলেন,\n‘মানুষের সব অধিকার কেড়ে নেওয়া হচ্ছে ৷ মোবাইলে আধার কার্ড নম্বর আমরা দেব না ৷ তাতে মোবাইল বন্ধ হলে হয়ে যাক ৷ মানুষের ব্যক্তি স্বাধীনতায় হস্তক্ষেপ মানব না ৷’\nসরকারি জনকল্যাণকর প্রকল্পে আধার বাধ্যতামূলক করার কেন্দ্রীয় সিদ্ধান্তের প্রথম থেকেই সমালোচনা করে আসছেন তৃণমূল নেত্রী ৷ আধার কার্ডে দেশের প্রত্যেকটি ব্যক্তির বায়োমেট্রিক তথ্য নথিভুক্ত রয়েছে ৷ এর আগেও সেই তথ্য বেহাত হয়ে যাওয়ার আশঙ্কা করেছেন মুখ্যমন্ত্রী মমতা বন্দ্যোপাধ্যায় ৷\n#Aadhaar card#Aadhar Link#CM Mamata Banerjee#Supreme Court\nFirst published: 11:57:58 AM Oct 30, 2017


Deepika Padukone greets Jawaharlal Nehru University Student Union (JNUSU) President Aishe Ghosh at the university – News18 Bangla\nJNU ক্যাম্পাসে গিয়ে ঐশীর মুখোমুখি দীপিকা, দেখুন ছবি ও ভিডিও\nLast Updated : January 07, 2020, 22:29 IST\n#নয়াদিল্লি: জ্বলছে দেশ...পথে নামছে লক্ষ কোটি মানুষ...গর্জে উঠছে প্রসাশনের রক্তচক্ষুর সামনে...পুলিশের লাঠিকে অমান্য করছে হাসিমুখে ৷ রবিবার রাতে JNU ক্যাম্পাসে ঘটে যাওয়া হাড়হিম করা ঘটনার প্রতিবাদে ধিক্কার ধ্বনি উঠছে আসুমদ্রহিমাচলে ৷ পড়ুয়াদের পাশে দাঁড়াতে এবার সোজা JNU-তে পৌঁছে গেলেন স্বয়ং দীপিকা পাড়ুকোন ৷ কোনও কথা নয়, কোনও বক্তব্য নয় ৷ নতমস্তকে ঠায় দাঁড়িয়ে রইলেন পড়ুয়াদের পাশে ৷ বুঝিয়ে দিলেন, লম্বা চওড়া ডায়লগ নয়, শুধুমাত্র পড়ুয়াদের উপর ঘটে চলা অন্যায়ের প্রতিবাদ করতেই তাঁদের পাশে দাঁড়াতে এসেছেন তিনি ৷ JNU-র সবরমতী টি-স্টলের সামনে পড়ুয়াদের জমায়েতে মিনিট দশেক ছিলেন তিনি ৷ এরপরেই দেখা করেন ছাত্র সংসদের সভানেত্রী ঐশী ঘোষের সঙ্গে ৷ রবিবার রাতের হামলায় যিনি গুরুতর জখম হয়েছিলেন ৷ উন্মত্ত দুষ্কৃতীদের রডের আঘাতে মাথা ফেটে গিয়েছিল বাংলার এই দাপুটে কন্যার ৷ তবে হাল ছাড়েননি ৷ ২৪ ঘণ্টা পেরনোর আগেই ১৬টি সেলাই নিয়ে ফিরে এসেছিলেন প্রতিবাদ মঞ্চে ৷ JNU গিয়ে সেই ঐশীর সঙ্গে দেখা করতে ভুললেন না দীপিকা ৷ শুধু তাই নয়, দুই হাত জোড় করে বিনম্র নমস্কার জানান এই অগ্নিকন্যাকে ৷\nযে ছবি সামনে আসার পর থেকেই এক বাক্যে নায়িকাকে কুর্নিশ জানাতে ভুলল না দেশ ৷ কেউ লিখছেন, ‘প্রাউড অব ইউ’ ৷ কেউ লিখছেন, ‘সাহস আছে এই মেয়ের ৷’ কেউ বা লিখছেন, ‘কাপূর-খান-বচ্চনরা দেখুন, একজনের অন্তত শিরদাঁড়াটা সোজা রয়েছে ৷’\nKudos @deepikapadukone for showing spine and compassion and showing up in solidarity with JNU students who are victims of violence and mob attacks. pic.twitter.com/HRxDK0qHQ3 — barkha dutt (@BDUTT) January 7, 2020\nWe love you Super-Mega Star @deepikapadukone. 'Spine is not for sale'#Deepika\nGood on you @deepikapadukone — Swara Bhasker (@ReallySwara) January 7, 2020\nসামনেই মুক্তি পেতে চলেছে এ বছরের অন্যতম সাড়া জাগানো সিনেমা ‘ছপক’ ৷ বিয়ের পর ফের এই ছবি দিয়েই বড় পর্দায় ফিরছেন বলিউডের প্রথম সারির অভিনেত্রী দীপিকা পাড়ুকোন ৷ জেএনইউ কাণ্ডে পড়ুয়াদের পাশে দাঁড়ানোয় ইতিমধ্যেই বিজেপির ক্ষোভে মুখে পড়েছেন নায়িকা ৷ বিজেপি নেতা তাজিন্দর পাল সিং বগ্গা ট্যুইট করে দীপিকা পাড়ুকোনের সিনেমা বয়কট করার ডাক দিয়েছেন ৷ JNU কাণ্ড নিয়ে প্রথম থেকেই সরব ছিল প্রায় গোটা বলিউড ৷ অভিনেত্রী স্বরা ভাস্কর থেকে শুরু করে দিয়া মির্জা, তাপসী পান্নু, ট্যুইঙ্কল খান্না, জেনিলিয়া ডিস্যুজার মতো নামি-দামী বলিউড তারকারা গর্জে উঠেছেন ৷ প্রতিবাদের সুরে ভেসেছেন অনুরাগ কাশ্যপ, জোয়া আখতার, অনুভব সিনহা, বিশাল ভরদ্বাজের মতো বলিউডের পরিচালকেরা ৷ কিন্তু অন্যদিকে, এখনও মুখ খুলতে দেখা যায়নি বলিউডের তিন খানকে ৷ মুখে কুলুপ এঁটেছেন কাপূর ও বচ্চন পরিবারের সবাই ৷\nFirst published: January 07, 2020, 22:29 IST\nTags: Aishe Ghosh, Deepika padukone, JNU, JNU Protest, JNU Ransack, JNU Violence


প্রকাশিত: ২৫ সেপ্টেম্বর ২০২১ শনিবার, ০৯:৩৮ এএম\nবিএনপি-জামায়াত সরকারের সময়ে ঘটে যাওয়া কিছু ঘটনার উল্লেখ করে সাবেক স্বরাষ্ট্র প্রতিমন্ত্রী ও আওয়ামী লীগ নেতা সোহেল তাজ ‘নতুন প্রজন্মের ভাই-বোনদের জন্য কিছু প্রশ্ন’ সামাজিক যোগাযোগ মাধ্যম ফেইসবুকে তুলে ধরেছেন।\n২০০১ সালের নির্বাচনের পর জামায়াত/বিএনপি জোট সরকার ক্ষমতায় আসার পর "অপারেশন ক্লিন হার্ট" নামক একটি অভিযান করা হয়। সেই অভিযানে কত জন মানুষকে হত্যা এবং গুম করা হয়েছিল? তার পাশাপাশি বিরোধী দলসহ কত জন নিরীহ মানুষের বিরুদ্ধে মিথ্যা মামলা দেয়া হয়? কত জন মানুষকে নির্যাতন করা হয় এবং চিরতরে পঙ্গু করা হয়? কত জন নারীকে ধর্ষণ করা হয়?


প্রিয়ন - উইকিপিডিয়া\n২স্বাভাবিক প্রিয়নের কাজ\nToggle ক্ষতিকর প্রভাব subsection\n৫প্রিয়ন দিয়ে সংগঠিত রোগসমূহ\n'প্রিয়ন' হলো ভাইরাসের মতোই একপ্রকার সংক্রামক সত্ত্বা যা PrP (Prion Protein) নামক প্রোটিন বা আমিষ দিয়ে তৈরি । এটিকে 'transmissible spongiform encephalopathies' নামক স্নায়ুতন্ত্রের জটিলতার জন্য দায়ী করা হয়। প্রিয়ন গবাদি পশুর 'Mad cow disease' ও 'scrapie' , মানুষের 'Creutzfeldt–Jakob disease' (CJD), 'Gerstmann–Sträussler–Scheinker syndrome', fatal familial insomnia, এবং 'kuru' - এসব ভয়ানক মারণব্যাধির কারণ।.. প্রিয়ন সুস্থ কোষের ভিতরে প্রবেশ করে কোষাভ্যন্তরস্থ প্রোটিনের ব্যাপক ক্ষতি সাধন করতে পারে। প্রায় সব প্রিয়ন প্রোটিন এমাইলয়েড নামক জমাটবদ্ধ প্রোটিন তৈরি করে। এ জমাটবদ্ধ প্রোটিন খুবই স্থায়ী এবং এগুলো আক্রান্ত স্থানে জমা হয়ে টিস্যুর মৃত্যু পর্যন্ত ঘটাতে পারে।\nযেসব প্রোটিন দিয়ে প্রিয়ন গঠিত তা আমাদের পুরো দেহে স্বাভাবিকভাবেই রয়েছে। তবে যেসব প্রিয়ন সংক্রামক সেগুলোর গঠন ভিন্ন এবং সেগুলো সহজে ভেংগে যায়না। PrPC হল দেহের স্বাভাবিক প্রিয়ন, আর PrPSc হল সংক্রামক প্রিয়ন।.\nস্বাভাবিক প্রিয়নের কাজ[সম্পাদনা]\nপ্রিয়ন প্রোটিনটি মূলত খাবারের সাথে দেহে প্রবেশ করে । যেসব শষ্যক্ষেতে পশুর মল সার হিসেবে ব্যবহার করা হয় সেসব ক্ষেতের ফসলের মাধ্যমে এ বিষ ছড়ানোর সম্ভাবনা অনেক বেশি। মজার ব্যাপার হলো মহিলাদের বন্ধ্যাত্ব দূর করতে ব্যবহৃত 'Human menopausal gonadotropin' (একধরনের হরমোন যা মূত্র থেকে সংশ্লেষ করা হয়) থেকেও এই ভয়ানক প্রোটিনটি ছড়াতে পারে। .\nপ্রিয়ন সমূহ স্নায়ুকোষের ভিতর জমা হয়ে স্বাভাবিক প্রোটিনগুলোকে এমাইলয়েড প্রোটিনে পরিণত করে যা টিস্যুর স্বাভাবিক গঠনকে বিঘ্নিত করে। যার ফলে পুরো টিস্যুটি স্পঞ্জের ন্যায় বিকৃত রূপ নেয় এবং স্নায়ুকোষে ছোট ছোট গহবর তৈরি হয়। যদিও এ রোগটির সুপ্তাবস্থা প্রায় ৫ থেকে ১০ বছর , একবার রোগের লক্ষণ প্রকাশ পেলে তা খুব দ্রুত মারাত্মক আকার ধারণ করে- এমনকি মৃত্যু পর্যন্ত হতে পারে।\nখিচুনি, স্মরণ-শক্তি হ্রাস, অস্বাভাবিক চলন প্রক্রিয়া ( ataxiaঃ balance and coordination dysfunction), আচার-আচারনে অস্বাভাবিকতা ইত্যাদি।\nপ্রিয়ন দিয়ে সংগঠিত রোগসমূহ[সম্পাদনা]\nScrapie Bovine spongiform encephalopathy\nকোন সুনির্দিষ্ঠ প্রতিষেধক প্রিয়নের বিরুদ্ধে কার্যকর নয়। তবে 'Antiprion antibodies' নামক এন্টিবডি আবিষ্কৃত হয়েছে যা 'blood-brain-barrier' কে অতিক্রম করে প্রিয়ন প্রোটিনকে ধ্বংশ করতে সক্ষম। Polythiophenes এবং Astemizole-এই দুটি ঔষুধও প্রিয়নের বিরুদ্ধে কাজ করে বলে জানা গিয়েছে।\n↑ Prion Diseases [স্থায়ীভাবে অকার্যকর সংযোগ], .\n↑ A View from the Top--Prion Diseases from 10,000 Feet[স্থায়ীভাবে অকার্যকর সংযোগ],.\n↑ Healthy prions protect nerves,.\n↑ Unraveling prion strains with cell biology and organic chemistry\n'https://bn.wikipedia.org/w/index.php?title=প্রিয়ন&oldid=5749918' থেকে আনীত\nএ পৃষ্ঠায় শেষ পরিবর্তন হয়েছিল ০৬:৪৯টার সময়, ১৫ মার্চ ২০২২ তারিখে।


Were Sidharth Malhotra and Karan Johar dating during Students of the year shooting dgtl - Anandabazar\nWere Sidharth Malhotra and Karan Johar dating during Students of the year shooting dgtl\nSidharth Malhotra: জুটিতে লুকিয়ে প্যারিসে, কর্ণের সঙ্গে সম্পর্কে ছিলেন ‘বার্থডে বয়’ সিদ্ধার্থ?\n১৬ জানুয়ারি ২০২২ ১৭:২০\n‘স্টুডেন্ট অব দ্য ইয়ার’ দিয়ে শুরু ‘বার্থডে বয়’-এর পথ চলা। কিন্তু সেই ছবিতে অভিনয়ের আগে থেকেই বলিউডের পরিচালক-প্রযোজক কর্ণ জোহরের সঙ্গে কাজ করতেন তাঁর ‘চোখের মণি’ সিদ্ধার্থ মলহোত্র। ক্যামেরার পিছনে কাজ শেখা শুরু কর্ণের হাত ধরেই। তার পরেই নিজের ছবিতে নায়ক হিসেবে সুযোগ দেন কর্ণ। কেমন সম্পর্ক ছিল দু’জনের?\nবলিপাড়ার কানাঘুষো, সমকামী প্রযোজকের সঙ্গে সম্পর্কে জড়িয়েছিলেন সিদ্ধার্থ। নিজের যৌন চাহিদা নিয়ে কোনও দিনও মুখ খোলেননি নায়ক। কিন্তু কর্ণ ছাড়া আর যাঁর যাঁর সঙ্গে তাঁর সম্পর্কের গুজব রটেছে, তাঁরা প্রত্যেকেই নারী। তা সে আলিয়া ভট্ট হোক, বা কিয়ারা আডবাণী। অভিনেতার জন্মদিনে কর্ণের সঙ্গে তাঁর সম্পর্কের রেখাচিত্রে চোখ রাখা যাক।\nদিল্লির ছেলে সিদ্ধার্থর পেশাদার জীবন শুরু মডেলিং-এর হাত ধরে। তার পর মুম্বইয়ে পা রাখেন। কর্ণের ‘ধর্ম প্রোডাকশনস’-এ চাকরি নেন তিনি। ‘মাই নেম ইজ খান’ ছবিতে কর্ণের সহকারী পরিচালক হিসেবে কাজ করতে দেখা যায় সিদ্ধার্থকে।\nশোনা যায়, ‘স্টুডেন্ট অব দ্য ইয়ার’ ছবির আগেই কাউকে না জানিয়ে লুকিয়ে প্যারিসে ঘুরতে চলে যান দু’জনে। ধীরে ধীরে তাঁরা নাকি একে অপরের কাছাকাছি আসেন। তৈরি হয় ‘বিশেষ বন্ধুত্ব’।\nযদিও সিদ্ধার্থ বা কর্ণ কেউই এ বিষয়ে কোনও দিন মন্তব্য করেননি। কিন্তু কর্ণের ‘চোখের মণি’ সম্বোধন নিয়ে যে তাঁর কোনও সমস্যা নেই, সে কথা অকপটে জানিয়েছেন সিদ্ধার্থ।\nএক সংবাদমাধ্যমে সাক্ষাৎকার দিতে গিয়ে পোশাক শিল্পী রোহিত বাল মন্তব্য করেন কর্ণ-সিদ্ধার্থের সম্পর্ক নিয়ে। বলেন, ‘‘খুবই সুন্দর বিষয়। আমি ওঁদের দু’জনের জন্য খুবই খুশি। সিদ্ধার্থ যখন একদম ছোট, তখন থেকে ওঁকে চিনি। কিন্তু জানতাম না যে ও সমকামী।’’\nএখন সিদ্ধার্থর সঙ্গে কিয়ারা আডবাণীর সঙ্গে তাঁর সম্পর্ক নিয়ে সরগরম বলি পাড়া। তাঁরা নিজেরা যদিও এই গুজবে সিলমোহরও দেন না, আবার উড়িয়েও দেন না জোর গলায়।\nযুগলে মলদ্বীপ ভ্রমণেও গিয়েছিলেন গত বছর। ‘শেরশাহ’ ছবির নায়ক-নায়িকাকে বারবার মুম্বইয়ের বিভিন্ন জায়গায় একসঙ্গে দেখা যায়। দু’জনের বিয়ে নিয়েও কানাঘুষো শোনা যাচ্ছে। এখন নাকি একে অপরের পরিবারের সঙ্গে দেখা সাক্ষাৎ শুরু করে দিয়েছেন সিদ্ধার্থ-কিয়ারা।\nবলিউডে মাঝে মধ্যেই হোঁচট খেয়েছেন সিদ্ধার্থ। কিন্তু বারবার উঠেও দাঁড়িয়েছেন তিনি। ২০২২ সালে একের পর এক ছবি রয়েছে তাঁর হাতে।\nঅজয় দেবগণের সঙ্গে ‘থ্যাঙ্ক ইউ’ ছবিতে অভিনয় করবেন সিদ্ধার্থ। অন্য দিকে, রকুলপ্রীত সিংহের সঙ্গে ‘মিশন মজনু’-র কাজ চলছে। তা ছাড়া ‘যোদ্ধা’ ছবির কথা আগেই ঘোষণা করেছেন অভিনেতা।


প্রচার মাধ্যমকে কেলেঙ্কারীতে রাষ্ট্রীয় সচিব (হারবার্স) বলিদান: বিশ্বাসযোগ্যতা বিপণন: মার্টিন ভিজল্যান্ড\nপ্রচার মাধ্যমকে একটি স্ক্যান্ডাল দিন, রাষ্ট্রীয় সচিব (হারবার্স) বলিদান: বিশ্বাসযোগ্যতা বিপণন\nমধ্যে দায়ের সংবাদ বিশ্লেষণ\tby মার্টিন ভ্রিজল্যান্ড\t22 মে 2019 এ\t•3মন্তব্য\nগণমাধ্যম (রাজনীতির বিজ্ঞাপনদাতাদের) এবং অভিনেতা সমিতি দ্য হ্যাগের মধ্যে ইন্টারপ্লেতে জনপ্রিয় ক্রীতদাসত্বের পুনরাবৃত্তি এটি। মনোযোগী এনআরসি সাংবাদিকরা এজেডিসি-র নির্যাতনের বিষয়ে একটি প্রতিবেদন খুঁজে বের করে। এটা দেখাবে যে সেই কেন্দ্রগুলিতে অনেক মারা যাচ্ছে। তারপর শিরোনাম 'অন্যান্য বিষয়' শিরোনাম অধীনে লুকানো ছিল এবং তাই রাষ্ট্র সচিব হার্বার রাজা তার পদত্যাগ জমা করে নতুন বাস্তব জীবনের শো সম্পূর্ণ করার অনুমতি দেওয়া হয়েছিল। এই সম্পূর্ণ সাবান সম্পর্কে কিছু সত্য কিনা তা যাচাই করতে পারেন? না, অবশ্যই না।\nরাজনীতি ও গণমাধ্যমের গল্পগুলো মোকাবেলা করতে হবে। "আপনি এমন কিছু নিয়ে আসতে পারবেন না, আপনি না করেন, কেন আপনি তা করবেন?" কারণ এটি প্রচারের উদ্দেশ্যে কাজ করে! সেই আশ্রয় প্রার্থীদের কেন্দ্রে যারা খুনী মানুষ? তাজস এইচ যেমন সংবাদ ছড়িয়ে দিয়েছিল, কেন এমন ছুরি দিয়ে বেশ কয়েকটি কুকুরের ওয়াকার ছিনতাই করেছে? আপনি কিছু ছবি চান? যে খুব চাহিদা সব ব্যবস্থা করা যেতে পারে (শুধু একটি বিষয় deepfake জেনারেটর চালু)। মিডিয়া প্রতিদিন তাদের বিশ্বাসযোগ্যতা হারাচ্ছে এটা পরিষ্কার হয়ে উঠছে। একটি স্ব-নির্মিত দাঙ্গা তারপর সবসময় ভাল কাজ করে। এটা ওয়াটার ডি Winther এবং তার দ্বারা চমত্কার কাজ না এনআরসি সাংবাদিকদের দল?\nকৃতিত্বের অধিকারী হওয়া সত্ত্বেও সবকিছুই সাংবাদিক, পরিসংখ্যান, প্রতিবেদন, গল্প, ছবি, ছবি, রাজনীতিবিদ, বিচার বিভাগীয় কর্মীদের সাথে সাক্ষাৎকার ইত্যাদির উপর নির্ভর করে। তারা সবাই মিথ্যা বলে না, তাই না? তালিকা এবং প্রতারণা কারখানার মধ্যে, প্রত্যেকেই শেষ পণ্য 'তালিকা এবং প্রতারণার উপর নির্ভরশীল' এবং তাই প্রত্যেকে তালিকা এবং প্রতারণার উৎপাদন প্রক্রিয়াতে সহযোগিতা করে। আমার ক্ষমাপ্রার্থী, কিন্তু আমি কোন হার্বারকে বিশ্বাস করি না। রাজনীতি ও গণমাধ্যম উভয়ই এই ধরনের দাঙ্গার আবেগ পেয়েছে।দেখ, আমরা সত্যিই সমালোচনামূলক''দেখুন, আমরা সত্যিই আমাদের নিজের মাংস পরীক্ষা করতে পারেন'এবং'দেখ, কিছু ভুল হলে আমরা স্বীকার করি এবং এটি সম্পর্কে কিছু করি। আমরা স্ব-পরিচ্ছন্নতার এবং গণতন্ত্র কাজ করছি, তাই বার্তা। "আমাকে বিশ্বাস করো! এটা সত্যি! "ডোনাল্ড ট্রাম্প বলবে। ডাই হার্বার আগামীকাল একটি সুন্দর ব্যাংক আপনাকে ধন্যবাদ হিসাবে কাজ করবে।\nআজ বিশ্বব্যাপী টেলিগ্রাফের আরেকটি বার্তা বিশ্বস্ততা বৃদ্ধির জন্য 'হিপস্টার জিহাদিসিরিয়ার আব্দেলাজিজ এ। এ হঠাৎ তাকে স্বীকার করা হয়েছিল যে তিনি এআইভিডির তথ্যবহুল ছিলেন। যদি আপনি স্বীকার করেন যে কেউ কেবলমাত্র2বছরের তথ্যবহুল এবং এটিআইভিডি দ্বারা কয়েকবার অর্থ প্রদান করা হয়েছিল, তবে আপনি নিজের গোপন পরিষেবাদিগুলির মাধ্যমে সমগ্র জিহাদী নেটওয়ার্কটি তৈরি করেছেন এমন একজনের কাছে আপনার গোপন তথ্য রয়েছে।\nএই ধরনের খবর সম্ভবত সব বিপণন spindoctor গল্প। লিকিং টায়ার সীল চিটে। বায়ু সব ছিদ্র মাধ্যমে ছিদ্র বেল্ট থেকে সব গর্ত spouts এবং তাই প্রচার মেশিন overtime চালায়। এটা সম্ভব যে এখানে এবং সেখানে জাল জিহাদীদের কিছু হতাশ আত্মীয় বা এজেডিসি, পুলিশ বা বিচার বিভাগের কর্মচারীরা আর মুখ বন্ধ রাখতে পারত না। প্রতিটি এবং তারপর আপনি বিশ্বাসযোগ্যতা বজায় রাখার জন্য gluing একটি সামান্য বিট করতে হবে; কারণ উপরে উল্লেখিত সংস্থার মধ্যেও (যেখানে অবশ্যই সবাই এই ধরনের সাইপ অনুশীলন সম্পর্কে সচেতন নয়) কখনও কখনও কিছু তথ্য আসে এবং যখন লোকেরা কথা বলতে শুরু করে, তখন আপনাকে একটি গল্প নিয়ে আসতে হবে।\nসম্ভাব্য হত্যাকারীরা পূর্ণ এবং জিহাদি পালিয়ে আসা এজেডিসির ভয়ে আমাদের অবশ্যই ভয় পাওয়া উচিত। আপনি যদি আমাকে জিজ্ঞেস করেন, তাহলে সমাজে বাম ও ডানদিকের মধ্যে উত্তেজনা বাড়ানোর জন্য এটি ভীতিকর। জাল নিউজ এর আকার এতটাই অসম্ভব হয়ে উঠেছে যে আমরা আমাদের 'বাস্তবতা' ছবিটিকে মিডিয়া এবং রাজনৈতিকভাবে পুরোপুরি রঙিন করে তুলেছি। এই ধরনের প্রতিবেদনের একটি অতিরিক্ত প্রভাব আপনি আবার মনে করেন যে কোথাও রাজনৈতিক পদক্ষেপ হতে হবে। এটি আবার ভোটের সময়, তাই হয়তো রাজনৈতিক দল A, B বা C আপনার জন্য পরবর্তী সমস্যাটি সমাধান করবে। এবং তাই সবাই লাল রেখা স্থাপন করার জন্য পোলিং স্টেশনের দিক দিয়ে সুন্দরভাবে হাঁটবে। জনপ্রিয় বিচ্ছেদ মেশিন rumbling হয়। সব পরে, নির্বাচন আবার আসছে এবং থিয়েরি Baudet এবং মার্ক রুট মধ্যে একটি বিতর্ক অতিরিক্ত জ্বালানী পাবেন। সমাজে আগুন আবারো বহিস্কার করা যেতে পারে এবং জনগণ গণতন্ত্রের বিভ্রান্তিতে বিশ্বাস রাখতে থাকে।\nউপরে অবশ্যই আমার মতামত এবং আপনি শান্তভাবে এই টুকরা পড়া উচিত। এটি একটি বাস্তব জীবন পাঠ আছে: জীবনের পাঠ\nউৎস লিঙ্ক তালিকা: pauw.bnnvara.nl, telegraaf.nl\nট্যাগ: আশ্রয় সন্ধানকারী কেন্দ্র, azc, পরিসংখ্যান, সুগঠনবিশিষ্ট, ধরা, Harbers, পেশ, journalisten, অপরাধ, হত্যা, হত্যা, NRC, অপসারণ, রাজ্য সচিব, Wouter ডি Winther\nনেদারল্যান্ডের বেশিরভাগ লোককে জানা উচিত যে, এখানে সবকিছু নির্দেশিত, অবশ্যই 'সরকার' থেকে সরাসরি / পরোক্ষভাবে ইস্যু করে।\nমনে রাখবেন যে মাদুরোদম / হল্যান্ড এমন শীর্ষস্থানীয় দেশের মধ্যে রয়েছে যেখানে স্ক্রিপ্টের ছেলেদের সেবা এবং সেইজন্য নীতি, আইন, সামাজিক প্রকৌশল। নির্ধারণ ইত্যাদি বড় প্রশ্ন তাদের পরিত্রাণ পেতে কিভাবে। স্ক্রিপ্টের ছেলেরা স্বেচ্ছায় সংশ্লিষ্ট সুবিধাগুলির সাথে তাদের মূল অবস্থানগুলি ছেড়ে দেয় না।\nনিয়মিত মিডিয়া ... যদি আপনি আমাকে বিরক্তিকর অভিপ্রায় জিজ্ঞাসা করেন!\nউপরন্তু, আমি আর রাজনীতিবিদদের সেই ভণ্ডামি মাথা, প্রেস অফিসার (অথবা তারা scammers?), Zombies এবং অভিনেতা পড়া আর বিবেচনা করতে পারে না। আমি শুধু আক্রমনাত্মক হয়ে ওঠে! আমি বছর ধরে ঘনিষ্ঠভাবে সার্কাস অনুসরণ করে আসছি না, কিন্তু মাঝে মাঝে আমাকে দূর থেকে দেখার জন্য বাধ্য করা হয় যে জনগনকে কোন পথে পাঠানো হচ্ছে।\nআমি খুব খুশি যে আপনি আপনার জীবন উৎসর্গ করছেন ... কারণ এটি বড় ঘড়ির দিকে ঝুলতে হয়।\nআমি আশ্চর্য যে কত পাঠক আসলে আপনার জীবনের জন্য এই ফলাফল আছে বুঝতে। বেশিরভাগ মানুষ ইতিমধ্যেই যখন তাদের নিয়মিত জীবনের সাথে আপোস করা হয় তখন ভীত হয় ... তাদের জীবনের পথের উপর সামান্য বাধা। পরবর্তীতে লাইনে হেঁটে যেতে বা বর্তমানের সাথে সাঁতার কাটতে শেখার সময় তিনি এই বাঙ্গিকে শিখবেন। আমি এখনও আশা করি যে লোকেরা আপনার কাছে টাকা হস্তান্তর করতে সমস্যাটি নেবে, এমনকি যদি এটি শুধুমাত্র এক ইউরোও হয়। যে এক ইউরো সাহায্য করে!\nআর (আক্ষরিক অর্থে) আপনার ভোটটি দিতে শুরু করা একটি দুর্দান্ত শুরু। That এই সার্কাসটি কতক্ষণ স্থায়ী হবে তা দেখে ... উপরন্তু, হার্বারের প্রস্থান অবশ্যই শিশুদের মধ্যে যারা AZC এর মাধ্যমে অবৈধভাবে শেষ হয় তাদের সংখ্যা থেকে একটি ভাল বিভ্রান্তি।\n« ডি টেলিগ্রাফফের উইলসন বোল্ডুইজিনের সাথে টেলিফোন কথোপকথন: ষড়যন্ত্র তত্ত্ব সম্পর্কে সিরিজ\nমার্ক রুট এবং থিয়েরি বউডেটের মধ্যে বিতর্ক প্রমাণ করে যে আপনাকে ভোট দিতে হবে না »\nমোট ভিজিট: 15.827.748


তিনদিনের ব্যবধানে দুই দেশের জাতীয় দলে ডাক ! – Kriralok-ক্রীড়ালোক\nতিনদিনের ব্যবধানে দুই দেশের জাতীয় দলে ডাক !\nএডামা ত্রারোকে নিয়ে সৃষ্টি হয়েছে জটিল সমস্যা । তিনদিনের ব্যবধানে এই ফুটবলারকে ডেকে বসেছে দুইটি দেশের জাতীয় দল ! প্রথমে আফ্রিকার দেশ মালির হয়ে ডাক পেয়েছেন ত্রারে । এরপরেই তাকে নিয়ে ঘোষিত হয়েছে স্পেনের জাতীয় দলের স্কোয়াড ।\nচলতি অক্টোবরে তিনটি আন্তর্জাতিক ম্যাচ খেলবে স্পেন । প্রথমে পর্তুগালের বিপক্ষে ২০১০ সালের বিশ্বকাপ চ্যাম্পিয়নরা খেলবে প্রীতি ম্যাচ । আগামী বৃহস্পতিবার (৮ অক্টোবর) ইউরোপিয়ান চ্যাম্পিয়নদের বিপক্ষে স্পেনের ম্যাচটি অনুষ্ঠিত হবে লিসবনের হোসে আলভেলাদো স্টেডিয়ামে । আর পরের দুই ম্যাচ উয়েফা নেশন্স লীগে সুইজারল্যান্ড এবং ইউক্রেইনের বিপক্ষে । ম্যাচ দুইটি অনুষ্ঠিত হবে যথাক্রমে ১১ এবং ১৪ অক্টোবর । সুইসদের বিপক্ষে নিজ দেশের মাটিতে খেললেও ইউক্রেইনের সাথে ম্যাচটি স্পেনকে খেলতে হবে প্রতিপক্ষের মাঠে ।\nআসন্ন তিনটি ম্যাচের জন্য শুক্রবার (২ অক্টোবর) ২৫ সদস্যের স্কোয়াড ঘোষণা করেছেন স্প্যানিশ কোচ লুইস এনরিকে । যেখানে রাখা হয়েছে ইংলিশ ক্লাব উলভারহ্যাম্পটন উইঙ্গার ত্রাওরেকে । অথচ দিন তিনেক আগেই ত্রারোকে নিয়ে দল ঘোষণা করেছে মালি ।\nত্রাওরে জন্ম স্পেনের বার্সেলোনা শহরের কাছাকাছি । বেড়ে ওঠাও বার্সেলোনা ক্লাবে । খেলেছেন বার্সেলোনা ‘বি’ টিমে । এমনকি বার্সেলোনার মুল দলের হয়ে একটি লীগ ম্যাচ খেলার অভিজ্ঞতা আছে তার । ২০১৫ সালে বার্সেলোনা ছেড়ে ইংল্যান্ডের এস্টন ভিলায় পাড়ি জমান এই ফুটবলার । পরবর্তীতে মিডলব্রো হয়ে এখন খেলছেন আরেক ইংলিশ ক্লাব উলভারহ্যাম্পটনে ।\nজন্মসূত্রে স্পেনের নাগরিক ত্রাওরের বাবা-মা আফ্রিকান দেশ মালির নাগরিক । সেই কারণেই মালি ত্রারোকে দেখতে চায় নিজেদের জাতীয় দলে । যে কারণে সর্বশেষ ঘোষিত মালি জাতীয় দলে রাখা হয়েছে তাকে । যদিও ২০১২ সাল থেকে ত্রারো খেলছেন স্পেনের বিভিন্ন বয়সভিত্তিক দলে । কিন্তু প্রায় দেড় বছর যাবত ত্রাওরেকে নিজেদের বলে দাবী করছে মালি ।\nত্রাওরে কোন দেশের হয়ে খেলবেন , সেটা অবশ্য নির্ভর করছে তার নিজের উপরেই । এবং তিনি সম্ভবত বেছে নেবেন স্পেনকেই । মালির তুলনায় স্পেন অনেক বেশী সমৃদ্ধ দল । তাদের আছে বিশ্বকাপ আর ইউরোপিয়ান চ্যাম্পিয়নশিপের মতো আসরে খেলার সুযোগ । এছাড়া স্পেনে জন্ম বলে ‘লা ফুরিও রোজা’ দের সাথেই স্বস্তি পাবেন তিনি , এটা স্বাভাবিক ।\nএখনও কোন দেশের মুল জাতীয় দলে খেলা হয় নি ত্রাওরের । ফলে নিজ ইচ্ছায় যে কোন একটি দেশকে বেছে নেয়ার সহজ সুযোগ আছে তার সামনে । যদিও দুইটি ভিন্ন দেশের জাতীয় দলে ডাক পাওয়া ত্রাওরে এখনও জানান নি নিজের সিদ্ধান্ত ।\nগেলো মাসেও নেশন্স লীগের স্কোয়াডে ত্রাওরেকে রেখেছিলেন স্পেন কোচ এনরিকে । তবে করোনা ভাইরাসে আক্রান্ত হওয়ায় জাতীয় দলে শেষ পর্যন্ত যোগ দিতে পারেন নি তিনি ।\n২০১৮-১৯ মৌসুম থেকে এখন পর্যন্ত উলভসদের হয়ে সব প্রতিযোগিতা মিলিয়ে ৯৪ ম্যাচে ৭টি গোল করেছেন ত্রাওরে ।\nগোলরক্ষকঃ ডেভিড ডি গিয়া, কেপা আরিজাবালাগা, উনাই সাইমন\nডিফেন্ডারঃ জেসুস নাভাস, দানি কারবাহাল, সার্জিও রেগিলন, সার্জিও রামোস, প তোরেস, এরিক গার্সিয়া, ডিয়েগো ইয়োরেন্তে, হোসে গয়া\nমিডফিল্ডারঃ সার্জিও বুস্কেটস, রদ্রি, ফাবিয়ান রুইজ, মিকেল মেরিনো, দানি সেবায়োস, সার্জিও ক্যানালেস, হোসে কাম্পানা\nফরোয়ার্ডঃ রদ্রিগো, মিকেল ওয়ারজাবাল, আনসু ফাতি, জেরার্ড মোরেনো, দানি ওলমো, ফেরান তোরেস, এডামা ত্রাওরে\nএডামা ত্রাওরে\t2020-10-03\nPrevious: দাপুটে পিএসজির দুর্দান্ত জয়\nNext: চারদেশীয় টি-টুয়েন্টি টুর্নামেন্টে আমন্ত্রণ !


বিয়ানীবাজারে বিধিনিষেধ বাস্তবায়নে ‘লাইভ সম্প্রচার’ বিড়ম্বনা! - বিয়ানীবাজারের ডাক ২৪\nবিয়ানীবাজারে বিধিনিষেধ বাস্তবায়নে ‘লাইভ সম্প্রচার’ বিড়ম্বনা!\nজুলাই ২৬, ২০২১ ০ Comments\nমোট পড়া হয়েছে 291\nকঠোর বিধিনিষেধ বাস্তবায়নে ‘লাইভ সম্প্রচার’ বিড়ম্বনায় অতিষ্ট বিয়ানীবাজারের প্রশাসন। যখন বিধিনিষেধ বাস্তবায়নে প্রশাসনসহ আইনশৃংখলা বাহিনীর অভিযান শুরু হয়, তখন মোবাইলের ক্যামেরা অন করে জঠলা বাঁধিয়ে প্রশাসনের পিছু নেন এসকল সম্প্রচারকারী। এতে চরম বিব্রতকর অবস্থায় পড়েন দায়িত্বশীল-অভিযানকারীরা। তাদের নিয়ন্ত্রণে আনতে সরকারি কোন নির্দেশণা না থাকায় অনেকসময় বিপাকে পড়তে হয় স্থানীয় প্রশাসনকে।\nসূত্র জানায়, চলমান বিধিনিষেধ বাস্তবায়নে বিয়ানীবাজারে সেনাবাহিনী, বিজিবি ও পুলিশের সার্বিক সহযোগিতায় স্বাস্থ্যবিধি অমান্যকারীদের করা হচ্ছে জরিমানা, দেয়া হচ্ছে শাস্তি। তবে ম্যাজিস্ট্রেট অভিযানে নামলে খবরটি চারিদিকে চাউর হয়। স্থানীয় বিভিন্ন অনলাইনভিত্তিক ফেসবুক পেইজ থেকে লাইভ সম্প্রচার শুরু করা হয়। বিভিন্ন ব্যক্তিও নিজ উদ্যোগে সম্প্রচার শুরু করেন।\nবিয়ানীবাজার প্রেসক্লাবের সভাপতি সজীব ভট্রাচার্য জানান, শুধু বিয়ানীবাজার নয়, সারাদেশেই লাইভ সম্প্রচারকারীদের দৌরাত্ম বেড়েছে। স্থানীয়ভাবে এদের সংখ্যা বেশী। তিনি বলেন, উপজেলায় লাইভ সম্প্রচারী অনলাইন পেইজের সংখ্যা একশ’ ছাড়িয়ে যাবে। তাদের কারো নিবন্ধন নেই। নিবন্ধনের শর্ত পূরণ করতে না পারায় এরা আবেদন করেনি।\nসূত্র জানায়, স্বাস্থ্যবিধি মানা এবং বিধিনিষেধ বাস্তবায়নে প্রশাসন পৌরশহরের উত্তর বাজারে অভিযান শুরু করলে দক্ষিণ বাজার জনশূণ্য হয়ে পড়ে। আবার দক্ষিণ বাজার থেকে অভিযান আরম্ভ হলে শহরের অন্যান্য এলাকা ফাঁকা হয়ে যায়। একই অবস্থা উপজেলার অন্যান্য এলাকায়ও। কঠোর বিধিনিষেধ বাস্তবায়নে প্রশাসন কোথাও উপস্থিত হলেই লাইভ সম্প্রচারকারীরা ভিড় জমান। এতে বিধিনিষেধ বাস্তবায়নে ব্যাঘাত সৃষ্টি হয়।\nবিয়ানীবাজারে সুশাসনের জন্য নাগরিক (সুজন) সভাপতি এডভোকেট মো. আমান উদ্দিন বলেন, লাইভ সম্প্রচারকারীদের কারণে প্রশাসনের অনেক গোপনীয়তা রক্ষা পায়না। তাছাড়া যারা লাইভে কথা বলে এরাও শুদ্ধ বাংলায় কথা বলতে পারেনা। এতে প্রকৃত গণমাধ্যকর্মীদের বিড়ম্বনায় পড়তে হয়।\nনাম প্রকাশে অনিচ্ছুক উপজেলা প্রশাসনের এক কর্মকর্তা জানান, এভাবে অনিয়ন্ত্রিত সম্প্রচার চলতে থাকলে আমাদের জন্য কাজ করা কঠিন হয়ে পড়বে। বিয়ানীবাজার উপজেলা সহকারি কমিশণার (ভূমি) মুশফিকুন নূর জানান, ভ্রাম্যমান আদালত চলাকালে অনেকে মোবাইলের ক্যামেরা অন করে সাংবাদিক পরিচয় দিয়ে সম্প্রচার শুরু করে। এতে আদালতের সাথে ওই ব্যক্তির কি কথা হচ্ছে, তাও তারা সবাইকে জানিয়ে দেয়। যা বেআইনী। তিনি বলেন, অভিযানকালে কখনো ৫০-৬০জন লাইভ সম্প্রচারকারী আমাদের পিছু নেয়। এতে স্বাস্থ্যবিধি রক্ষা করা সম্ভব হয়না।\nআরও পড়ুন বিয়ানীবাজারে ৭৪টি পরিবার পেলো প্রধানমন্ত্রীর উপহারের ঘর ও দলিল\nসিলেট জেলা জজ আদালতের আইনজীবি এডভোকেট মো. আবুল কাশেম জানান, লাইভ সম্প্রচারকারীদের বিরুদ্ধে দ্রæত ব্যবস্থা নেয়া প্রয়োজন। এরা মানুষের ব্যক্তিগত গোপনীয়তাও সম্প্রচার করা শুরু করে। যা মানবাধিকারের লঙ্গন। তিনি বিষয়টি নিয়ে উচ্চ আদালতকে হস্তক্ষেপ করার অনুরোধ করেন।\nএদিকে উপজেলা নির্বাহী কর্মকর্তা ও নির্বাহী ম্যাজিস্ট্রেট আশিক নূর স্বাস্থ্যবিধি মেনেচলাসহ ২৩ দফা বিষয়ে লোকজনকে অবহিত করেন। পৌর কর্তৃপক্ষের উদ্যোগে সোমবার পৌরশহরে সচেতনতা বৃদ্ধিও জন্য মাইকযোগে প্রচারণা চালানো হয়।\nঅপরদিকে বিয়ানীবাজারে ম্যাজিস্ট্রেট যতক্ষণ অভিযানে মাঠে থাকেন ততক্ষণ মানুষ সতর্ক চলাফেরা করলেও অভিযান শেষে কিছু মানুষ কোন প্রয়োজন ছাড়া অযথা ঘুরাফেরা করতে দেখা যায়। তাছাড়া চলমান লকডাউনে এখানো পর্যন্ত গ্রামীণ এলাকা ও হাট-বাজারে কোন অভিযান চালায়নি ভ্রাম্যমাণ আদালত। ফলে সেসব এলাকায় জনসমাগম বৃদ্ধি পাচ্ছে। পৌরশহরসহ উপজেলার সর্বত্র দেদারছে চলছে সিএনজি অটোরিক্সা, টমটম, মোটরসাইকেলসহ ব্যক্তিগত যানবাহন।\nবিয়ানীবাজার উপজেলা স্বাস্থ্য বিভাগকে কেক দিয়ে স্বাগত জানালেন ইউএনও\nবিয়ানীবাজারে প্রশাসনের উদাসীনতায় মানা হচ্ছেনা হোম কোয়ারান্টাইন ।। ছড়াচ্ছে সংক্রমণ\n← লকডাউনেও শ্বশুরবাড়ি বেড়াতে যেতে মন চায়?\nদেশে একদিনে ২৪৭ জন মৃত্যুর রেকর্ড →\nরানাপিংয়ে সড়ক দুর্ঘটনায় নিহত বিয়ানীবাজারের দাদা-নাতির দাফন সম্পন্ন\nফুটপাত ও অবৈধ স্থাপনা উচ্ছেদ করলো বিয়ানীবাজার পৌরসভা\nবিয়ানীবাজারে প্রশাসনের নির্দেশ: অটোরিকশা, মিশুক চলাচলে বাঁধা দেয়া যাবেনা\nমোট পড়া হয়েছে 53,216\nমোট পড়া হয়েছে 53,216 বিয়ানীবাজারের ডাকঃ সিলেটের দক্ষিণ সুরমার ৫নং সিলাম ইউনিয়নের ৮৬নং হযরত শাহ তৈয়ব (র:) সরকারি প্রাথমিক বিদ্যালয়ের ভোট


মানব পাচারের অভিযোগ স্থানীয় সাংসদের বিরুদ্ধে – TheWorldBD Breaking News\nলক্ষ্মীপুর জেলা প্রতিনিধিঃ কুয়েতে মানবপাচারে হাজার কোটি টাকার কারবারের অভিযোগ উঠেছে লক্ষ্মীপুর-২ রায়পুর আসনের সংসদ সদস্য কাজী শহিদ ইসলাম পাপুলের বিরুদ্ধে। দেশি-বিদেশি বিভিন্ন গণমাধ্যমে এ নিয়ে সংবাদের পর এলাকায় শুরু হয়েছে তোলপাড়।\nসাংসদের বিরুদ্ধে এমন খবরে সামাজিক যোগাযোগ মাধ্যমসহ স্থানীয় নেতাকর্মীদের মধ্যে দেখা দিয়েছে মিশ্র প্রতিক্রিয়া। ঘটনার সুষ্ঠু তদন্তের দাবি জানিয়েছেন দলীয় নেতাকর্মীরা। তবে কাজী শহীদ ইসলাম পাপুল অভিযোগের বিষয়টি অস্বীকার করে বলছেন, কুয়েত সরকার ও ব্যবসায়ীদের ষড়যন্ত্রের শিকার তিনি।\nস্থানীয় এলাকাবাসী ও দলীয় নেতাকর্মীরা জানান, কাজী শহীদ ইসলাম পাপুল গত ৩০ বছর ধরে কুয়েতে ব্যবসা করছেন। মারাতিয়া কুয়েতি গ্রুপ অব কোম্পানিজের স্বত্বাধিকারী তিনি। একাদশ জাতীয় নির্বাচনে লক্ষ্মীপুর-২ রায়পুর আসনে ১৪ দলীয় জোট ও জাতীয় পার্টির সমঝোতার মাধ্যমে মনোনয়ন পেয়েছিলেন জাতীয় পার্টির প্রার্থী মোহাম্মদ নোমান। আওয়ামী লীগের মনোনয়ন চেয়েছিলেন পাপুলসহ আরও অনেকে। দলীয় মনোনয়ন না পেয়ে আপেল প্রতীক নিয়ে তিনি স্বতন্ত্র নির্বাচন করেন। পরে নির্বাচন থেকে সরে দাঁড়ান জাতীয় পার্টির প্রার্থী মোহাম্মদ নোমান। তখন বিপুল আলোচনা ছিল যে, মোটা অঙ্কের অর্থের বিনিময়ে পাপুল ১৪ দলীয় প্রার্থী নোমানকে নির্বাচন থেকে সরিয়ে দেন।\nকাজী শহীদ ইসলাম পাপলুর স্ত্রী কাজী সেলিনা ইসলামও সংরক্ষিত নারী আসনের সংসদ সদস্য হিসেবে দায়িত্ব পালন করেন।\nপাপুলের বিরুদ্ধে মানব পাচারের খবর জেলাজুড়ে ছড়িয়ে পড়ার পর সমালোচনার ঝড় ওঠে সামাজিক যোগাযোগ মাধ্যমে। অনেকে এই সাংসদকে গ্রেপ্তার ও বিচারের দাবি জানিয়ে বিভিন্ন ধরনের মন্তব্য করছেন।\nসম্প্রতি কুয়েতের সিআইডির বরাত দিয়ে বাংলাদেশ থেকে মানবপাচার নিয়ে প্রতিবেদন প্রকাশ করে দেশটির পত্রিকা আল কাবাস ও আরব টাইমস। কুয়েতি গণমাধ্যম ওই সাংসদের নাম উল্লেখ না করলেও দেশের একটি গণমাধ্যমের খবরে লক্ষ্মীপুর-২ আসনের সংসদ সদস্য কাজী শহীদ ইসলাম পাপলুর নাম এসেছে। স্বতন্ত্র এই সাংসদসহ তিনজনের চক্রটি অন্তত ২০ হাজার বাংলাদেশিকে কুয়েতে পাঠিয়ে প্রায় ১ হাজার ৪০০ কোটি টাকা আয় করেছে বলে কুয়েতের সংবাদমাধ্যমের খবরে বলা হয়।\nওই দেশটির ক্রিমিনাল ইনভেস্টিগেশন ডিপার্টমেন্ট সিআইডির অভিযানের মুখে কুয়েত ছেড়েছেন পাপুল। মানবপাচারকারী সিন্ডিকেটগুলোর বিরুদ্ধে কুয়েত সরকার সম্প্রতি সাঁড়াশি অভিযান শুরু করেছে। অভিযান নিয়ে কুয়েতের সংবাদ মাধ্যমগুলো সিরিজ রিপোর্ট করছে। সেখানে ওই এমপি ছাড়াও আরও দুজনের নাম এসেছে।\nতাদের বিরুদ্ধে ১ হাজার ৩৯৮ কোটি টাকার কারবারে রয়েছে অর্থপাচার, মানবপাচার ও ভিসা জালিয়াতির অভিযোগ। তদন্ত শুরু করেছে কুয়েতের অপরাধ তদন্ত বিভাগ (সিআইডি)। একই অভিযোগে এক বাংলাদেশি নাগরিককে গ্রেপ্তার করা হয়েছে। তাকে গ্রেপ্তার করে কুয়েতের স্বরাষ্ট্র মন্ত্রণালয়। তিনজন নিয়ে গঠিত চক্রের অন্য দুই সদস্য কুয়েত ছেড়ে পালিয়েছেন।\nতাদের বিরুদ্ধে মোটা অঙ্কের অর্থের বিনিময়ে গৃহকর্মী হিসেবে ২০ হাজারের বেশি বাংলাদেশি শ্রমিককে কুয়েতে নিয়ে যাওয়ার অভিযোগ রয়েছে। শ্রমিকদের কুয়েতে পাঠানোর বিনিময়ে ৫ কোটি কুয়েতি দিনার বাংলাদেশি মুদ্রায় ১ হাজার ৩৯৮ কোটি টাকার বেশি নেওয়া হয়েছে বলেও দাবি করা হয় প্রতিবেদনে।\nপাপুলের বিষয়ে রায়পুর পৌর আওয়ামী লীগের যুগ্ম-আহ্বায়ক ও ৬ নম্বর ওয়ার্ড কাউন্সিলর আইনুল কবির মনির বলেন, গত জাতীয় নির্বাচনে ১৪ দলীয় জোটের প্রার্থী ছিলেন জাতীয় পার্টির মো. নোমান। পরে কী কারণে তিনি নির্বাচন থেকে সরে গেলেন সেটা কেউ নিশ্চিত নয়। এরপর স্বতন্ত্র প্রার্থী পাপুলের পক্ষে দলীয় নেতাকর্মীরা কাজ করে তাকে বিজয়ী করেন। বর্তমানে তার বিরুদ্ধে মানবপাচারের অভিযোগে নেতকর্মীরা বিব্রত। যেহেতু তিনি সংসদ সদস্য, তাই প্রধানমন্ত্রী বিষয়টি তদন্ত করে প্রকৃত ঘটনা বের করেবন বলে আশা করি।’\nএদিকে স্থানীয় নেতাকর্মীরা জানান, কাজী শহীদ ইসলাম পাপুল এলাকায় দানবীর হিসেবে পরিচিত। মানবপাচারের খবরে বিব্রত স্থানীয় লোকজন। তাদের দাবি, বিষয়টি তদন্ত করে সঠিক তথ্য যেন বের করা হয়।\nরায়পুর উপজেলা আওয়ামী লীগের সিনিয়র সহ-সভাপতি ও সাবেক উপজেলা পরিষদের ভাইস-চেয়ারমান মো. শাহজাহান বলেন, ‘পাপুলের মূল ব্যবসা কুয়েতে মানবপাচার করা। তিনি হাজার হাজার মানুষ কুয়েতে নিয়েছেন। এলাকায় দু-হাতে টাকা বিলি করেন তিনি। তার টাকা পকেটে যায়নি এমন মানুষ পাওয়া যাবে না। তিনি বড় দানবীর হিসেবে এলাকায় পরিচিত। ’\nপাপুলকে ভালো মানুষ হিসেবে উল্লেখ করে এমপির ঘনিষ্ঠ এই আওয়ামী লীগ নেতা বলেন, ‘তারপরও তার বিরুদ্ধে যে মানবপাচারের অভিযোগ উঠেছে, সেটি দ্রুত তদন্ত করে সঠিক তথ্য উদঘাটন করার দাবি জানাই।’\nনিজের বিরুদ্ধে ওঠা অভিযোগ অস্বীকার করেছেন লক্ষ্মীপুর-২ রায়পুর আসনের সংসদ সদস্য কাজী শহীদ ইসলাম পাপুল। তিনি দাবি করছেন, কুয়েত সরকার ও ব্যবসায়ীদের ষড়যন্ত্রের শিকার তিনি। তিনি কুয়েত থেকে পালিয়ে দেশে আসেননি। সব সময় আসা-যাওয়ার মধ্যে রয়েছেন। কোনোভাবে মানবপাচারের সঙ্গে তিনি জড়িত নন বলে দাবী করেন এ সংসদ সদস্য।\nপাপুলের উত্থান সম্পর্কে জানা যায়, প্রথম জীবনে পাপুল কুয়েতের একটি শীর্ষ প্রতিষ্ঠানে পরিচ্ছন্নতাকর্মীদের সুপারভাইজার হিসেবে কাজ করেন। পরে নিজেই প্রতিষ্ঠানটির একজন অংশীদার হয়ে ওঠেন। এরপর আর তার পেছনে ফিরে তাকাতে হয়নি। নিজের মতো করে প্রতিষ্ঠানটি পরিচালনা করতে শুরু করেন।\nপ্রতিবেদনের ইঙ্গিত অনুযায়ী, পাপুল প্রায়ই কুয়েতে যাতায়াত করেন। তবে সেখানে কখনোই ৪৮ ঘণ্টার বেশি অবস্থান করতেন না তিনি। এক সপ্তাহ আগে সিআইডির তদন্ত শুরু হওয়ার তথ্য জানার পর তিনি কুয়েত ছাড়েন। তার প্রতিষ্ঠানের কার্যক্রম স্থগিত করে কর্মীদের পাঁচ মাসের বেশি সময় ধরে কোনো বেতন দেয়া হচ্ছে না।\nকুয়েতের সংবাদমাধ্যম আল-কাবাসের প্রকাশিত প্রতিবেদনের তথ্যমতে, ওই এমপি সাম্প্রতিক সময়ে কুয়েতে একজন মার্কিন বাসিন্দার সঙ্গে আর্থিক অংশীদারি গড়ে তোলেন। কুয়েতে আয় করা বেশির ভাগ অর্থ তিনি আমেরিকা পাঠিয়ে দিয়েছেন।\nPrevious Post\tদল ক্ষমতায় এলে সুবিধাবাদীর ভিড়ে ত্যাগীরা অবহেলিত- গোলাম ফারুক পিংকু\nNext Post\tশাহজাহান খান এমপির নামে মামলা প্রত্যাহারের দাবিতে রংপুরে বিক্ষোভ


ঝিনাইদহ প্রতিনিধিঃ ঝিনাইদহ শহরে সববাসকারী সরকারের অবসরপ্রাপ্ত ডেপুটি সেক্রেটারি আবু বকর তার অভাব অনটন ও যাপিত জীবন নিয়ে একটি আবেগঘন লেখা ফেসবুকে পোস্ট করেছেন। গত ৫ নভেম্বর “হায়রে নিয়তি! হায়রে মুক্তিযোদ্ধা” শিরোনামে লেখাটি তিনি তার টইমলাইনে পোস্ট করার পর নেটিজেনরা তার পাশে দাড়ানোর প্রত্যায় ব্যক্ত করেন। ২৪ বছর আগে অবসর নেওয়া এই মুক্তিযোদ্ধার বাড়ি ঝিনাইদহ সদর উপজেলার বানিয়াবহু গ্রামে। বর্তমান তিনি দ্বতীয় স্ত্রী ও এক মেয়ে নিয়ে বসবাস করনে ঝিনাইমহ শহরের মহিলা কলেজ পাড়ায়। ফেসবুকে তার লেখাটি হুবহু তুলে ধরা হলো “কিছু বলতে বড় বেদনা বাজে বুকে। আমি একজন সশস্ত্র মুক্তিযোদ্ধা, প্রথম সারির সংগঠক। মুজিব নগর সরকারের নিয়োগপ্রাপ্ত কর্মকর্তা।\nমুক্ত স্বাধীন বাংলাদেশের প্রথম দায়িত্বপ্রাপ্ত এসডিও (মেহেরপুর ড. তৌফিক-ই- এলাহির অবর্তমানে- ৭১ এর ডিসেম্বরের ৫ তাং থেকে), জাতির পিতার অনুমোদনক্রমে মহাকুমা ফ্যাক্ট ফাইন্ডিং কমিটির চেয়ারম্যান, ১৭ এপ্রিলের শপথ অনুষ্ঠানের অন্যতম আয়োজক (অন্য দু’জন হচ্ছেন দুই বীর বিক্রম, ড.তৌফিক-ই- এলাহী ও এসডিপিও জনাব মাহবুব)। ১৮০০ মুক্তিযোদ্ধার অস্ত্র সমর্পণের কমান্ডার, ৭৫০ জন শহীদকে গণকবর থেকে তুলে তাদের দাফন কাফনের ব্যবস্থা করেছি। ২.৫ লক্ষ শরনর্থীকে নিজ গ্রামে ভারতীয় আর্মীর গাড়িতে পৌছে দিয়েছি। এ ছাড়া মুজিনগর কর্মচারী কল্যান সমিতির সাধারণ সম্পাদক ছিলাম। ৪ বার জাতির পিতার সান্নিধ্য লাভ করেছি। তাঁর আদরের কিল খেয়েছি পিঠে। গোপালগঞ্জ জেলার এডিএম থাকা কালে ১৯৯১ সালে মাননীয় প্রধান মন্ত্রীর অনুরোধে টুঙ্গী-কোটালিপাড়ার সকল গ্রামে সংসদ নির্বাচন পরিচালনার জন্য ছুটে বেড়িয়েছি। দায়িত্বপ্রাপ্ত ডিসি হিসাবে কাজ করেছি। মাঠ পর্যায়সহ ৬ টি মন্ত্রণালয়ে দায়িত্ব পালন করেছি। কিন্তু কী পেলাম জীবনে? ডিএস হিসাবে ২৪ বছর আগে অবসর জীবনের শুরুতে ৩০৮০ টাকা ভাতা পেতাম। আজ তা ১১৫০০/- মাত্র। আমি আজ গৃহহীন, সহায় সম্বলহীন। পৈত্রিক জমি বিক্রী করে ছেলেমেয়ের লেখাপড়া শিখিয়েছি। তারা আজ লন্ডন, অস্ট্রেলিয়া, ঢাকা ও খুলনায়। প্রধান শিক্ষিকা বউ মরে গেলে ঝিনেদার ভাড়াবাসায় একাকী থেকেছি এবং নিজেই রান্না করে খেতাম। পরে সবাই মিলে আবার আমায় বিয়ে করালো। বউ ও এক কন্যা নিয়ে সংসার। পেনশনের টাকা ঘরভাড়া, চাল, ডাল,ওষুূধ গ্যাস বিদ্যুৎ বিল দিতেই শেষ। মুক্তিযোদ্ধার ভাতা দিয়ে ছোটমাছ, ডিম ও তরকারি কিনি।\nঐ দিয়েই ফকিরের মত জীবন যাপন। অথচ রাজাকার ও ক্ষমতাসীনরা আজ হাজার হাজার কোটি টাকার মালিক। হায়রে জীবন! এ জীবন চাইনা, চাই মৃত্যু। জীবন নামের যাত্রাপালার এটি শেষ দৃশ্য। এবার অন্যকথা। বউ মেয়ে এবং আমি তিনজনই গুরুতর অসুস্থ্য। মেয়ে অজানা কঠিন রোগে আক্রান্ত। ২৯.১০ তারিখে সে ঝিনাইদহ সদর হাসপাতালে ভর্তি হলো। একটি সিট মিললো, কিন্তু তারা ওষুধ দিলনা, বাইরে চারটি পরীক্ষা ও ওষুধ কিনতে গেল হাজার দশেক। গতকাল ৩.১১,১৯ তারিখে বাধ্যতামুলক ভাবে ডাক্তার তাকে রিলিজ করে ঢাকা মেডিকেলে রেফার করে দিল। গতমাসের ভাতা তুলে তাদের আজ (৪.১১) ঢাকা পাঠিয়েছি। ঢাকায় গিয়ে ঢাকা মেডিকেল হাসপাতালে সিট পেল না, নার্স এসে টাকা চায়। পরিশেষে অন্য এক রোগীর সিটে জায়গা দিয়েছে এক দিনের জন্য। আগামী কাল একতলার বারান্দায় মাদুর পেতে শুতে হবে বলে ফরমান জারী হয়েছে।\nহাসপাতালে পরীক্ষা নয়। রক্ত ছাড়াও আরও ৪ টি পরীক্ষা বাইরে থেকে করাতে হবে এবং ওষুধও কিনতে হবে। মুক্তিযোদ্ধা বা তাদের বউ- বাচ্চার জন্য সিট রিজার্ভ বাখা বা ওষুধ দেওয়ার সরকারি আদেশ কেন হাসপাতাল মানেনা? কে দেবে এর জবাব? আমি মরবো, বউ মরবে, মেয়ে মরবে, কারন পয়সা নেই। হায়রে স্বদেশ! হায়রে মুক্তিযোদ্ধা! আমি চাইনা এ ঘৃণিত জীবন। মন্ত্রী, এমপি মহোদয়রা সর্দি হলে বিদেশ যায় সরকারি খরচে। আমি বাংলা সাহিত্যের একজন মহাকবি, কিন্তু আজও সরকার দেয়নি কোনো পদক বা খেতাব। জাতির জনকের মহামহীম কন্যার আদেশ ছাড়া রাষ্ট্রযন্ত্র ঠিক মত চলে না।\nতিনি জনতার নেতা, তিনি জননী, তিনি কল্যাণকামী বিশ্ববরেণ্য নেতা। তাঁকেই জানাই, মাগো দৃষ্টি দিন আমার পানে। আমার ও আমার পরিবারকে আরও কিছুদিন বাঁচতে দিন। তা না হলে-চাইনা ভাতা,চাইনা ওষুধ, চাইনা রাষ্ট্রীয় মর্যাদায় দাফন। মরার পর চাইনা কাফন- দাফন, চাইনা বেহেশত্।নীরবে নিভৃতে মিশে যেতে চাই দূর অজানায়, যেখানে হাসপাতাল নেই, সরকার নেই, নেই চ্ন্দ্র- সূর্য, গ্রহ- তারা। ৮৪ বছরের এক হৃদ রোগী মুক্তিযোদ্ধা, ঝিনাইদহ,৪.১১.২০১৯।


‘জামায়াত নিষিদ্ধ করতেই হবে′ | বিশ্ব | DW | 27.03.2014\nযুদ্ধাপরাধীর ফাঁসি কার্যকর করে থেমে থাকলে হবে না, সব যুদ্ধাপরাধীর ফাঁসি কার্যকর করতে হবে৷ নিষিদ্ধ করতেই হবে জামায়াতে ইসলামীকে৷ মহান স্বাধীনতার ৪৩ বছর পূর্তি ও জাতীয় দিবস উপলক্ষ্যে বুধবার সমস্বরে উচ্চারিত হয়েছে এ সব দাবি৷\nজাতীয় স্মৃতিসৌধে ফুল দেয়ার পর আওয়ামী লীগের সাধারণ সম্পাদক এবং স্থানীয় সরকার, পল্লী উন্নয়ন ও সমবায় মন্ত্রী সৈয়দ আশরাফুল ইসলাম সাংবাদিকদের বলেন, ‘‘জামায়াত নিষিদ্ধের বিষয়টি রাজনৈতিক সিদ্ধান্ত মাত্র৷ খুব শিগগিরই তা বাস্তবায়ন করা হবে৷ আর যখন হবে তখন আপনাদের জানানো হবে৷'' এর একদিন আগে মঙ্গলবার যুদ্ধাপরাধ ট্রাইব্যুনালে জামায়াত নিষিদ্ধের আবেদন করে তদন্ত প্রতিবেদন জমা দিয়েছে তদন্তকারী সংস্থা৷ এখন যে কোনো সময় তদন্ত প্রতিবেদনের উপর ভিত্তি করে বিচার শুরু হবে৷\nজাতীয় স্মৃতিসৌধে শ্রদ্ধা নিবেদন শেষে বিএনপি স্থায়ী কমিটির সদস্য ড. আব্দুল মঈন খান সাংবাদিকদের বলেন, গণতন্ত্রের যে আদর্শ নিয়ে বাংলাদেশ স্বাধীন হয়েছিল সে গণতন্ত্র এখন আর এ দেশে নেই৷ তবে সংসদের বিরোধী দল জাতীয় পার্টির (জাপা) চেয়ারম্যান এইচএম এরশাদ বলেছেন, ‘‘সবাই এগিয়ে যাচ্ছে, আমরাও এগিয়ে যাব৷'' আর বিরোধী দলীয় নেতা রওশন এরশাদ বললেন, ‘‘জামায়াতের ব্যাপারে দেশ ও জনগণের নেয়া সিদ্ধান্ত জাতীয় পার্টি (এ) মেনে নেবে৷ আমরা দেশবাসীর সঙ্গেই আছি৷''\nস্মৃতিসৌধে আসা মুক্তিযোদ্ধা রহমত আলী নিজের অভিজ্ঞতা জানিয়ে ডয়চে ভেলেকে বলেন, ‘‘১৯৭১ সালে যে ভয়াবহ দৃশ্য দেখেছি, তা ভোলার নয়৷ অসুস্থ শরীর নিয়েও এসেছি শহীদদের স্মরণে৷ রাজাকারের বিচার চাই৷'' তবে তিনি মনে করেন, স্বাধীনতার ৪৩ বছরেও দেশে হানাহানি বন্ধ হয়নি৷ এখনো জীবনের নিরাপত্তা নেই৷ রাজনীতিবিদদের শুধু ফুল দিয়ে গেলেই চলবে না৷ দেশে হানাহানি বন্ধ করার প্রতিজ্ঞা করতে হবে৷\nআরেকজন মুক্তিযোদ্ধা আবুল কাশেম ডয়চে ভেলেকে বলেন, ‘‘এতদিন পর মনে হচ্ছে স্বাধীনতার চেতনা বাস্তবায়নে কাজ শুরু হয়েছে৷ লাখো কণ্ঠে গাওয়া হচ্ছে জাতীয় সংগীত, প্রায় ২৭ হাজার মানুষ একসঙ্গে মাথার উপর তুলে ধরছে জাতীয় পতাকা, একজন যুদ্ধাপরাধীর ফাঁসি কার্যকর হয়েছে, অন্যদেরও বিচার হচ্ছে – এগুলো চেতনা বাস্তবায়নেরই অংশ৷ তবে যুদ্ধাপরাধীদের বিচার প্রক্রিয়া আরো দ্রুত করতে হবে৷ আর জামায়াত নিষিদ্ধ করার কথা শুধু মুখে বললেই হবে না, বাস্তবে উদ্যোগও নিতে হবে৷'' আওয়ামী লীগ সরকারের ৫ বছরেরও বেশি সময়ে জামায়াত কেন নিষিদ্ধ হয়নি – এমন প্রশ্নও তোলেন এই মুক্তিযোদ্ধা৷\nস্বাধীনতা দিবস উপলক্ষ্যে শ্রদ্ধাবনত জাতি ফুলে ফুলে ভরে দেয় সাভারস্থ জাতীয় স্মৃতিসৌধ, ধানমন্ডির ৩২ নম্বরে বঙ্গবন্ধুর প্রতিকৃতি এবং টুঙ্গিপাড়ার বঙ্গবন্ধুর মাজারের বেদিমূল৷ লাল-সবুজ পতাকা হাতে ধর্ম-বর্ণ নির্বিশেষে শিশু থেকে বৃদ্ধ সকলের কণ্ঠেই ধ্বনিত হয়েছে একই স্লোগান – ‘সব যুদ্ধাপরাধীর ফাঁসি চাই, স্বাধীনতাবিরোধী জামায়াত-শিবিরের রাজনীতি নিষিদ্ধ করতে হবে৷'\nসত্যিই এক নতুন রূপে ও চেতনায় ৪৪তম স্বাধীনতা দিবস পালন করল দেশবাসী৷ বিশ্বরেকর্ড সৃষ্টির প্রচেষ্টার পাশাপাশি ৪৩ বছর ধরে যার জন্য অপেক্ষা করেছিল গোটা দেশ, সেই একাত্তরের ঘৃণ্য যুদ্ধাপরাধী কাদের মোল্লার ফাঁসির রায় গত ১২ই ডিসেম্বর কার্যকর হওয়ায় বাঙালির জীবনে এবার যেন নতুন করে এসেছিল স্বাধীনতা দিবস৷ সবার চোখে-মুখে ছিল স্বস্তির ছাপ, রক্তের ঋণ শোধ করার গর্ব, নিষ্ঠুরতার বিচার করতে পারার এক ধরনের তৃপ্তি৷ ‘রুখে দাঁড়াও পরাজিত শক্তির হুংকার, যুদ্ধাপরাধীদের ফাঁসি এবার' – এমন স্লোগান নিয়ে জাতীয় স্মৃতিসৌধে ছিল নতুন প্রজন্মের বাঁধভাঙ্গা স্রোত৷ সারাদেশেই নতুন প্রজন্মের অভূতপূর্ব জাগরণ নতুন মাত্রা যোগ করে৷\nএদিকে স্বাধীনতা দিবস উপলক্ষ্যে গণজাগরণ মঞ্চের রাজপথ সংলাপে অংশ নিয়ে শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. মুহম্মদ জাফর ইকবাল বলেছেন, ‘‘বাংলাদেশের তরুণরা মিলে আন্দোলন করে রাষ্ট্রীয় আইন সংশোধন করতে সরকারকে বাধ্য করেছে৷ একজন যুদ্ধাপরাধীর রায় পরিবর্তন করিয়ে তাকে ফাঁসির দড়িতে ঝোলাতে বাধ্য করেছে৷ পৃথিবীর ইতিহাসে এমন দৃষ্টান্ত আর একটাও খুঁজে পাওয়া যাবে না৷ তরুণরাই আমাদের গ্লানিমুক্ত বাংলাদেশ উপহার দিয়েছে৷''\nসংলাপের শুরুতে ‘যুদ্ধাপরাধীদের বিচার, গণজাগরণ মঞ্চের ৬ দফা ও আমরা কোথায়' শীর্ষক প্রবন্ধ উপস্থাপন করেন গণজাগরণ মঞ্চের মুখপাত্র ডা. ইমরান এইচ সরকার৷ প্রবন্ধে তিনি যুদ্ধাপরাধীদের বিচার কার্যক্রমের বিভিন্ন দিক তুলে ধরে এ প্রক্রিয়াকে আরো দ্রুত করার আহ্বান জানান৷ প্রয়োজনে তিনি ‘ট্রাইব্যুনাল সংখ্যা বাড়ানোর কথা বলেন৷\nমানবতাবিরোধী অপরাধের সঙ্গে জড়িত থাকার অভিযোগে জামায়াতে ইসলামীর বিরুদ্ধে তদন্ত শেষ করেছে আন্তর্জাতিক অপরাধ ট্রাইব্যুনালের তদন্ত সংস্থা৷ মঙ্গলবার এই তদন্ত প্রতিবেদন জমা দেওয়া হবে বলে জানান তদন্ত কর্মকর্তা আব্দুর রাজ্জাক৷ (25.03.2014)\nকি-ওয়ার্ডস জামায়াত, নিষিদ্ধ, যুদ্ধাপরাধী, জাতীয় স্মৃতিসৌধ, স্বাধীনতা


অনলাইন গেম Superboytsov\nঅনলাইন গেম Superboytsov, শুধু আরেকটি মারামারি সঙ্গে মজা, এবং বিভিন্ন অস্ত্র এবং যুদ্ধ কৌশল ব্যবহার সঙ্গে গ্যাং সংগ্রামে অংশগ্রহণ না.\nপুরুষ স্বার্থ গোলক থেকে ক্রীড়া, বন্দুক, গাড়ি, মাছ ধরা ও শিকার অদৃশ্য হবে. এটি তাদের ২ বহুবর্ষজীবী এবং মহিলাদের সঙ্গে বোঝাপড়া যুদ্ধ এবং মারামারি জন্য একটি পক্ষপাত ছিল যারা মানব জাতি একটি শক্তিশালী অর্ধেক এমনকি সবচেয়ে শান্তিপূর্ণ প্রতিনিধি যে. জীবনে কিছু উদ্দেশ্য আঘাত না যাক, কিন্তু একা ভার্চুয়াল জগতে, তারা অপরাজেয় সাহসী, দ্রুত, দ্রুতগামী এবং ভালভাবে লক্ষ্য হয়ে. এখানে তারা স্ফীত পেশী বাড়া, fists একটি তরমুজ মাপ হয়, দৃষ্টি মনোবল প্রদর্শিত সতর্কতার দরুণ ফ্যালকন সঙ্গে প্রতিদ্বন্দ্বিতা করে, এবং প্রতিপক্ষের বিরুদ্ধে তর্জন - গর্জন সৎকর্মশীল রাগ একটি উপায় খুঁজে খুঁজে বের করে. সম্ভাব্য সব অস্ত্র ও সহিংসতার অবাস্তব মহাবিশ্ব আইন জড়িত নয়. পুরুষ ও ছেলেদের শুটিং, রক্ত ও আগ্রাসন সঙ্গে যুক্ত কম্পিউটারে গেম খেলতে পছন্দ করে. খেলা Superboytsov যুদ্ধ, শুটিং, সেইসাথে দুই জন্য গেম শিরোনামে সাথে সম্পর্কিত. একটি নিয়ন্ত্রণ পদ্ধতি নির্বাচন -, তীর চিহ্ন বা বর্ণ ব্যবহার করুন এক কীবোর্ড এ নিজেকে আরামদায়ক করতে এবং একটি শক্ত মুকাবিলা প্রবেশ যেখানে কোন আপোস এবং চুক্তি. দুই Superboytsov জন্য খেলার লুক লোকেটার পর্দা মনে করিয়ে দেয় - কোষ দ্বারা চিহ্নিত একটি সবুজ পটভূমি,, এবং গ্রাফিক্স সহজ পিক্সেল সঙ্গে. সব যেখানে গঠন, এবং যেখানে সৈন্য বলতে একসঙ্গে এবং কঠিন নিলীন সাল থেকে আসলে, অভ্যাস, খুব সুবিধাজনক হয় না, কিন্তু ধীরে ধীরে ঝোঁক এবং আসক্তি প্রক্রিয়ার আসে. শীঘ্রই সবুজ গামা ছবি আরো স্পষ্ট এবং মার্জিত করে তোলে, হলুদ এবং লাল মিশ্রিত. অক্ষর পটার,, নির্মাণ বিল্ডিং ব্লক টেনে, প্ল্যাটফর্ম মাত্রা চলন্ত একে অপরের সঙ্গে প্রতিযোগিতা এবং মারামারি ব্যবস্থা. যোগাযোগের সময়, আপনি একটি দাঙ্গা আক্রমণ ডিপ করতে পারেন, কিন্তু একটি দূরত্ব বিস্ফোরক ডিভাইস এবং শুটিং ভাসা. খেলা Superboytsov বাজানো শুরু হচ্ছে, তীর সক্রিয়: বাম এবং ডান তীর একটি অনুরূপ প্রবণতা ইঙ্গিত. নিচে তীর -, লিপ হাঁসের তীর আপ ব্যবহার এবং করুন. অগ্নি খোলা,, প্রেস এন আক্রমণ করার জন্য - এম মন্দার> সাইন হবে, এবং গ্রেনেড নিক্ষেপ করা - <. ইতিমধ্যে যুদ্ধে দুই খেলোয়াড়ের অংশ নিতে যেখানে গেম অনেক অভিনয় এবং এটা নতুন কিছুই ঘটছে বলে মনে হয়. কিছু আকর্ষণীয় অপেক্ষা বিলম্বিত যখনই কিন্তু, হঠাৎ অপ্রত্যাশিত ঘটবে এবং অস্বাভাবিক কিছু প্রস্তাব করা কোন সাইট আছে. তার সরলতা মধ্যে, অনলাইন খেলা Superboytsov মুগ্ধ. ধর্মসংস্কার এই ধরণের হিসাবে যদি প্রতিটি পদক্ষেপ, প্রেক্ষিত হয়. কাঠামো এবং সুবিধা ভেতরে swarming হিরোস, স্থান প্রায়ই ফাঁক, সিঁড়ি, নতুন মাত্রা এবং পুরানো অদৃশ্য হয়ে আছে, একে অপরের অনুসরণ করুন. Crates, কেবিনও ব্যবহার সামগ্রিক লিফট লোড ড্র্যাগ এবং একটি নির্দিষ্ট জায়গায় তাদের কম প্রয়োজনীয় সব সময়. কখনো কখনো তারা আশ্রয় এবং এমনকি অস্ত্র হিসেবে পরিবেশন. শত্রু যেমন একটি লোড কম করার চেষ্টা করুন, এবং আপনি পদমর্যাদার মধ্যে বিভ্রান্তির করা এবং গোলাবারুদ সংরক্ষণ করুন. খেলা চলাকালীন আপনি সমন্বয় নূতন এবং পরিবর্তন অবস্থার দ্রুত প্রতিক্রিয়া জানতে. বিনামূল্যে গেম Superboytsov তাদের ভক্ত পাওয়া গেছে, কিন্তু সবসময় তাদের নিজস্ব যুদ্ধ নিযুক্ত করতে প্রস্তুত যারা নতুন মানুষ খুঁজছি. , Fists সঙ্গে শত্রুদের বীট একটি মেশিন বন্দুক, রকেট লঞ্চার দিয়ে ফিরে করো, বা বিরোধীদের একটি জনতার একটি গ্রেনেড নিক্ষেপ করা. , সাহসী স্মার্ট এবং চতুর হতে!


আপডেট: ০৮:২১ pm ০৮-০১-২০১৮\nবাগেরহাটের ২৫০ জন প্রান্তিক জেলেকে লাইফ জ্যাকেট দিয়েছে বাংলাদেশ কোস্ট গার্ড। সোমবার বেলা ১১টায় কোস্ট গার্ড মোড়েলগঞ্জ স্টেশন অফিসে লাইফ জ্যাকেটগুলো জেলেদের হাতে তুলে দেন বাংলাদেশ নৌবাহিনীর ক্যাপ্টেন এম মিনারুল হক।\nজেলেদের নৌ নিরাপত্তার জন্য কোস্ট গার্ডের পক্ষ হতে মংলা, শরণখোলা, বাগেরহাট, কচুয়া ও মোরেলগঞ্জের ৫ নারী জেলেসহ ২৫০জন প্রান্তিক জেলেকে এই জ্যাকেট দেয়া হয়। জেলেদের বিপদ থেকে রক্ষা পেতে তাদের সচেনতার অংশ হিসেবে এ সকল উপকরন দেয়া হয়।\nলাইফ জ্যাকেট বিতরণ অনুষ্ঠানে প্রধান অতিথি ছিলেন নৌবাহিনীর ক্যাপ্টেন এম মিনারুল হক। কোস্ট গার্ড মোরেলগঞ্জ কন্টিনজেন্ট কমান্ডার মো. ফরিদ আহম্মেদের সভাপতিত্বে অনুষ্ঠানে কোস্ট গার্ড মংলা স্টেশন কমান্ডার ক্যাপ্টেন মোস্তফা কামাল, বাগেরহাট জেলা মৎস্য কর্মকর্তা জিয়া হায়দার চৌধুরি, মংলা কোস্ট গার্ডের অপারেশন অফিসার লে. হায়াত ইবনে সিদ্দিক উপস্থিত ছিলেন।


Rituporno Ghosh : সোনম কাপুরকে দেবী চৌধুরানী করতে চেয়েছিলেন ঋতুপর্ণ - Rituporno Ghosh Wanted To Cast Sonam Kapoor As Devi Choudhurani - Aaj Tak Bangla\nদীপজ্যোতিবাবুর সঙ্গে একটি শুটিংয়ে ঋতুপর্ণ ঘোষ। পুরনো ছবি\n(Updated 30 May 2021, 3:29 PM IST)\nদেবী চৌধুরানী সিনেমার প্রস্তুতি চলছিল\nসোনম কাপুর ছিলেন প্রথম পছন্দ\nরেইকি করার কথা ছিল অল্প দিনের মধ্য়েই\nবেঁচে থাকলে পরবর্তী সিনেমা হতো দেবী চৌধুরানী!\nলিড ক্য়ারেক্টার-এ কাকে ভেবেছিলেন তিনি!\nএমনকী দেবী চৌধুরানী ছবির লিড ক্যারেক্টার তিনি বেছে ফেলেছিলেন। চরিত্রের জন্য প্রাথমিকভাবে তিনি সোনম কাপুরকে নিতে চেয়েছিলেন। ঘনিষ্ঠ মহলে তিনি সে কথা জানিয়েছিলেনও। অনিল কাপুরের কন্যার ঋজু চেহারা তাঁর ছবিতে নিজের আঁকা দেবী চৌধুরানীর সঙ্গে সবচেয়ে ভাল মানানসই হবে বলে তিনি মনে করেছিলেন। তবে সোনমের সঙ্গে এ বিষয়ে তার কথা হয়েছিল কি না, তা অবশ্য আর জানা যায়নি।\nদেবী চৌধুরানীর নামে সঙ্গে জড়িত এলাকাগুলি দেখে রাখতে বলেছিলেন\nমহাভারতেও ছিল টান!\nপাশাপাশি মৃত্যুর আগে শেষ বহুদিন তিনি মহাভারত সঙ্গে নিয়ে ঘুমোতে যেতেন। সুযোগ পেলেই পড়তেন। মহাভারত বা তার কোনও অংশ নিয়ে বড় কোনও পরিকল্পনায় ছিলেন তিনি। যদিও এ বিষয়ে কখনও তিনি কোনও কথা জানাননি।\nউত্তরবঙ্গে একাধিক ছবির শুটিং করেছেন তিনি\nউত্তরবঙ্গে ঋতুপর্ণ ঘোষ বহু সিনেমার শুটিং করেছেন। খেলা, তিতলির বহু ছবির শুটিং হয়েছে পাহাড়-ডুয়ার্স-তরাইয়ে। আবার আরও একটা শুটিং শুরু করার কথা ছিল তাঁর। কিন্তু শেষমেষ তা আর হল না।


আগস্ট ১০, ২০২০ আগস্ট ১০, ২০২০ - by Bangla Daily 97\nমাস্ক ও করোনা পরীক্ষায় জালিয়াতি নিয়ে আলোচনা সমালোচনার মধ্যে পদত্যাগ করেন স্বাস্থ্য অধিদপ্তরের মহাপরিচালক ডা. আবুল কালাম আজাদ। এর দিন কয়েকের মধ্যেই নতুন মহাপরিচালক হিসেবে ঢাকা মেডিকেল কলেজের সার্জারি বিভাগের বিভাগীয় প্রধান অধ্যাপক ডা. আবুল বাশার মোহাম্মদ খুরশীদ আলমকে দায়িত্ব দেয়া হয়।\nএর দুই সপ্তাহ পার হতে না হতেই নয়া মহাপরিচালককে ‘ভারপ্রাপ্ত মহাপরিচালক’ হিসেবে নিয়োগ দিয়ে সংশোধনী প্রজ্ঞাপন জারি করেছে স্বাস্থ্য মন্ত্রণালয়ের স্বাস্থ্য সেবা বিভাগ।\nবিধান অনুযায়ী, স্বাস্থ্য অধিদপ্তরের মহাপরিচালকের পদটি প্রথম গ্রেডের। অধ্যাপক ডা. খুরশীদ আলম ছিলেন তৃতীয় গ্রেডে। গত ২৩ জুলাই দ্বিতীয় গ্রেডে পদোন্নতি দিয়ে তাকে মহাপরিচালক হিসেবে নিয়োগ দিয়ে বৃহস্পতিবার এ সংক্রান্ত প্রজ্ঞাপন জারি করেছে স্বাস্থ্য মন্ত্রণালয়।\nশর্ত পূরণ না হওয়ায় তার নিয়োগের প্রজ্ঞাপন সংশোধন করে অধ্যাপক ডা. আবুল বাশার মোহাম্মদ খুরশীদ আলমকে ‘ভারপ্রাপ্ত মহাপরিচালক’ হিসেবে দায়িত্ব প্রদান করা হলো।\nPrevious Article কারাফটক থেকেই সিফাতকে নাম্বারবিহীন গাড়ি তুলে নিয়ে গেছে\nNext Article বাঙালি জাতিরাষ্ট্র প্রতিষ্ঠাতা বঙ্গবন্ধু ছিলেন বিশ্বনেতা : তথ্যমন্ত্রী


একটি সমস্যার সমাধান দিলেই আপনার হাতে কড়কড়ে ৫ মিলিয়ন ডলার – আওয়ার নিউজ\nদূষণের জেরে ক্ষতিগ্রস্ত পরিবেশ। কোথাও কালো ধোঁয়ায় ঢেকে গিয়েছে আকাশ, তো কোথাও দূষিত জল-মাটি। বিশ্বজুড়ে গ্লোবাল ওয়ার্মিংয়ের লালবাতি জ্বলছে। আপনি কি কিছু ভেবেছেন এই বিষয়ে? দূষণ রোখার জন্য আপনার মাথায় কোনও নতুন চিন্তা ভাবনা ঘোরাফেরা করছে? তাহলে এটাই সঠিক সময়। আপনার এই ভাবনা যদি অনন্য এবং তা যদি সেরা বলে বিবেচিত হয়, তাহলে আপনি কিন্তু পেয়ে যেতে পারেন ৫ মিলিয়ন ডলার। ভারতীয় মুদ্রায় যার পরিমাণ প্রায় ৩৪ কোটি ৩৪ লাখ।\nসম্প্রতি এক সুইডেনের পরিবেশপ্রেমিক লাজলো জমব্যাটফ্যালভি এই কথা ঘোষণা করেছেন। ১৯৫৬ সালে শরণার্থী হয়ে হাঙ্গেরি থেকে সুইডেনে চলে আসেন লাজলো। পরে স্টক মার্কেটে প্রচুর টাকা উপার্জন করেন তিনি। বরাবরই পরিবেশপ্রেমিক ছিলেন লাজলো। তিনি সম্প্রতি জানিয়েছেন, ‘পরিবেশ দূষণ প্রতিনিয়ত মানুষকে মৃত্যুর মুখে ঠেলে দিচ্ছে। এই মুহূর্তে পরিবেশকে রক্ষা করা আমাদের সকলের কাছেই একটি বড় চ্যালেঞ্জ।’\n২০১২ সালে ‘গ্লোবাল চ্যালেঞ্জেস ফাউন্ডেশন’-এর প্রতিষ্ঠা করেন লাজলো। এই সংস্থার পক্ষ থেকে সম্প্রতি তিনি জানান, ‘আগামী দিনের সম্পদকে ব্যবহার করেই বর্তমান পরিস্থিতির সমাধান করতে হবে। যদি কোনও ব্যক্তি কোনও নতুন ভাবনা দিতে পারেন, যার বাস্তবায়নে এই পরিস্থিতির মোকাবিলা করা যাবে, তবে তাঁকে এই সংস্থার তরফ থেকে পুরস্কার হিসেবে ৫ মিলিয়ন ডলার দেওয়া হবে।’ লাজলোর এই উদ্যোগকে স্বাগত জানিয়েছে রাষ্ট্রসংঘও।\n২০১৭-এর মে পর্যন্ত চলবে প্রস্তাবনা জমা দেওয়ার প্রক্রিয়া। সেরা প্রস্তাবনা যাঁর, তাঁর নাম প্রকাশ করা হবে আগামী বছরের নভেম্বর মাসে।\nঅন্যরকম সংবাদ Comments Off on একটি সমস্যার সমাধান দিলেই আপনার হাতে কড়কড়ে ৫ মিলিয়ন ডলার সংবাদটি প্রিন্ট করুন\n« বিষকন্যা কারা? তাঁরা কি আজও আছেন? (পূর্বের সংবাদ)


আবু মুসা আল আশয়ারী (রা) [Archive] - দাওয়াহ ইলাল্লাহ\nদাওয়াহ ইলাল্লাহ > মূল ফোরাম > জীবনী > আবু মুসা আল আশয়ারী (রা)\nView Full Version : আবু মুসা আল আশয়ারী (রা)\nসাহাবাদের পাতা থেকেঃ\nআব্দুল্লাহ নাম, আবু মুসা কুনিয়াত। কুনিয়াত দ্বারাই তিনি অধিক পরিচিত। পিতা কায়েস, মাতা তাইয়েব্র। তার ইসলাম পূর্ব জীবন সম্পর্কে তেমন কিছু জানা যায়না। এতটুকু জানা যায় যে, তিনি ইয়ামানের অধিবাসী ছিলেন। তথাকার আল আশয়ার গোত্রের সন্তার হওয়ায় তিনি আল আশয়ারী হিসেবে প্রসিদ্ধি লাভ করেন। হযরত আবু মুসা ইসলামের পরিচয় লাভ করে ইয়ামান থেকে মক্কায় আসেন এবং রাসূলুল্লাহ (সা) এর হাতে বাইয়াত হন। মক্কার আবদু শামস গোত্রের সাথে বন্ধু সম্পর্ক গড়ে তোলেন। কিছুদিন মক্কায় অবস্থানের পর স্বদেশবাসীকে ইসলামের দাওয়াত দেওয়ার উদ্দেশ্যে ইয়ামান ফিরে যান। হযরত আবু মুসা ছিলেন তার খান্দানের অন্যতম প্রভাবশালী নেতা। খান্দানের লোকেরা খুব দ্রুত এবং ব্যাপকভাবে দাওয়াতে সাড়া দেয়। প্রায় পঞ্চাশজন মুসলমানের একটি দলকে সাথে নিয়ে রাসূলুল্লাহ সা. এর কাছে যাওয়ার জন্য ইয়ামান থেকে সমুদ্র পথে যাত্রা করেন। সমুদ্রের প্রতিকুল আবহাওয়া এ দলটিকে হিজাযের পরিবর্তে হাবশা ঠেলে নিয়ে যায়।\nএদিকে হযরত জাফর বিন আবী তালীব ও তার সংগী সাথীরা যারা তখনও হাবশায় অবস্থান করছিলেন, মদীনার উদ্দেশ্যে রওনা দিয়েছেন। আবু মুসা তার দলটিসহ এই কাফিলার সাথে মদীনার পথ ধরলেন। তারা মদীনায় পৌছলেন, আর এদিকে রাসূলুল্লাহর (সা) নেতৃত্বে মুসলিম বাহিনী খাইবার বিজয় শেষ করে মদীনায় ফিরেন। রাসূল সা. আবু মুসা ও তার সংগী সকলকে খাইবারের গনীমতের অংশ দান করেন। হযরত আবু মুসা মক্কা বিজয় ও হুনাইন যুদ্ধে শরীক ছিলেন। হুনাইনের ময়দান থেকে পালিয়ে বনু হাওয়াযিন আওতাস উপত্যকায় সমবেত হয়। রাসূল সা তাদেরক সমূলে উত্খাতের জন্য হযরত আবু আমেরের নেতৃত্বে একটি দল পাঠান। তারা আওতাস পৌছে হাওয়াযিন সর্দার দুরাইদ ইবন্যুস সাম্মাকে হত্যা করে তাদের ছত্র্রভঙ্গ করে দেয়। কিন্তু ঘটনাক্রমে হাশামী নামক এক মুশরিকের নিক্ষিপ্ত তীরে আবু আমের মারাত্নকভাবে আহত হন। আবু মুসা আশয়ারী পিছু ধাওয়া করে এই মুশরিককে হত্যা করেন।\nহযরত আবু আমের তার মৃত্যুর পূর্বে আবু মুসাকে তার স্থলাভিষিক্ত করেন্ এবং আবু মুসার কাছে এই বলে অনুরোধ করেন যে, ভাই রাসূলুল্লাহর খেদমতে আমার শেষ সালাম পৌছে দেবেন এবং আমার মাগফিরাতের জন্য দোয়া করতে বলবেন। আবু আমের শেষ নিশ্বাস ত্যাগ করলেন। আবু মুসা তার বাহিনী সহ মদীনায ফিরে এসে রাসূলুল্লাহ সা কে আবু আমেরের অন্তীম অসীয়তের কথা বর্ণনা করলেন। রাসূল সা: পানি আনিয়ে ওযু করলেন এবং আবু আমেরের জন্য মাগফিরাত কামনা করে দোয়া করলেন। আবু মুসা আরজ করলেন ইয়া রাসূলুল্লাহ আমার জন্যও একটু দোয়া করুন। রাসূল সা: করণের হে আল্লাহ আব্দুল্লাহ ইবনে কায়েসের পাপসমূহ মাফ করে দিন। কিয়ামতের দিন তাকে সম্মানের সাথে জান্নাতে প্রবেশের সুযোগ দিন। হিজরী নবম সনে তাবুক অভিযানের তোড়জোড় চলছে। আবু মুসার সংগী সাথীরা তাকে পাঠালেন রাসূলুল্লাহর সা: কাছে তাদের জন্য সওয়ারী চেয়ে আনার জন্য। ঘটনাক্রমে আবু মুসা যখন পৌছলেন তখন রাসূলুল্লাহ সা: কোন কারণে উত্তেজিত ছিলেন।\nআবু মুসা তা না বুঝে আরজ করলেন ইয়া রাসূলুল্লাহ আমার সাথীরা আমাকে পাঠিয়েছে, আপনি যেন তাদেরকে সওয়ারী দান করেন। রাসূল সা: বসে ছিলেন। উত্তেজিত কন্ঠে তিনি বলে ওঠেন আল্লাহর কসম তোমাদের আমি কোন সওয়ারী দেবনা। আবু মুসা ভীত হয়ে পড়লেন, না জনি কোন বেয়াদবী হয়ে গেল। অত্যন্ত দু:থিত মনে ফিরে এসে সংগী সাখীদের তিনি এ দু:সংবাদ জানালেন। কিন্তু তখনও তিনি স্থির হয়ে দাড়াতে পারেননি, এর মধ্যে বিলাল দৌড়ে এলেন আবদুল্লাহ ইবনে কায়েস কোথায় তুমি? চলো রাসূলুল্লাহ সা: তোমাকে ডাকছেন। তিনি বিলালের সাথে রাসুলুল্লাহর সা: দরবরে হাজির হলেন। রাসূল সা: নিকটে বাধা দুটি উটের দেকে তিনি ইঙ্গিত করে বললেন: এ দুটিকে তোমার সাথীদের কাছে নিয়ে যাও। হযরত আবু মুসা উট দুটি নিয়ে গোত্রীয় লোকদের কাছে ফিরে এসে বললেন রাসূল সা: তোমাদের এ দুটি উট সওয়ারী হিসেবে রুপে দান করেছেন, তবে তোমাদের কিছু লোককে আমার সাথে এমন কোন লোকরে কাছে যেতে হবে যে রাসূলুল্লাহর পূর্বের কথা শুনেছিল। যাতে তোমাদের মনে এ ধারণা না হয় যে, আমি আগে যা বলেছিলাম তা আমার মনগড়া কথা ছিল। লোকেরা বলল আল্লাহর কসম আমরা আপনাকে সত্যবাদী বলেই বিশ্বাস করি। তবে আপনি যখন বলছেন. চলুন।\nএভাবে কিছু লোককে সংগে নিয়ে তিনি তার পূর্বের কথার সত্যতা প্রমান করেন। তাবুক থেকে ফেরার পর একদিন আশয়ারী গোত্রের দুইজন নেতৃ্স্থানীয় ব্যাক্তি হযরত আবু মুসা আশয়ারীকে সংগে নিয়ে রাসূলুল্লাহর কাছে গেল। তারা রাসূলুল্লাহর কাছে যে কোন একটি পদ লাভের আকাঙ্খা ব্যক্ত করল। রাসূলুল্লাহ সা মিসওয়াক করছিলেন। তাদের কথা শুনে তার মিসওয়াক করা বন্ধ হয়ে যায়। তিনি আবুর দিকে ফিরে বললেন আবু মুসা আবু মুসা। আবু মুসা আরজ করলেন ইয়া রাসূলুল্লাহ আমি তাদের অন্তরের কথা জানতাম না। আমি জানতাম না তারা কোন পদ লাভের আকাঙ্খা ব্যক্ত করবে। রাসূল সা: বললেন যদি কেউ নিজেই কোন পদের আকাঙ্খী হয়, আমি তাকে কখখনো সেই পদে নিয়োগ করবোনা। তবে, আবু মুসা তুমি ইয়ামানে যাও। আমি তোমাকে সেখানকার ওয়ালী নিযুক্ত করলাম। সেই প্রাচীনকাল থেকে ইয়ামান দু’ভাগে বিভক্ত ছিল। ইয়ামান আকসা ও ইয়ামান আদনা। হযরত মুয়াজ বিন জাবালকে ইয়ামন আকসার এবং আবু মুসাকে ইয়ামন আদনার দায়িত্ব দেয়া হল।\nদুজনকে বিদায় দিয়ে রাসূল সা: তাদের উদ্দেশ্যে বললেন: “ইয়ামন বাসীর সাথ নরমে ব্যবহার করবে, কোন প্রকার কঠোরতা করবেনা। মানুষকে খুশী রাখবে, ক্ষেপিয়ে তুলবেনা। পরস্পর মিলে মিশে বসবাস করবে।**” নিজ দেশ হওয়ার কারণে ইয়ামন বাসীর ওপর হযরত আবু মুসার যথেষ্ট প্রভাব শুরু থেকেই ছিল। তাই সুষ্ঠুভাবে তিনি দায়িত্ব পালন করেন। পার্শ্ববর্তী ওয়ালী হযরত মুয়াজের সাথে তার ব্যক্তিগত বন্ধুত্ব ছিল। মাঝে মাঝে সীমান্তে গিয়ে তারা মিলিত হতেন এবং বিভিন্ন বিষয়ে পরস্পর মত বিনিময় করতেন। হিজরী দশম সনে রাসূলুল্লাহ সা: হজ্জ আদায় করেন। হযরত আবু মুসা ইয়ামন থেকে এসে হজ্জে অংশগ্রহন করেন। রাসূলুল্লাহ সা: তাকে জিজ্ঞেস করলেন : আব্দুল্লাহ ইবনে কায়েস, কি হজ্জের উদ্দেশ্যে এসেছ? তিনি জবাব দিলেন: হা ইয়া রাসুলুল্লাহ! রাসূল সা: প্রশ্ন করলেন: তোমার নিয়ত কি ছিল? তিনি বলেন: আমি বলেছিলাম রাসূলুল্লাহর সা: যে নিয়াত আমারও সেই নিয়ত। রাসূল সা: আবার প্রশ্ন করলেন কুরবানীর পশু সংগে এনেছ কি? তিনি বললেন না:।\nরাসূল সা: নির্দেশ দিলেন তাওয়াফ্ ও সায়ী করবার পর ইহরাম ভেঙ্গে ফেল।(সহীহুল বুখারী) উল্লেখ্য যে. রাসূল (সা) হজ্জে কিরান আদায় করেছিলেন। আর হজ্জে কিরানের জন্য কুরবানীর পশূ সংগে নিয়ে আসা জরুরী। হজ্জ শেষে আবু মুসা ইয়ামনে ফিরে আসেন। এদিকে আসওয়াদ আনাসী নামক এক ভন্ড নবী নবুওয়াত দাবী করে, বিদ্রোহ ঘোষনা করে বসে। এমনকি হযরত মুয়াজ বিন জাবাল আবু মুসার রাজধানী মারেব চলে আসতে বাধ্য হন। এখানেও তারা বেশী দিন থাকতে পারলেনা। অবশেষে তারা হাদরামাউতে আশ্রয় নেন। যদিও ইবনে মাকতুহ মুরাদী আসওয়াদ আনাসীকে হত্যা করেন, তবুও রাসুলুল্লাহ সা: এর ইনতিকালে আবার বিদ্রোহ মাথাচাড়া দিয়ে ওঠে। অত:পর প্রথম খলীফা হযরত আবু বকর রা: মদীনা থেকে বাহিনী পাঠিয়ে এই বিদ্রোহ নিমূর্ল করেন। ইয়ামনের দুই ওয়ালী নিজেদের স্থানে আপন আপন দায়িত্বে ফিরে যান। হযরত আবু মুসা হাদরামাউত থেকে নিজ কর্মস্থল হাদরামাউতে ফিরে আসেন। এবং দ্বিতীয় খলিফার খিলাফত কালের প্রথম পযার্য় অত্যন্ত সফলভাবে দায়িত্ব পালন করতে খাকেন।\nহযরত উমারের রা: খিলাফাতকালে বিভিন্ন অঞ্চলে অভিযান পরিচালনা শুরু হলে আবু মুসা রা: জিহাদে শরীক হওয়াল প্রবল আকাঙ্খায় ওয়ালীর দায়িত্ব ত্যাগ করে হযরত সাদ ইবন আবী ওয়াক্কাসের বাহিনীতে সৈনিক হিসেবে যোগদান করেন। হিজরী ১৭ সনে সেনাপতি সাদের নির্দেশে তিনি নাসিবীন জয় করেন। এবছরই বসরার ওয়াশী মুগীরা ইবন শুবাকে রা: অপসারণ করে তার স্থলে আবু মুসা রা: কে নিয়োগ করা হয়। খুযিস্তান হচ্ছে বসরার সীমান্ত সংগলগ্ন এলাকা। ঐ এলাকাটি তখনো ইরানীদের দখলে ছিল। হিজরী ১৬ সনে খুযিস্তান দখলের উদ্দেশ্যে হযরত মুগীরা রা: আহওয়াযে সামরিক অভিযান পরিচালনা করেন। আহওয়াযের সর্দার অল্প কিছু অর্থ বার্ষিক করদানের বিনিময়ে মুগীরার সাথে সন্ধি করেন। মুগীরা ফিরে যান।\nহিজরী ১৭ সনে মুগীরার স্থলে আবু মুসা দায়িত্ব গ্রহন করলে আহওয়াজবাসী কর প্রদান বন্ধ করে দিয়ে বিদ্রোহ করে। বাধ্য হয়ে আবু মুসা সৈন্য পাঠিয়ে আহওয়াজ দখল করেন এবং মানাযির পযর্ন্ত অভিযান অব্যহত রাখেন। বিশিষ্ট সেনা অফিসার হযরত মুহাজির ইবন যিয়াদ রা: এই মানাযির অভিযানের এক পযার্য়ে শাহাদাত বরণ করেন। শত্রু বাহিনী তার দেহ থেকে মস্তিষ্ক বিচ্ছিন্ন করে কিল্লার গম্বুজে ঝুলিয়ে রাখে। আবু মুসা হযরত মুহাজিরের ভাই হযরত রাবীকে মানাযির দখলের দায়িত্ব দেন। রাবী মানাযির দখলে সফল হন। এদিকে আবু মুনা সোস অবরোধ করেন। শহরবাসী কিল্লায় আশ্রয় নেয়। অবশেষে তাদের নেতা এই শর্তে আবু মুসার সাথে সমঝোতায় পৌছেন যে, তার খান্দানের একশত ব্যক্তিকে জীবিত রাখা হবে। নেতা এক এক করে একশ ব্যক্তিকে হাজির করলো এবং আবু মুসা শর্ত অনুযায়ী তাদের মুক্তি দিলেন। দুভাগ্যক্রমে নেতা নিজের নামটি পেশ করতে ভুলে গেল এবং সন্ধির শর্তানুযায়ী তাকে হত্যা করা হলো।\nসোস অবরোধের পর আবু মুসা ‘রামহরমুয’ অবরোধ করেন এবং বার্ষিক আট লাখ টাকা দিরহাম কর আদায়ের শর্তে তাদের সাথে সন্ধি হয়। চারদিক থেকে তাড়া খেয়ে শাহানশাহে ইরানের সেনাপতি হরমুযান শোশতার এর মজবুত কেল্লায় আশ্রয় নিয়েছে। আবু মুসা শহরটি অবরোধ করে বসে আছেন। শহরটি পতনের সব চেষ্টাই ব্যর্থ হচ্ছে। একদিন অপ্রত্যাশিতভাবে এক ব্যক্তি গোপনে শহর খেকে বেরিয়ে আবু মুসার ছাউনীতে চলে এলো। সে প্রস্তাব দেয়, যদি তার নিরাপত্তার নিশ্চয়তা দেয়া হয় তাহলে সে শহরের পতন ঘটিয়ে দেবে। লোকটির শর্ত মনজুর হলো। সে আশরাস নামক এক আরবকে সংগে নিল।আশরাস চাদর দিয়ে মাথা মুখ ঢেকে চাকরের মত লোকটির পিছে পিছে চলল। তারা নদী ও গোপন সুড়ংগ পথে শহরে প্রবেশ করে এবং নালা অলি গলি পেরিয়ে হরমুযানের খাস মহলে গিয়ে হাজির হয়। এভাবে আশরাস গোপনে শহরের সব অবস্থা পযর্বেক্ষন করে গোপনে আবার আবু মুসার কাছে ফিরে আসে এবং বিস্তারিত রিপোর্ট পেশ করে।\nঅত:পর আবু মুসার নির্দেশে আশরাস দু’শো জানবাজ সিপাহী সংগে করে হঠাত্ আক্রমন করে দ্বার রক্ষীদের হত্যা করে দরযা খুলে দেয়। এদিকে আবু মুসা ও তার সকল সৈন্যসহ দরজার মুখেই্উপস্থিত ছিলেন। দরযা খোলার সাথে সাথে সকল সৈনিক একযোগে নগরের অভ্যন্তরে প্রবেশ কর্ শহরে হৈ চৈ পড়ে যায়। হরমুযান দৌড়ে কিল্লায় আশ্রয় নেয়। মুসলিম বাহিনী কিল্লার পাশে পৌছলে হরমুযান কিল্লার গম্বুজে উঠে ঘোষনা করে যে, যদি আত্নসমর্পনে রাজী। তার শর্ত মঞ্জুর করা হয় এবং তাকে হযরতের সাথে দারুল খিলাফাত মদীনায় পাঠিয়ে দেওয়া হয়। শোশতার বিজয়ের পর আবু মুসার নেতৃত্বে মুসলিম বাহিনী জুনদিসাবুর অবরোধ করে। এ অবরোধ বেশ কিছুদিন ধরে চলছিল। একদিন শহরবাসী হঠাত শহরের ফটক উন্মুক্ত করে দেয়। তারা অত্যন্ত শান্তভাবে আপন আপন কাজে ব্যস্ত। মুসলিম বাহিনী শহরে প্রবেশ করে তাদের এমন নি:শঙ্কভাব দেখে অবাক হয়ে যায়। জিজ্ঞেস করলে তারা জানালো, কেন আমাদের তো জিযিয়ার শর্তে নিরাপত্তা দেয়া হয়েছে। খোজ খবর নিয়ে জানা গেল, মুসলিম বাহিনীর এক দাস সকলের অগোচরে একাই এ নিরাপত্তার চুক্তি স্বাক্ষর করেছে। সেনাপতি আবু মুনা দাসের এ চুক্তি মানতে অস্বীকার করলেন। শহরবাসী বলল, কে দাস, কে স্বাধীন তা আমরা জানিনে। শেষে এ বিষয়টি মদীনার খলিফার দরবারে উত্থাপিত হলো। খলীফা জানালো, মুসলমানদের দাসও মুসলমান। যাদেরকে সে আমান বা নিরাপত্তা দিয়েছে, সকল মুসলমানই যেন তাদের আমান দিয়েছে।\nএভাবে আবু মুসার নেতৃত্বে গোটা খুযিস্তানে ইসলামের ভিত্তি সুদৃঢ় হয়। এবং সেই সাথে তার অবস্থান স্থল বসরা শত্রুর হুমকি থেকে মুক্ত হয়ে যায়। খুযিস্তানের পতনের পর হিজরী ২১ সনে ইরানীরা নিহাওয়ান্দে এক চূড়ান্ত যুদ্ধের প্রস্তুতি নেয়। খলীফা ইমার রা: নুমান ইবনে মুকরিনকে বিরাট এক বাহিনীসহ নিহাওয়ান্দে পাঠান এবং আবু মুসাকে তাকে সাহায্য করার নির্দেশ দেন। খলীফার নির্দেশ পেয়ে বিরাট এক বাহিনীসহ তিনি নিহাওয়ান্দে পৌছেন। এ যুদ্ধেও ইরানী বাহিনী মারাত্নকভাবে পরাজয় বরণ করে। খুযিস্তান জয়ের পর বিজিত এলাকা বসরার সাথে একীভূত করার জন্য আবু মুসা আবেদন জানালেন খলীফার কাছে। এদিকে কুফাবাসীরাও কুফার সাথে একীভূত করার দাবী জানালো তাদের ওয়ালী আম্মার ইবনে ইয়াসিরের (রা;) নিকট। খলীফ আবু মুসার দাবী সমর্ধন করে বিজিত এলাকা বসরার সাথে একীভূত করলেন। এ দিকে কুফাবাসী তাদের দাবী পূরণে ব্যর্থ হওয়ায় আম্মারের বিরুদ্ধে বিক্ষুব্ধ হয়ে ওঠ্। অবশেষে খলীফা কুফাবাসীদের দাবী অনুযায়ী আম্মারকে সরিয়ে হিজরী ২২ সনে আবু মুসাকে কুফার ওয়ালী নিযুক্ত করেন। কিন্তু এক বছর পর হিজরী ২৩ সনে আবার বসরায় বদলী হন। এ বছরই (হি: ২৩) দাব্বা নামক এক ব্যক্তি খলীফার কাছে আবু মুসার বিরুদ্ধে নিম্নের অভিযোগগুলি উত্থাপন করে:\n১. আবু মুসা যুদ্ধবন্দীদের থেতে ষাটজন সর্দার পুত্রকে নিজেই নিয়ে নিয়েছেন।\n২. তিনি শাসনর্কাযের যাবতীয় দায়িত্ব যিয়াদ ইবন সুমাইয়ার ওপর ন্যস্ত করেছেন এবং প্রকৃতপক্ষে যিয়াদ এখন সকল দন্ডমুন্ডের মালিক।\n৩. তিনি কবি হুতাইয়্যাকে এক হাজার দিরহাম ইনয়াম দিয়েছেন।\n৪. আকলিয়্যা নাম্মী তার এক দাসীকে দু’বেলা উত্তম খাবার দেয়া হয়; অথচ তেমন খাবার সাধারণ মানুষ খেতে পায়না।\nহজরত উমার নিজহাতে অভিযোগগুলি লিখলেন। আবু মুসাকে মদীনায় ডেকে জিজ্ঞাসাবাদ করলেন। অভিযোগগুলির ত্য মিথ্যা নিরুপনের জন্য যথারীতি অনুসন্ধান চালালেন। প্রথম অভিযোগটি মিথ্যা প্রমানিত হল। দ্বিতীয় অভিযোগের জবাব দিলেন যে, যিয়াদ একজন তুখোড় রাজনীতিক ও দক্ষ প্রশাসক। তাকে আমি উপদেষ্টা নিয়োগ করেছি। খলীফা যিয়াদকে ডেকে পরীক্ষা নিলেন এবং তাকে যোগ্য ব্যক্তি হিসেবে দেখতে পেলেন। যিয়াদকে তার পদে বহাল রাখার নির্দেশ দিলেন। তৃতীয় অভিযোগের জবাবে বললেন, হুতাইয়্যা যাতে আমার হিজু(নিন্দা) না করে এজন্য আমি তাকে আমার নিজ অর্থ থেকে উপঢৌকন দিয়েছি। কিন্তু চতুর্থ অভিযোগের কোন জবাব তিনি দিতে পারলেন না। হযরত উমার রা: একটু বকাবকি করে তাকে ছেড়ে দিলেন।(তাবারী)\nআবু মুসা এ বছরই (হি: ২৩) ইস্পাহানে অভিযান চালিয়ে অঞ্চলটি ইসলামী খিলাফাতের অন্তর্ভূ্ক্ত করেন। ইস্পাহান বিজয় শেষ করে ফিরে এলে সেই বছরই তাকে বসরা থেকে কুফায় বদলী করা হয়। বসরাবাসীদের ভীষন পানি-কষ্ট চিল। বিষয়টি খলীফার দরবারে পৌছানো হলো। দিজলা নদী থেকে খাল কেটে বসরা শহর পযর্ন্ত নেওয়ার জন্য খলীফা নির্দেশ দিলেন। আবু মুসার নেতৃত্বে দশ মাইল দীর্ঘ একটি খাল খনন করে বসরাবাসীদের পানি-কষ্ট দূর করা হয়। ইতিহাসে এ খাল নহরে আবি মুসা নামে প্রসিদ্ধ। হিজরী ২৩ সনে জিলহজ্জ মাসে দ্বিতীয় মাসে খলীফা উমার শাহাদাত বরণ করেন। হযরত উসমান(রা:) খিলাফাতের দায়িত্বভার গ্রহনের পর প্রশাসনের কাঠামোতে অনেক রদবদল করেন। কিন্তু হিজরী ২৯ সন পযর্ন্ত আবু মুসা বসরার ওয়ালী পদে বহাল থাকেন। হিজরী ২৯ সনে কুর্দীরা বিদ্রোহ ঘোষনা করে। আবু মুসা মসজিদে গিয়ে তাদের বিরুদ্ধে জিহাদ সর্ম্পকে এক জ্বালাময়ী ভাষন দান করেন। ভাষনে আল্লাহর রাস্তায় পায়ে হেটে চলার ফযীলত বর্ণনা করেন। তার প্রতিক্রিয়া স্বরুপ কিছু মুজাহিদ তাদের নিকট ঘোড়া থাকা সত্ত্বেও পায়ে হেটে চলার জন্য প্রস্তুত হয়ে গেল।\nআবু মুসার সমালোচক তাদেরকে বলল: আমাদের এত তাড়াতাড়ি করা উচিত হবে না। দেখা যাক আমাদের আমীর আবু মুসা কিভাবে চলেন। আবু মুসাও ঘোড়ার ওপর সওয়ার হয়ে বের হয়ে এলেন। মুজাহিদরা তার ঘোড়ার লাগাম ধরে প্রতিবাদ করে বসল। আসলে আবু মুসার ভাষনের অর্থ এমন ছিলনা যে, যাদের ঘোড়া আছে তারা তাদের কাঝে তা ব্যবহার করবে না। বস্তুত: তখন সময়টি ছিল ফিতনা ও ষড়যন্ত্রের। হাঙ্গামাবাজরা এই সামান্য ঘটনাকে কেন্দ্র করে মদীনায় চলে গেল এবং তার অপসারণ দাবী করলো। খলীফা উসমান তাকে সরিয়ে নিলেন। হিজরী ৩৪ সনে কুফাবাসীদের সাঈদ ইবনুল আসের স্থলে খলীফা উসমা, আবু মুসাকে আবার কুফার ওয়ালী নিযুক্ত করেন। খিলাফতের সবর্ত্র তখন চলছে দারুণ চক্রান্ত ও ষড়যন্ত্র। রাসূলুল্লাহ সা: আবু মুসার স্মরণে ছিল। তাই তিনি তার বক্তৃতা ভাষনে সবর্দা কুফাবাসীদের এ ভবিষদ্বানীর কথা শোনাতেন। তাদেরকে সব ফিতনা থেকে দুরে থাকার উপদেশ দিতেন।\nহিজরী ৩৫ সনে হযরত উসমানের (রা:) শাহাদাত ও হযরত আলীর খলীফা হওয়ার পর সেই ফিতনা আত্নপ্রকাশ করে। তৃতীয় খলিফা হযরত উসমানের রা: রক্তের কিসাসের দাবীতে সোচ্চার হয়ে হযরত আয়িশা, তালহা ও যুবাইর রা: মক্কা থেকে বসরার দিকে রওয়ানা হলেন। এদিকে তাদের প্রতিরোধের উদ্দেশ্যে খলীফা হযরত আলী রা: উপস্থিত হলেন যি’কার নামক স্থানে। অন্যদিকে আম্মার ইবনে ইয়াসিরের সাথে হযরত হাসানকে পাঠালেন কুফায়। হযরত হাসান যখন কুফা পৌছলেন, আবু মুসা আশয়ারী তখন কুফা মসজিদে এক বিশাল মসজিদে এক বিশাল জনসমাবেশে ভাষন দিচ্ছিলেন। ভাষনে তিনি জনগনকে এ্ই ফিতনা থেকে দূরে থাকার উপদেশ দিচ্ছিলেন। হযরত হাসান সেথানে উপস্থিত হলেন এবং আবু মুসার রা: সাথে তার কিছু বাক বিতন্ডা হয়। আবু মুসা নীরবে মসজিদের মিম্বর থেতে নেমে আসেন এবং কোন রকম প্রতিবাদ না করে সোজা সিরিয়ার এক অজ্ঞাত গ্রামে গিয়ে বসবাস করতে থাকেন। এভাবে তিনি গৃহযুদ্ধে সম্পূর্ণ নিরপেক্ষ ভূমিকা পালন করেন।\nসিফফিনে হযরত আলী(রা:) ও হযরত মুয়াবিয়া রা: যুদ্ধ বিরতি ঘোষনা করলেন এই শর্তে যে, উভয় পক্ষ একজন করে দু’জন নিরপেক্ষ বিচারকের ওপর বিষয়টি নিষ্পত্তির ভার দেওয়া হবে। তাদের মিলিত সিদ্ধান্ত উভয় পক্ষ মেনে নেবে। আলীর রা: পক্ষ আবু মুসাকে এবং মুয়াবিয়ার রা: পক্ষ আমর ইবনুল আসকে রা: বিচারক নিযুক্ত করেন। উভয় পক্ষ ‘*দুমাতুল জান্দাল’ নামক স্থানে একত্র হলেন। বিষয়টি নিয়ে দু’জনের মধ্যে দীর্ঘ আলোচনা হলো। অবশেষে তারা এ্*ই সিদ্ধান্তে পৌছলেন যে, উম্মাতের স্বার্থে আলী ও মুয়াবিয়া উভয়কে খিলাফতের পদ থেকে অপসারণ করতে হবে এবং মজলিসে শুরা তৃতীয় কাউকে খলীফা নিবার্চন করবে। তারা উভয়ে জনগনের সামনে হাজির হলেন তাদের সিদ্ধান্ত ঘোষনার জন্য। আমর ইবনুল আসের অনুরোধে আবু মুসা প্রথমে উঠে সিদ্ধান্ত ঘোষনা করলেন; আবু মুসা তার পূর্ব সিদ্ধান্ত থেকে সরে এসে হযরত মুয়াবিয়াকে খলীফা ঘোষনা করে বসলেন। আবু মুসা স্তম্ভিত হয়ে গেলেন।\nআসলে আবু মুসা ছিলেন অত্যন্ত সরল ও সাদাসিধে প্রকৃতির। ধোকা ও কূটনীতি কি জিনিস তিনি জানতেন না। এ কারণে তাকে বিচারক নিযুক্ত করার ব্যাপারে হযরত আলী রা: দ্বিমত পোষন করেছিলেন। কিন্তু তার পক্ষের লোকদের চাপাচাপিতে তিনিও মেনে নেন। আমর ইবনুল আসের কুটনৈতিক জালে পরাজিত হয়ে আবু মুসা অনুশোচনায় এত দগ্ধিভূত হলেন যে, সেই মুহুর্তে তিনি মক্কার পথ ধরলেন। জীবনে আর কোন ব্যাপারে তিনি অংশগ্রহন করেননি। তার মৃত্যু সন ও স্থান সম্পর্কে বিভিন্ন মত রয়েছে। কারো মতে মক্কায় আবার কারো মতে তিনি কুফায় মৃত্যুবরণ করেন। তবে সর্বাধিক প্রসিদ্ধ মতে তিনি মক্কায় ইনতিকাল করেন। অনুরূপভাবে তার মৃত্যুসন হি: ৪২, ৪৪ ও ৫২ সন বলে একাধিক মত রয়েছে। তবে প্রসিদ্ধ মতে হি: ৪৪ তার মৃত্যুসন। (তাজকিরাতুল হুফফাজ)\nহযরত আবু মুসা রা: জীবনের শেষ পর্যন্ত রাসুলুল্লাহর সা: আদেশ নিষেধ পালনে অত্যন্ত যত্ববার ছিলেন। এমনকি যখন তার অবস্থা সঙ্কটজনক হয়ে পড়ে এবং তিনি চেতনা হারিয়ে ফেলেন, তখন মহিলানা কান্নাকাটি শুরু করে দেয়। সেই মারাত্নক মুহুর্তেও ক্ষনিকের জন্য চেতনা ফিরে পেয়ে বলে ওঠেন: যে জিনিস থেকে রাসুল সা: এমন বিলাপকারিনীদের থেকে দায়িত্ব মুক্তির কথা বলেছেন। প্রথম জীবনে দারিদ্র ছিল তার নিত্য সঙ্গী। কিন্তু পরবর্তী জীবন সচ্ছলতায় কেটেছে। হযরত উমার রা: তার ভাতা নির্ধারণ করে দিয়েছিলেন।\nরাসূলুল্লাহর সা: বিশেষ নৈকট্য লাভের সৌভাগ্যে যাদের হয়েছিল হযরত আবু মুসা রা: সেই সব বিশিষ্ট সাহাবীদের অন্তর্ভূক্ত ছিলেন। রাসূলুল্লাহর সা: জীবদ্দশায় যে ছয় ব্যাক্তি ফাতওয়া দানের অনুমতি পেয়েছিলেন, তিনি তাদের অন্যতম। (তাজকিরাতুল হুফফাজ) আসওয়াদ নামক একজন তাবেয়ী বলেন আমি কুফায় হযরত আলী রা: ও হযরত আবু মুসা রা: অপেক্ষা জ্ঞানী ব্যাক্তি আর দেখিনি। হযরত আলী রা: বলতেন: মাথা খেকে পা পর্যন্ত আবু মুসা ইলমের রঙে রঞ্জিত। তিনি সব সময় জ্ঞানী-ব্যক্তিবর্গের সাহচর্যে থাকতেন এবং তিনি তাদের সাথে বিভিন্ন বিষয়ে আলোচনা করতেন। এ আলোচনা কখনও কখনও বাহাস-মুনাজিরা পর্যন্ত পৌছে যেত। বিশেষত: আব্দুল্লাহ ইবনে মাসউদ ও মুয়াজ বিন জাবালের রা: সাথে তার বিশেষ তর্ক-বাহাস হতো।\nএকবার তায়াম্মুমের মাসআলার ব্যাপারে আব্দুল্লাহ ইবনে মাসউদ রা: ও আবু মুসার রা: মধ্যে বিতর্ক হয়। ইমাম বুখারী তায়াম্মুম অধ্যায়ে এ বিতর্ক বর্ণনা করেছেন। তিনি যে শুধু জ্ঞান পিপাসু ছিলেন তাইনা, জ্ঞানের প্রচার ও প্রসারে জন্য আপ্রান চেষ্টা করতেন। তিনি মনে করতেন, যতটুকু তিনি জানবেন অন্যকে তা জানানো ফরজ। একবার এক ভাষণে বলেনধ যে ব্যক্তিকে আল্লাহ ইলম দান করেছেন, তার উচিত অন্য ভাইদের তা জানানো। তবে যে বিষয়ে তার কোন জ্ঞান নেই সে সম্পর্কে একটি শব্দও মুখ থেকে বের করবে না। তার দারসের পদ্ধতিও ছিল বিভিন্ন ধরণের। যথারীতি হালকায়ে দারস ছাড়াও কখনও কখনও লোকজন জড়ো করে তাদের সামনে ভাষন দিতেন। পথে ঘাটে কোথাও এক স্থানে কিছু লোকের দেখা পেলে তাদের কাছে রাসূলুল্লাহর সাধ দু”একটি বাণী পৌছে দিতেন। শিক্ষাদানের ক্ষেত্রে তিনি খুব কোমল আচরণ করতেন। কেউ অজ্ঞতা বশত: বোকার মত প্রশ্ন করে বসতো, তিনি উত্তেজিত হতেন না। অত্যন্ত নরম সুরে তাকে বুঝিয়ে দিতেন।\nপবিত্র কুরআনের সাথে আবু মুসার সম্পর্ক ছিল অত্যন্ত গভীর। রাত-দিনের প্রায় প্রতিচি মূহুর্ত কুরআন তিলাওয়াত ও কুরআন শিক্ষাদানের মাধ্যমে ব্যয় করতেন। ইয়ামনের ওয়ালী থাকাকালে একবার মুয়াজ বিন জাবাল জিজ্ঞেস করেছিলেন. আপনি কিভাবে কুরআন তিলাওয়াত করেন? বললেন: রাত্র দিনে যখনই সুযোগ পাই একটু করে তিলাওয়াত করে নিই। তিনি সুমধুর কন্ঠে কুরআন তিলাওয়াত করতেন। রাসূল সা: বলতেন: আবু মুসা দাউদের আ: লাহানের কিছু অংশ লাভ করেছে।\nতার রাসূল সা: খুব্ই পছন্দ ছিল। তার কুরআন তিলাওয়াত শুনতে পেলেই রাসূল সা: দাড়িয়ে যেতেন। একবার হযরত আশিয়াকে রা: সংগে করে রাসূল সা: কোথাও যাচ্ছিলেন। পথিমধ্যে আবু মুসার কুরআন তিলাওয়াত শুনতে পেয়ে সেখানেই দাড়িয়ে যান। কিছুক্ষন শোনার পর আবার সামনে অগ্রসর হন। একবার আবু মুসা জোর আওয়াজে ইশার নামাজে কুরআন তিলাওয়াত করছিলেন। সুমধুর আওয়াজ শূনে উম্মুহাতুল মুমিনীন হুজরার পর্দার কাছে এসে কান লাগিয়ে কুরআন তিলাওয়াত শুনতে থাকেন। সকালে যখন এ কথা জানতে পারলেন বললেন: আমি যদি এ কথা জানতে পারতাম তাহলে আরো চিত্তাকর্ষক আওয়াজে তিলাওয়াত করে তাদেরকে কুরআনের আশেক বানিয়ে দিতাম। তার এই অসাধারণ খোশ লাহানের কারণেই রাসূল সা: মুয়াজ বিন জাবালের সাথে তাকেও নওমুসলিমদের কুরআনের তালীম দানের জন্য ইয়ামনে পাঠান। পবিত্র কুরআনের সাথে সাথে হাদীছের খিদমতেও তার অবদান কোন অংশ কম ছিলনা। কুফায় তার স্বতন্ত্র হালকায়ে দারসে হাদীছ ছিল।\nএই দরসের মাধ্যমে বড় বড় মুহাদ্দিসীন সৃষ্টি হয়েছে। তার বর্ণিত হাদীছের সংখ্যা ৩৬০। তন্মধ্যে ৫০ টি মুত্তাফাক আলাইহি, ৪৫টি বুখারী এবং ২৫টি মুসলিম এককভাবে বর্ণনা করেছেন। কুরআন ও হাদীছে তার প্রভূত দখল থাকা সত্ত্বেও নিজের ভুল-ভ্রান্তি সম্পর্কে তিনি সচেতন ছিলেন। তেমনিভঅবে অন্যের জ্ঞানের কদরও করতেন। এববার তিনি মীরাস সংক্রান্ত একটি মাসয়ালায় ফাতওয়া দিলেন। ফাত্*ওয়া জিজ্ঞেসকারী আব্দুল্লাহ ইবন মাসউদের কাছেও বিষয়টি জিজ্ঞেস করে। আব্দুল্লাহ ইবনে মাসউদ অন্যরকম ফতোয়া দিলেন। আবু মুসা নিজের ভুল স্বীকার করে মন্তব্য করেন, আব্দুল্লাহ বিন মাসউদ জীবিত থাকা পর্যন্ত তোমাদের আমার কাছে আসা উচিত নয়। হযরত আবু মুসার জীবনটি ছিল, রাসূলের পাকের জীবনের বাস্তব প্রতিচ্ছবি। সর্বদা তিনি চেষ্টা করতেন রাসূলুল্লাহর সা: প্রতিটি কাজ, চলন, বলন, ইত্যাদি হুবহু অনুকরণ ও অনুসরণ করতে। একবার তিনি মক্কা থেকে মদীনা যাচ্ছিলেন। পথে ইশার নামাজে দুউ রাকায়াত আদায় করলেন। তারপর আবার দাড়িয়ে সূরা আন নিসার ১০০টি আয়াত পাঠের মাধ্যমে এক রাকায়াত আদায় করলেন। লোকেরা প্রতিবাদ করলে তিনি বললেন, আমি সব সময় চেষ্টা করে. যেখানে যেখানে রাসূল সা: রেখেছেন সেখানে সেখানে কদম রাখার এবং তিনি যে কাজ করেছেন হুবহু তাই করার।\nরামাদানের রোযা ছাড়াও নফল রোজা এজন্য রাখতেন যে, রাসূল সা: তা রেখেছেন। আশুরার রোযা তিনি বরাবর রাখতেন এবং মানুষকে তা রাখার জন্য বলতেন। সুন্নাত ছাড়া মু্স্তাহাবেরও তিনি ভীষন পাবন্দ ছিলেন। কুরবানীর পশু নিজ হাতে জবেহ করা মুস্তাহাব। শুধু এ কারণে তিনি তার নিজ কন্যাদেরকেও হুকুম দিতেন নিজ হাতে পশু জবেহ করার জন্য।\nরাসূলুল্লাহর সা: নির্দেশ ছিল কোন ব্যাক্তি যখন কারো বাড়িতে যাবে তখন ভিতরে প্রবেশ করার আগে যেন অনুমতি নেয়। যদি তিনবার অনুমতি চাওয়ার পরেও অনুমতি না পাওয়া যায় তাহলে সে যেন ফিরে আসে। একবার আবু মুসা গেলেন খলীফা উমারের সাথে দেখা করতে। এক এক করে তিনবার তিনি অনুমতি চাইলেন, কিন্তু খলীফা অন্য কোন কাজে ব্যস্ত থাকায় সাড়া দিতে পারলেন না। আবু মুসা ফিরে আসলেন। অন্য এক সময় খলীফা জিজ্ঞেস করলেন আবু মুসা ফিরে গেলে কেন? বললেন, আমি তিনবার অনুমতি চাওয়ার পরেও সাড়া পাইনি তাই ফিরে গেছি। এই কথার পর তিনি এ সম্পর্কিত রাসূলুল্লাহর সা: হাদীছটি বর্ণনা করে শুনালেন। উমার রা: বললেন, হাদীছটি তুমি ছাড়া অন্যকেউ শুনেছে এমন একজন সাক্ষী নিয়ে আসো। আবু মুসা ভয়ে কাপতে কাপেতে আনসারীদের এক মজলিসে উপস্থিত হলেন। সেখানে উপস্থিত উবাই বিন কাবও হাদীছটি শুনেছিলেন। তিনি উমারের রা: কাছে উপস্থিত হয়ে সাক্ষ্য দেন। শাবী বলেন: ছয়জনের কাছ থেকে ইলম গ্রহন করা হয়: উমার, আলী, উবাই,ইবনে মাসউদ, যায়িদ ও আবু মুসা।\nখলীফ উমার রা: তাকে বসরার ওয়ালী নিযুক্ত করে পাঠালেন। সবরায় পৌছে তিনি সমবেত জনতার সামনে ভাষন দিতে গিয়ে বলেন আমীরুল মুমিনীন আমাকে আপনাদের কাছে পাঠিয়েছেন। আমি আপনাদেরকে আপনাদের রবের কিতাব ও তার নবীর সুন্নাত শিক্ষা দেব এবং আপনাদের পখ ঘাট সমূহ আপনাদের কল্যানের জন্য পরিষ্কার পরিচ্ছন্ন করবো। ভাষন শুনে জনতাতো অবাক। জনগনকে সংস্কৃতিবান করে তোলা, তাদেরকে দ্বীনের শিক্ষায় শিক্ষিত করাতো শাসকের দায়িত্বের আওতায় পড়তে পারে। কিন্তু তাদের পথঘাটসমূহ পরিষ্কার করার দায়িত্ব তিনি কেমন করে পালন করতে পারেন? ব্যাপারটি তাদের কাছে ভীষন আশ্চর্য্যের মনে হলো। তাই হযরত হাসান রা: তার সম্পর্কে মন্তব্য করেছেন : তার চেয়ে উত্তম আরোহী বসরাবাসীদের জন্য আর কেউ আসেনি। (রিজালুন হালার রাসূল) রাসূল সা: তার সম্পর্কে বলতেন: আবু মুসা অশ্বারোহীদের নেতা।\nহযরত আবু মুসার সামনে উম্মাতের কল্যান চিন্তাটাই ছিল সবচেয়ে বড়। এজন্য সারাজীবন ব্যক্তিগত সব লাভ ও সুযোগের প্রতি পদাঘাত করেছেন। আলী রা: ও মুয়াবিয়ার রা: মধ্যে যখন যুদ্ধ চলছে, তখন একদিন মুয়াবিয়া আবু মুসাকে বলেছেন. যদি তিনি মুয়াবিয়া সমর্থন করেন, তাহলে তার দু ছেলেকে যথাক্রমে বসরা ও কুফার ওয়ালী নিয়োগ করবেন এবং তার সুযোগ-সুবিধার প্রতিও যত্নবান হবেন। জবাবে আবু মুসা লিখলেন: আপনি উম্মাতে মুহাম্মাদীর অত্যন্ত গুরুত্বপূর্ণ বিষয় সম্পর্কে লিখেছেন। যে জিনিস আপনি আমার সামনে পেশ করেছেন, তার আমার প্রয়োজন নেই।\nলজ্জা-শরম ঈমানের অঙ্গ। আবু মুসার মধ্যে এই উপাদানটি পরিপূর্ণরুপে ছিল। রাতে ঘুমানোর সময়ও বিশেষ ধরণের পোশাক পড়ে নিতেন, যাতে সতর উন্মুক্ত না হয়ে যায়। একবার কিছু লোককে তিনি দেখলেন, তারা পানির মধ্যে উলঙ্গ হয়ে গোসল করছে। তিনি বললেন, বার বার মনে জীবিত হওয়া আমার মন:পূত তবুও একাজ আমার পছন্দ নয়।\nখলীফ উমার রা: তাকে বসরার ওয়ালী নিযুক্ত করে পাঠালেন। সবরায় পৌছে তিনি সমবেত জনতার সামনে ভাষন দিতে গিয়ে বলেন আমীরুল মুমিনীন আমাকে আপনাদের কাছে পাঠিয়েছেন। আমি আপনাদেরকে আপনাদের রবের কিতাব ও তার নবীর সুন্নাত শিক্ষা দেব এবং আপনাদের পখ ঘাট সমূহ আপনাদের কল্যানের জন্য পরিষ্কার পরিচ্ছন্ন করবো। ভাষন শুনে জনতাতো অবাক। জনগনকে সংস্কৃতিবান করে তোলা, তাদেরকে দ্বীনের শিক্ষায় শিক্ষিত করাতো শাসকের দায়িত্বের আওতায় পড়তে পারে। কিন্তু তাদের পথঘাটসমূহ পরিষ্কার করার দায়িত্ব তিনি কেমন করে পালন করতে পারেন? ব্যাপারটি তাদের কাছে ভীষন আশ্চর্য্যের মনে হলো। তাই হযরত হাসান রা: তার সম্পর্কে মন্তব্য করেছেন : তার চেয়ে উত্তম আরোহী বসরাবাসীদের জন্য আর কেউ আসেনি।